
FORTALE 


D enne Hog gør ikke Fordring paa at bringe noget nyt hverken 
i kunstnerisk eller videnskabelig Henseende. Kun i Valget 
og Behandlingen af Stoffet tilstræber den Originalitet. Jeg har 
altid fundet de gængse Kunsthistorier ulæselige, fordi de mere 
ligner Kataloger over Kunstværker end Haandbøger, der skal 
lette Kunsttilegnelsen. Jeg søger da i Modsætning hertil min 
Styrke i Begrænsningen. Skønt min Bog omfatter et langt og 
utroligt rigt Tidsrum af den græske Kunsts- Historie, er Antallet 
af Værker, der behandles, ikke stort, men der vindes derved Tid 
til en mere indgaaende Drøftelse, end hvor alt skal nævnes, og 
det bliver muligt, hvad jeg anser for det vigtigste, at afbilde alle 
de behandlede Værker, at bringe Tekst og Billeder i fuldkommen 
Harmoni. Det er en Selvfølge, at jeg ikke derfor har beskreven 
hvert Værk udtømmende. Jeg har søgt gennem faa Figurer at 
paavise de vigtigste Fremskridt paa et eller andet Omraade, og 
man vil snart opdage, at hvert Kapitel saa at sige har sin Ten- 
dens, eller at jeg f. Eks. benytter den borghesiske Fægter til at 
gøre opmærksom paa anatomiske Detaljer, som jeg ellers ikke 
gaar nærmere ind paa. Den Ensidighed paa det enkelte Funkt, 
der herved kan fremkomme, bliver, haaber jeg, opvejet ved Af- 
vekslingen i Værket som Helhed. 

Bogen er bygget over Foredrag, jeg i Tidens Løb har holdt i 
Folkeuniversitetsforeningerne i Købstæder og paa Landet og i 
Afstøbningssamlingen i København, og disse Foredrag var tildels 
\ heregnede paa Folk, der mødte uden alle Forudsætninger. Jeg 
tror derfor, at Bogen kan læses af enhver, der medbringer lidt 
Lærelyst og Arbejdsvilje, og at den vil kunne anvendes til Un- 
dervisning i Oldtidens Kunsthistorie i vore Skoler og Højskoler. 
De givne Hammer vil jo let kunne udvides — baade af Læser 

og Lærer — ved Hjælp af Fotografier eller Billedværker. Jeg kan 
f. Eks. anbefale Springers Handbuch der Kunstgeschichte. I. 7de 
L’dg. ved Miehaelis. Leip/.ig 190-1. De, der har Tid og Lejlighed 
til at besoge vort Kunstmusæum, vil have et fortrinligt Hjælpe- 
middel i Francis Becketts Katalog over den kgl. Alstobningssam- 
ling. Desværre bar jeg ikke kunnet benytte Niels Skovgaards 
geniale Rekonstruktion af Vestgavlen af Zeustemplet i Olympia, 
men maa nojes med at henvise til det lille Hefte: Apollogavl- 
gruppen. i hvilket han bar offentliggjort sine Resultater. 

Kun en lille Buket bar jeg plukket i den græske Kunsts Have, 
og det siger sig selv, at jeg paa min Vej er gaaet forbi mange 
skonne og fine Blomster, der lige saa vel fortjente at medtages. 
Jeg haaber ikke, at Indtrykket af græsk Kunst er bleven fattigere, 
fordi der er brugt færre Værker til at skildre Udviklingen. Der 
gives to Billeder af Johannes Doberens Prædiken, som jeg i 
denne Sammenhæng maa tænke paa. Det ene er af Ghirlandajo, 
der har tegnet Tilhorerne Hoved ved Hoved uden at give os Ind- 
trykket af mere end et ret begrænset Antal. Andrea del Sarto 
har malet det andet. .og han drager med faa Skikkelser Øjne og 
Fantasi langt ud i Rummet, hvor talløse Skarer anes. Hvis noget 
lignende ikke er lykkedes her, ligger Fejlen hos mig, ikke i den 
anvendte Metode. 

Kubenhnvn, April 1905. 

Frederik Poulsen. 

OLYMPIASKULPTURERNE 


G rækerne hører som vi ti) den store ariske eller indoeuropæiske 
Folkeæt og var de første af Ætten, der naaede en rig og selv- 
stændig Kultur. De blev Bannerførere paa næsten alle Aandslivets og 
Kunstens Omraader, fra dem hidrører de bedste Elementer i den 
europæiske Udvikling. Saaledes karakteriserer Historieskriveren Thu- 
kvdid Athenæerne, det græske Folks ypperste Blomst: »Hurtige til at 
tænke og til at sætte i Værk, hvad de tænker. Dristige langt ud over 
Evne og ved godt Haab under Farerne. Vante til at færdes i fremmede 
Omgivelser. Naar de besejrer deres Fjender, forfølger de Sejren videst, 
naar de besejres, taber de Modet sidst. De er de eneste, hos hvem Haa- 
bet og Besiddelsen af det, de har i Tanken, er et og det samme. De 
slaar sig aldrig til Bo med de Goder, de har, for denne Higens Skyld, og 
Arbejdet er dem en Fest. De kan hverken selv forholde sig rolige el- 
ler lade andre i Ro.« Alt dette kender vi igen, det er netop de Egen- 
skaber, der betinger det unge Europas Sejrsgang over Verden. Det 
græske Folk er som den græske Kultur Kød af vort Kød og Blod af 
vort Blod. 

Det er Hovedaarsagen til, at man har indrømmet græsk Kultur- 
historie Hædersrangen indenfor Oldtidsforskningen. Men den græske 
Historie byder tillige paa den Fordel, at vi i den har en afsluttet 
Kulturperiode for os, saa at vi kan forfølge Udviklingen fra det tid- 
ligste Gry til Kulturens klare Dagslys og derfra til Senaften og Nat, 
en Udvikling der omspænder et Tidsrum af omtrent 1500 Aar, hele 
første Aartusinde før Kristus, naar vi begynder med de homeriske 
Digte, og Halvdelen af Aartusindet derefter. Og vil man gøre sig et 
Begreb om den græske Verdens Omfang, niaa man betænke, al det 
ny Testamente er skrevet paa Græsk trods Kristendommens jødiske 
Oprindelse, at Paulus og Kirkefædrene var stierkt paavirkede af græsk 
Aand, og at Græsken under hele den romerske Kejsertid og delvis 

allerede før ikke blot var Litteraturens og Salonernes Sprog, men 
ogsaa Handelsproget næsten overalt i Middelhavslandene. Og nu efler 
de sidste 30 Aars Udgravninger ved vi, at der var et Forspil til det 
græske Kulturdrama, at Kulturen, Kunsten og Industrien stod højt al- 
lerede i andet Aartusinde f. Kr. paa Kreta »med de hundrede Byer« 
og paa mange Steder af det græske Fastland. Det er denne Kultur, 
man har vænnet sig til at kalde den mykeniske, fordi de første be- 
tydelige Fund gjordes i Mykenai i Peloponnes. Helt op i tredie Aar- 
tusinde rækker vor Viden om Kulturlag og Bebyggelser af Hellas og 
Øerne. 

Men af hele dette Spand af Aar er der et Tidsrum, der almindeligt 
anerkendes som den græske Kulturs Stortid, det halvandet Hundred 
Aar lange, der ligger mellem 480 og 330 f. Kr., mellem Perserkrigene 
og Alexander den Store. Da fremstod de store Skikkelser i Digtning 
og Videnskab, hvis Navn har lyst gennem Tiderne, Tragikerne Aiskv- 
los, Sofokles og Euripides, Filosofferne Sokrates, Platon og Aristoteles, 
Historieskriverne Herodot og Thukvdides og Taleren Demosthenes. 

Det varogsaa Kunstens Blomstringstid, Bygnings- og Billedkunstens. 
Dermed skal ikke være sagt, at ikke ogsaa Fortiden havde frembragt 
beundringsværdige Kunstværker, eller at der efter Periodens Slutning 
indtraadte en Dødtid i den kunstneriske Skaben. Men disse Tiders 
Kunsthistorie er vanskeligere at fortælle, den nærmeste Fortids, den 
saakaldte arkaiske (d. e. gamle) Tids, fordi nye Fund slet ikke viden- 
skabeligt er gennemarbejdede og ordnede, den senere, hellenistiske 
Tids, fordi Kunstskolerne da bliver vanskeligere at skelne paa Grund 
af mangelfuld litterær Overlevering, samtidigt med at Kunstens Til- 
nærmelse til Naturen gør de stilistiske Kendemærker mindre sikre 
og iøjnespringende. 

Vi kender, især fra Historikeren Herodot og Tragediedigteren Ai- 
skvlos, den aandelige Løftning, der efter Perserkrigene gik hen over 
Hellas, da Xerxes Overmagt var knust, og »Hellas’ Frihedsdag randt 
op.« Den virkede som en frugtbar Uegn, der gav Grøde i Digtning og 
Tænkning. En ny Nationalfølelse groede op, ja næsten en ny Religion. 
Tidligere havde hver By følt sig som det, den var, en Stat for sig, 
havde kun tænkt paa at bevare denne Selvstændighed og holdt sine 
Tanker og Interesser indenfor Bymarkens Grænser. Det var en Søn- 
dringens Tid, og Grækerne kom i Oldtiden aldrig helt ud over den 
smaalige Partikularisme. Men efter Perserkrigene fik dog Navnet 
Hellenere en Klang, det aldrig før havde haft, efter at de alle havde 
kæmpet Side om Side for den samme Frihed, de samme fælles Kul- 

turgoder. Datidens store Aander stræbte at hæve Sindene op til na- 
tional og religiøs Samfølelse. Naturligvis kom disse nye og friske 
Strømninger ogsaa Bygnings- og Billedkunsten tilgode. Men en anden, 
mere udvortes Omstændighed betød dog for disse Kunstarter uendeligt 
meget mere. Før Perserkrigene havde hvert Landskab, der overhove- 
det betød noget, haft sin egen Kunstskole med egne, indgroede Tradi- 
tioner. Indbyrdes I’aavirkning var selvfølgelig langtfra udelukket, men 
hvor højt man holdt de lokale Traditioner i Ære, ses bedst deraf, at 
naar man byggede paa fremmede Steder, f. Eks. ved de store fælleshel- 
leniske Helligdomme i Dclfi og Olympia, hvor adskillige Byer repræ- 
senteredes ved Kapeller, >Skatkamre< kaldet, var ikke blot Bygge- og 
Dekorationsmaaden den hjemlige, men selv Materialet førtes under- 
tiden møjsommeligt med hjemmefra. Perserkrigene samlede det spredte 
nationalt og kunstnerisk. Taknemmeligheden mod Guderne, der havde 
reddet Landet fra Undergang, gav sig Udslag i Stiftelsen af nye Templer 
og prægtige Kunstværker til deres Ære, og dertil anvendtes nu de 
bedste Kunstnere, uanset Landsmandskabet. Fra alle Kanter strøm- 
mede de sammen, hvor der var Arbejde og Ære i Vente, blandedes, 
kappedes, lærte af hverandre. Mange Steder laa som i Athen Gudernes 
gamle Templer og Billedstøtter i Grus, ødelagte af Fjenderne. Her 
skulde alt rejses fra nyt, og det blev saaledes lettere at bryde med 
Fortiden og skabe det nye i ny Aand. 

Det blev de stærke, der sejrede i denne kunstneriske Væddekamp, 
og de stærke var paa den Tid de joniske Kunstnere. Den joniske 
Stamme beboede en Strækning af Lilleasiens Vestkyst og Øerne der- 
udforog havde mægtige Handelsbyer som Milet, Efesus og Smyrna. De 
havde i Aarhundreder ad Landvejen staaet i Forbindelse med de 
orientalske Riger i Asien og modtaget Paavirkninger derfra, til Søs 
for deres Skibe paa Ægypten, Sicilien, Syditalien og Sydfrankrig, ja 
gik endog op i Sortehavet og op ad Sydruslands Floder, hvor de alle- 
rede paa Homers Tid la'rte de nordiske, lyse Nætter at kende. Overalt 
anlagde de Kolonier og Stabelpladser, overalt saa og lærte de med den 
Videbegærlighed, der var Stammens Særkende. I den arkaiske Tid 
stod Lilleasien langt over Moderlandet, der gik som en Golfstrøm af 
aandelig Paavirkning fra det over Øerne til Hellas. Men Paavirknin- 
gen maatte blive større, nu da de joniske Kunstnere indkaldtes og 
spredtes over Landet. Navnlig Maleren Polygnot fra den joniske Ko- 
loni paa Øen Thasos indtog en førende Stilling i Kunstperioden fra 
Perserkrigene til Fidias, omtrent fra 480 — 450 f. Kr. Naturligvis har 
vi lige saa lidt noget Værk af ham som af de andre store græske 

Malere, vi maa nøjes med de litterære Beretninger og forsøge om 
muligt at eftervise hans Indflydelse ogsaa i Skulpturen. 

Et af de vigtigste Samlingssteder for kunstnerisk Skaben var Olym- 
pia i Landskabet Elis i Peloponnes. Her holdtes fra ældgammel Tid 
hvert fjerde Aar de olympiske Lege, til hvilke Grækerne fra alle Egne 
strømmede sammen som Tilskuere eller som Deltagere i Væddeløb 
og Sportskampe. Betingelsen for Deltagelse var hellenisk Byrd; paa 
denne Plet har den panhelleniske Faalrelandskærlighed først set Da- 
gens Lys. Legene afholdtes til Ære for Zeus, Gnekernes øverste Gud. 
Hvorvidt han i Fortiden havde Tempel og Billedstøtte her eller blot 
dyrkedes paa et aabent Alter, der ogsaa senere var i Brug, og som 
var dannet ved, at Offerdyrenes Aske i Aarhundreder havde hobet sig 
op, ved vi ikke. Men efter Perserkrigene rejstes der ham et prægtigt 
Tempel, hidtil det største i Hellas, der stod færdigt Aar 45(5 f. Kr. Det 
var bygget af Kalksten fra Stenbrud i Na'rheden, men Tagstenene og 
alle Dekorationerne var af Marmor fra Øen Paros. Arkitekten var en 
indfødt Eleer ved Navn Libon, det store Gudebillede inde i Templet 
skabtes af Athenæeren Fidias, over Tempelgavlens Spids stod en gyl- 
den Statue af Sejersgudinden Nike, der tilligemed andre Tagprydelser 
skyldtes den joniske Kunstner Paionios fra Kolonien Mende i Tlira- 
kien. Ogsaa Marmordekorationerne var, som Haandværkermærkerne 
i Tagstenene viser, udførte af joniske Stenhuggere. Saa mange Hjærner 
og Hænder var i Bevægelse alene ved det ene Tempel. 

Af Festpladsen i Olympia med dens Templer og Billedstøtter har 
vi en udførlig Beskrivelse af en græsk Forfatter, Pausanias, der i det 
andet Aarh. e. Kr. gjorde en Rejse rundt i Grækenland og optegnede 
de enkelte Landsdeles Historie, Sagn og mindeværdige Bygninger og 
Kunstværker i et stort Værk paa 10 Bøger. Denne Bog er for os, der 
kun har Ruiner tilbage, meget værdifuld, men maa benyttes for- 
sigtigt, da han har troet for meget paa Ciceronernes Krøniker og un- 
dertiden kritikløst afskrevet ældre Værker. For Olvmpias Vedkom- 
mende kan vi kontrollere mange Enkeltheder, eRer at Pladsen fra 
Midten af Halvfjerserne til Begyndelsen af Firserne i forrige Aarh. er 
bleven udgravet af tyske Arkæologer. Ved denne Lejlighed fandtes 
ogsaa Fundamenterne og mange Søjle- og Skulpturrester af det store 
Zeustempel. 

Templet var 04 Meter langt, 27 Meter bredt og helt omgivet af Søj- 
ler, 0 paa hver Smalside, 13 paa hver Langside. Bygningsstilen var 
den saakaldte doriske, som i Virkeligheden er den oprindelige fælles- 
helleniske. Tempel og Søjlerer byggede paa el højt Fundament af tre 

Trin, Slylobatet. Fra delte hæver sig den doriske Søjle umiddelbart, 
uden Fodslykke. Søjlen er i Reglen sammensat af Blokke, Søjletrom- 
ler, der naturligvis nøje maa tilpasses og yderligere forbindes ved Jærn- 
bolte eller Trætappe inderst inde i Midten. Søjleskaftet har 20 Riller, 
de saakaldte Kanellurer, der i den doriske Søjle støder sammen med 
skarpe Kanter. Opadtil aftager Søjlen i Sværhed og krones foroven af 
Søjlehovedet, Kapitælet. Dette bestaar af 
en skaalformet Udvidelse, som Grækerne 
for dens Lighed med Søpindsvinet kaldte 
Echinus, og af en flad, rektangulær Flade, 

Flinthen eller Abakus, der ved sin Form 
danner Overgangen til Bjælkelaget over Søj- 
len. Hen over Søjlerækken ligger først den 
store Hovedbjælke, Kpistylion eller Arki- 
traven, hvis Blokke rækker fra Søjle til 
Søjle og midt over Plinthen støder sam- 
men. Derover følger Frisen, derefter dorisk 
Ordning bestod afvekslende af Triglyfer, 
flade Blokke, tredelle ved Indsnit, og de 
deri indfalsede, firkantede Marmorplader, 

Metoper. Under Frisen løber en smal Liste, 
der ved T rigly ferne er forsynet med de saa- 
kaldtc »Draabcr«, Udvækster af Form som 
Naglehoveder, et af de interessanteste Vid- 
nesbyrd oin Overførelse af Trækonstruk- 
tionens Former i Stenarkitekturen. Over 
Frisen følger igen en Bjælke parallel med 
Arkitraven, paa hvilken baade de Stenbjæl- 
ker, der bærer Loftet i Søjlegangen, og selve 
Tagspærene hviler. Disse springer langt frem og danner med deres Be- 
klædning en beskyttende Gesims, Geison. Langs denne løber Tagrenden 
med Løvehoveder, gennem hvis Gab Regnvandet fra Taget strømmer 
ud. Over Søjlegangen var i Reglen et Stenloft med Kassetter, over selve 
Tempelruminet, Cella, anvendtes derimod oftest Træloft. Taget var tegl- 
hængt og iøvrigt et Saddeltag som paa vore Huse, men meget fladere. 
Over Gavlspidsernc anbragtes Figurer eller anden Udsmykning, de saa- 
kaldte Akroterier. I begge Gavle dannes der tillige ved Forbindelsen af 
de modstaaende Tagskæg ved en Gesims et trekantet Gavlfelt, Tympa- 
non, der forekom Grækerne at ligne en rmegtig Fugl med udspilede Vin- 
ger og derfor af dem benævnedes Ørnen. Det smykkedes med Statuer, 

forenede til Kompositioner, der hævede sig 
som mægtige ReliefTer pa:i Bagvæggens pur- 
purrøde (irund. Den doriske Opbygning 
af Søjler, Bjælkelag og Gavlfelt anskuelig- 
gøres ved Portalen foran Frue Kirke, 
men i det græske Tempel kommer 
Bemalingen af de enkelte Arkitek- 
turdele til, f. Eks. var Trigly ferne 
altid malede blaa. Selve Guds- 
buset, Naos (latinsk: Cclla), 
var opført af store Kvadre. 

Gennem en Forhal, Pro 
naos, hvis Tag bæres af to 
Søjler, traadte man ind i 
det egentlige Rum, hvor 
Gudebilledet stod. Den- 
ne Indretning med søj- 
lebaaren Forhal og Ho- 
vedhal er kendt alle- 
rede fra de mykeniske 
Fyrsteslotte, saaledes 
at Gudshuset natur- 
ligt har udviklet sig 
af Privatboligen. Den 
første „Endring harvel 
bestaaet i, at man paa Gavlen modsat Indgangen tilføjede en lignende 
Søjleforhal, Opistodom, uden Døraabning eller Adgang til Templet, 
altsaa en rent dekorativ Tilbygning for Skønhedens og Symmetriens 
Skyld. Senere er Søjlegangen helt rundt om Templet kommen til, un- 
der hvilken Borgerne fra Torvet eller Festpladsen kunde søge Ly. 
Ørnen og Søjlehallen udgør de græske Templers skønneste Smykke. 
Grækerne kaldte den sidste for Templets »Vinger«; den bur Bygnin- 
gen som et Vingepar, gav Luft, skabte et flimrende Spil af Lys og 
Skygger. Skønt den kun har ringe organisk Sammenhæng med den 
egentlige Bygnings Konstruktion, er Søjlernes Antal, i hvert Fald paa 
Smalsiden, fint betinget af de givne Forhold. To af Søjlerne svarer 
nemlig til Forhallens to, de følgende to maa til for at dække Cellens 
fremspringende Længdemure, Anterne, der danner I’ronaos' Sider, og 
de vderste to endeligt tager imod Langsidernes Søjlerækker. For Lang- 
sidernes Vedkommende hersker længe stor Usikkerhed, men i femte 


Poneidontcniplct i Psrstum. Itestnureret. 
men uden Tag. 

Aarh. var det dog Regel at have 13 Søjler, d. v. s. det dobbelte af 
Smalsidens -(- 1. Zeustemplet er sørgeligt ødelagt, men andre doriske 
Templer, f. Eks. det arkaiske, saakaldte Poseidontempel i Pæstum 
(Syditalien, nær Neapel) giver os en god Forestilling om det doriske 
Tempels simple, storladne Skønbed. Med sine gulnede Søjler og Bjælker 
ligger det herligt i et Krat af vilde Ranker, og bag det lyser Havet som 
en blaa Emaljeindfatning om en gul Topas. 



Smikaltll l’osciriontiMiijxrl i I’ii'hIiiiii. 


Metoperne, Marmorpladerne der saa virkningsfuldt afbrød Tri- 
glyferne, var ofte smykkede med Relieffer. Man havde naturligvis 
sjældent Raad at dekorere dem alle og nøjedes da med de mest iøjne- 
faldende paa Templets For- og Bagside. Saaledes var i Zeustemplet 
kun de tolv Metoper indenfor Søjlegangen over Indgangen til Pronaos 
og Opistodom reliefsmykkede. Her var Herakles' tolv Arbejder frem- 
stillede i højt Relief og som sædvanligt med Bemaling af Figurerne, 
saa at Kontrastvirkningen mellem I-egeme og Klædebon blev stærkere. 
Kun fire er godt bevarede. Bedst bevaret er Atlasmetopen. Herakles 
skulde hente Hesperidernes gyldne Æbler i det fjærneste Vesten. Da 
ban kom til Stedet, hvor Kæmpen Atlas bærer Himmelhvælvingen 
paa sine Skuldre, fik ban denne til at paatage sig at hente Æblerne, 

der bcvogtedes af en 
Drage med hundredeHo- 
veder, mod al han selv 
har Himlen saa længe. 
Da Atlas kom tilbage 
medÆblerne, havde han 
ikke Lyst igen at tage 
Byrden paa sig. Herak- 
les bad ham da om blot 
at bære saa længe, til 
han selv fik lagt en Pu- 
de paa Skulderen. Atlas 
gik i Fælden, men He- 
rakles skyndte sig afsted 
med Æblerne. Af denne 
List, der fortælles i Fe- 
rekydes’ Æventyrsam- 
ling, er der i Metopens 
Fremstilling intet at se. 
Herakles bærer en dobbelt Pude paa Nakken, over hvilken Himlen 
var antydet ved Bemaling. Voldsomt stemmer han Armene imod, men 
hans Legeme er rankt trods Vægten, ikke for intet er han Zeus' Søn. 
Bag ham staar Gudinden Athene, i simpel Dragt og uden Hjælm og 
Vaaben, og letter ham Byrden med guddommelig Haand. Atlas, med 
Kongehind i Haaret ogspidst Ska-g, 
staar foran og rækker frivilligt Æb- 
lerne frem med begge Hænder. 

Det er aabenbart Styrkeprøven, 
der er Hovedsagen i Fremstillin- 
gen, og som vi skal beundre. En 
anden Metope viser Herakles staa- 
ende rank foran Gudinden Athene, 
der sidder paa en Klippe og ven- 
der sig om imod ham. Paa Skraa 
over Brystet bærer hun Ægiden, 
men er ellers meget jordisk og lig- 
ner mest af alt en græsk Bonde- 
pige baade i Dragt og i den lige- 
fremme Stilling. 1 den fremstrakte 
Haand har Herakles holdt de 

stymfaliske Fugle, som han netop med Møje har fældet, og som han nu 
med Stolthed rækker sin Skytsgudinde. Det er Øjeblikket efter Kampen, 
ikke Kampen selv, der er gengivet. Det samme var Tilfældet med den 
meget ødelagte Metope, der fremstillede Overvindelsen af den nemeiskc 
Løve. Herakles staar bøjet med Foden støttet paa Løven, han har 
fældet, med Haand under Kind, den Gestus der hos Grækerne betegner 
Træthed eller sorgfuld Grublen. Kun i denne Metope er han ung og 
skægløs, det er aabenhart første Arbejde, og tunge Anelser om det 
kommende fylder hans Sjæl. I arkaisk Tid vilde man have afbildet 
Kampene selv — med Løven og Fuglene. At give et Stemningsbillede 
efter Kampen var noget helt nyt, et virkeligt Gennembrud i Kunstens 
Historie. Her staar sikkert Maleren Polygnot bagved. Vi ved fra Pau- 
sanias, at han i Platæa havde afbildet Odysseus efter Mordet paa Bej- 
lerne, og i Delli var deret mægtigt Maleri af ham, forestillende Trojas 
Fald. Dog var det ikke Indtagelsen, Ødelæggelsen, Myrderiet, han gen- 
gav, men det langt rigere Sceneri efter fuldbragt Erobring, idet man 
saa Grækere i Fa»rd med at bemande Skibene og stikke i Søen, Kvin- 
der i Gruppe, beundrende Helenas Skønhed, saarede Trojanere, Hele- 
nus, Priamus’ Søn, siddende nedsunket i dyb Sorg, fangne, jamrende 
trojanske Kvinder, Andromake med sin lille Dreng ved Brystet o. s. v. 
Saa smaa vore Metoper er mod hine Mesterværker, de afspejler dog 
den samme Aand. Og her som altid i græsk Kunst er Maleriet gaaet 
forud og har givet Billedhuggerne Impulser. 

Af Paionios’ gyldne Nike paa Gavlspidsen er naturligvis intet til- 
bage, saa lidt som af andre Guldfigurer fra Oldtiden. Men af en »Nike 
paa Søjlen« af samme Kunstner, som Pausanias omtaler, er fundet 
betydelige Rester kort før Jul 1875. Sammen med Statuen fandtes en 
Indskrift, i hvilken Paionios nævner sig som Kunstneren og samtidigt 
hævder sig Æren af at have skabt Templets Akroterier, hvormed sik- 
kert særligt er ment den af Pausanias nævnede Nike af Guld. Den 
fundne Nike er af parisk Marmor. Af Hovedet fandtes kun Baghovedet, 
mens Ansigtet mangler helt. Dog lykkedes det ved Hjælp af de ejen- 
dommelige Baand, der holder Haaret sammen, at paavise en senere 
Kopi i et Hoved fra en romersk Privatsamling, og saaledes kan vi 
danne os en ret tydelig Forestilling om hele Figuren. Tabet af de 
mange Stykker, navnlig af Vingerne, er mindre smerteligt, da Behand- 
lingen af Enkelthederne, baade Marmor- og Formbehandlingen, ikke 
er fremragende. Ligeledes er Ansigtet ret koldt, med regelmæssige, men 
noget døde Tr;ek. Man forstod endnu ikke at give Aasynet Liv og 
Udtryk. Al Figurens Skønhed beror paa Bevægelsen og paa den Geni- 

Vingerne med de menneskelige Ar- 
me og lod Svingfjerene vokse ud af 
dem. Del var fornuftigt og stem- 
mende med Udviklingen i Dyrever- 
denen, men kunstnerisk og dekora- 
tivt virkede det uskont. Og i Kunsten 
gælder der andre Love for en Forms 
Levedygtighed end i Livet. Assvrer- 
ne anbragte Vingerne paa deres Ge- 
niers Ryg, og dette optog Grækerne, 
og vi fra dem, naar vi maler vore 
Knglemed Vinger paa Ryggen. Figu- 


alitet, hvormed det vanskelige 
Problem er løst: statuarisk at 
fremstille en flyvende Figur. 

At fremstille flyvende Figurer 
havde Grækerne allerede for- 
maaet i Aarhundreder. Ægyp- 
terne og Assyrerne havde gen- 
givet vingede Menneskeskikkel- 
ser staaende, men det blev den 
græske Kunst forbeholdt at af- 
bilde dem under Flugten. Det 
var sværere, end vi nu bagefter 
kan forestille os. Alene det at 
anbringe Vingerne var en Van- 
skelighed. Ægypterne jævnførte 

ren har paa den Vis Armene fri, og de hævede Vinger giver en ypper- 
lig Baggrund. Men Grækerne tilføjede Vinger paa Fødderne, paa Hæ- 
lene, som vi kender det fra de ældste Vasebilleder og fra Guden Her- 
mes ogsaa senere hen. Hvorledes de fandt paa det, er ikke svært at 
fatte, idet Benene jo er Menneskenes sædvanlige Bevægelsesredskaber. 
Hvorfor skulde de saa ikke ogsaa være det i de højere Begioner? I 
Sammenhæng hermed fremstillede Grækerne i deres første Forsøg 
Flugten som Spring i Luften. Dette Springskema er ogsaa anvendt i 
den arkaiske Statue af en vinget 
Nike, der er fundet paa Delos og 
muligt hidrører fra Kunstneren Ar- 
kermos fra Øen Kios, der levede i 
Begyndelsen af sjette Aarhundrede 
f. Kr. Figuren ser ud, som var den 
løsnet fra et Relief, med Overkrop- 
pen vendt fremad. Underkrop og 
Ben i Profil. Den havde Vinger 
baade paa Hæle og Ryg, men de 
var rent dekorative. Springet var 
Hovedsagen, dets Virkning forstær- 
kedes ved at Kjortelen af Vinden 
kastes tilbage fra højre Ben, der 
blottes og, naar man tænker sig Fi- 
guren bemalet, harstaaet skarpt mod 
Klædningen. Hovedvanskeligheden, 
at hæve Figuren op fra Jorden, har 
Kunstneren løst ved at anvende det 
flyvende Klædebon forneden til Støtte 
for Figuren og Nedsættelse i Fodstykket. Set nedefra har Figuren 
paa en primitiv Beskuer gjort Indtryk af at flyve med Benene frit ud 
i Luften. 

Denne gamle Nike var yndet og gentages i Kunstindustrien i over 
hundrede Aar. Men snart udviklede sig en anden Form for Flugt- 
fremstilling, den vi bedst kender fra Malerier, med Figuren svævende 
vandret som en stor Fugl eller som en Svømmer. Denne nye Stilling 
skyldes den joniske Kunst i sjette Aarhundrede og vidner om dens 
friske Iagttagelsesevne. Dog egnede den sig kun til Maleri og Relief, 
ikke til Rundplastiken, thi en Statues hele Adel beror paa dens op- 
rejste Holdning. Her maatte Illusionen om Flugt vækkes paa en an- 
den Maade, og det lykkedes Paionios med sin Nike at overtrælTe de 

dristigste Forventninger. Han stillede sin to Meter høje Statue paa en 
ni Meter høj Basis af trekantede Blokke, der ved sin Form ydede en 
ringe Synsflade og aftog i Tykkelse opadtil. Saaledes stod Figuren 
højt over hele Festpladsens Statuemylder. Det er en ung, kraftig Kvinde, 
klædt i en Underkjortel, Chiton, der ved Luftens Modstand presses ind 
mod Legemet og lader dets Former skimtes bagved. Dette var, i Følge 
Overleveringen, ligeledes en Opfindelse af Polvgnot og er her fortrin- 
ligt begrundet. Chiton var malet mørkeblaa. Paa Skulderen har en 
Spange løsnet sig, saa at Klædningen er gieden ned og venstre Bryst 
blottes. Ligeledes træder det fremsatte venstre Ben nøgent ud af Chiton, 
i skær Hvidhed mod del mørke Klædebon. Om Livet havde hun et 
Broncebælte, og Hovedets enkelte Dele: Haaret, Bindene, der holder 
det sammen under Flugten, Øjnene, Læberne har naturligvis været 
bemalede. Paa Ryggen, højt oppe paa Skuldrene hæver sig de mægtige 
Vinger, ikke Dekorationsvinger, men Vinger der bærer. De var sand- 
synligvis forgyldte. Foruden Chiton er hun tillige iført en stor Kappe, 
der svulmer som et Sejl, og som hun holder fast med begge Hænder. 
Den øger Indtrykket af Flugt, den giver os Tryghed ved Skuet, hun 
styrer med den som en Faldskærm, mens hun daler ned fra Himlens 
Rige. Kappen er tillige statisk nødvendig, for at holde Figuren i Lige- 
vægt, og den fæstner sammen med Chiton Statuen til Blokken. Men 
endnu en Bestemmelse har den. Stod Nike i inørkeblaat og hvidt der- 
oppe mod Hellas’ klare Himmel, vilde den viskes ud for Øjet til en 
taaget Plet. Derfor var Kappen purpurrød, og mod denne Baggrund 
toner Skikkelsen pragtfuldt frem. Hvor levende staar ikke Gudinden 
deroppe i alle de lysende Farver, med Stormsus i de flagrende Klæde- 
bon, og Legemet, der har en stærk tilridning fremover, lirgger sig 
under Flugten, idet Vingerne fremhæver Bevægelsen, lidt over mod 
højre Side, som store Fugle gør det, naar de sa*nker sig mod Jord. 
Ogsaa denne lille Naturiagttagel.se er den joniske Kunstner va'rdig. 

Men der mangler endnu noget. Kn flyvende Figur paa en Basis 
er en Urimelighed, og trods alle Anstrængelser kan man ikke gøre 
Fodstykket usynligt. Der er en Vanskelighed her, beroende paa selve 
Plastikens Organisme, paa Blakkens Tyngde. Paionios løser Vanske- 
ligheden ved at begge en Ørn paa Skraa under Figuren. Gudinden 
sætter sin ene Fod paa dens Ryg, den anden bæres af en kort Støtte, 
som Ørnens udbredte Vinge har da*kket. Ørnen, der naturligvis var 
mørkt bemalet, flyver paatværs, bort under Nike. Nu tror vi paa 
Flugten, og vi kan være bekendt at tro derpaa. Saa højt er Gudinden 
oppe, at hun har Ornen under sig. Det er, som deres Baner krydses 

deroppe i den klare Lufl, og skræmt køjer Ørnen af og smyger sig 
paa Skraa bort under hendes Fod. 

Det var en Løsning, der ikke kunde overtrædes og aldrig er bleven 
overtrufTen. Det er ct af de faa Tilfælde i Kunsten, hvor vi staa over- 
for det fuldkomne. Med alle Detajludførelsens Mangler bar denne Fi- 
gur i dekorativ Virkning ikke haft sin Lige. Det Storva*rk, Paionios 
her skabte, er græsk ved Motivets Dristighed, men endnu mere ved 
den klare (icnnemtænkthed, der aabenbarer sig i stort og smaat. 

Vi vender tilbage til Zeustemplet, hvis Gavlgrupper vi endnu ikke 
har behandlet. De var omtalte saa udførligt af I’ausanias, at man, 
allerede før de fandtes, havde forsøgt at »udtænke sig« Rekonstruk- 
tioner. Da der saa ved de tyske Udgravninger kom betydelige Rester 
af alle Statuerne for Dagen, viste det sig, at Rekonstruktionen selv da 
ikke var helt let. Navnlig var Figurerne fra Østgavlen sørgeligt med- 
tagne, ofte manglede baadc Arme og Ben. Findestedet gav intet Holde- 
punkt, da Jordskælv i Middelalderen havde hjemsøgt Pladsen og ka- 
stet Statuerne, der da forlængst var styrtede ned fra deres høje Stade, 
hulter til bulter. Man maatte derfor ved Genopstillingen især holde 
sig til Figurernes tekniske Ejendommeligheder. Og her kommer den 
Omstændighed til Hjælp, at Statuerne er meget skødesløst udarbejdede 
paa den inod Væggen vendte Side, der jo ikke kunde ses. Ofte lindes 
paa denne Side tillige Huller, i hvilke Jærnklammer til Befæstelse til 
Væggen har været anbragte. Ligesaa er Figurernes Højde tildels af- 
hængig af deres Plads i Gavlen, hvis Skraaning ned mod Spidserne 
de nødes til at følge, mens man stræbte at fylde det højere Rum i 
Midten ud. I anden Række maatte saa Pausanias’ Beskrivelse tages i 
Betragtning, der desværre ikke er fejlfri. Han forveksler hl. a. cn kvin- 
delig Figur med en mandlig og anser Vestgavlens Midtfigur Apollo 
for at være Peirithoos. Endeligt skulde der selvfølgeligt tages Hensyn 
til den kunstneriske Side af Sagen, til Gruppernes Ligevægt og Sym- 
metri, til Figurernes Virkning i Rummeto. a. Efter omhyggelige Under- 
søgelser af disse forskellige Forhold lykkedes det Arka‘ologen Treu at 
genskabe Østgavlens Komposition, saaledes at den i hvert Fald i Ho- 
vedsagen tør anses for rigtig. Vestgavlens Opstilling har endnu ikke 
funden en helt tilfredsstillende Løsning, men alt tyder her paa sind- 
rigere Komposition og linere Linievirkning. 

Figurernes kunstneriske Værd er ikke særligt høj. i hvert Fald 
maalt med Oldtidens Maal. Vi kan derfor vanskeligt tro paa Pausa- 
nias' Beretning om, at Østgavlen var udfort af Paionios, Vestgavlen 
af Alkamenes. Det vilde i saa Fald ogsaa være underligt, om Paionios, 

der i Nikeindskriften nævner sig som Skaber af Templets Akroterier, 
havde undladt at tale om sin Delagtighed i Gavltigurerne. Og Alka- 
menes er Fidias’ Discipel, og hans Arbejdstid falder forst en tredive 
Aar senere. Derimod hører Gavlfigurerne efter deres Stil nøje sammen 
med Metoperne, og Metoperne igen med Tagdekorationerne. Saaledes 
er f. Eks. Løvehovedet i første Heraklesmetope nær beslægtet med Tag- 
rendens Løvehoveder. Rimeligvis er det da de samme dygtige joniske 
Stenhuggere, hvis Indskrifter i Tagets Marmortegl vi har omtalt, der 
har udført alle Marmorarbejderne. De er maaske komne med Blok- 
kene fra selve Marmorbruddene paa Paros. Og da forstaar vi den 



Midtflgiirernc i Zeustemplets Ostgavl i Olympiu. (Tretis dekonstruktion}. 


skødesløse Udførelse af Figurernes Bagside. I det arkaiske Æginatein- 
pel og senere i Parthenon er Gavlfigurerne lige omhyggeligt udførte 
paa alle Sider. Det var, fordi det her var indfødte Kunstnere, der ar- 
bejdede til Fædrelandets og Gudernes Ære. Olympiafigurernc bærer 
Præget af at være udførte af indkaldte Folk, der vilde gøre sig deres 
Akkordarbejde saa let som muligt. Men ét maa indrømmes: Kompo- 
sitionen, især af Vcstgavlen, er fortrinlig, den kan ikke skyldes en 
Haandværker. Fremgangsmaaden har da muligt va»ret den samme, 
som vi kender fra Asklepiostemplet i Epidauros, at en virkelig Kunst- 
ner leverer de smaa Modelligurer og dermed skaber Kompositionen, 
mens ringere Medarbejdere udfører selve Arbejdet. 

I Østgavlen er Zeus Midtfiguren. De græske Templer har næsten 
altid deres Indgang fra Øst, og det er derfor rimeligt, at den vigtige 
Gavlgruppe her skildrer en Begivenhed, i hvilken Templets Gud spiller 
Hovedrollen. Det er Væddekørslen mellem Oinomaos, Kongen i Elis, 

og Pelops, en lydisk Kongesøn, der bejlede til hans Datter Hippo- 
damein, der er fremstillet. Oraklet i Delli havde forkyndt Kongen, at 
hans Svigersøn skulde volde hans Død, og han havde derfor fastsat, 
at han kun vilde give sin Datter til den, der overvandt ham i Vædde- 
kørsel. Tretten Bejlere forsøgte sig, dog Oinomaos indhentede dem 
alle og dræbte dem med sin Lanse. Men Pelops hestak Oinomaos’ 
Kusk Myrtilos til at løsne Hjulene paa sin Herres Vogn og sejrede 
saaledes ved Svig. Oinomaos dræbtes i Faldet, Pelops fik Kongedat- 
teren og Riget. Saaledes er den almindelige Overlevering af dette æld- 
gamle Sagn. I vor Gavl er givet Situationen før Kampen, Forberedel- 
serne til Væddekørslen. Ved 
Gudckongens venstre Side 
staar Oinomaos og hans Hu- 
stru Sterope, derefter kom- 
mer Kusken, Vognen med 
Firspand og et Par af Husets 
Tjenerskab. Paa højre Side, 

Lykkesiden, staar Pelops og 
hans Brud Hippodameia, der- 
efter følger igen Vogn og Tje- 
nerskab. Yderst i Gavlspidser- 
ne er der to liggende Figurer, 
som Pausanias betegner som 
Flodguder, Skikkelsen til høj- 
re (regnet fra Beskuerens olding fra østgnvien nf Zeusicmpin. 

Standpunkt) er Kladeos, den til venstre Alfeios, netop de to Floder, 
der begrænser Festpladsen, og hvis virkelige Beliggenhed til højre og 
venstre svarer nøje til Gavlligurcrnes. Disse to Figurer giver altsaa 
Landskabet, Scenen hvor Begivenheden foregaar. Det er i Olympia 
selv, som ogsaa Sagnet siger, at Forberedelserne trælTes. Udfaldet kan 
heller ikke være tvivlsomt. Zeus drejer sig ganske svagt om mod Pe- 
lops for at antyde, hvem han vil yde sin Støtte. Pelops’ underfundige 
Fif er ikke til at eftervise. Det vilde ogsaa daarligt passe sig her i 
Olympia, hvor alle Forholdsregler var tagne for at hindre Bedrageri 
ved Sportslegene. Foran Indgangen til Stadion, Væddeløbspladsen, 
stod der saaledes en Række Zeusbilleder, rejste ved Bøder fra de Del- 
tagere, der forsaa sig mod Reglerne eller benyttede uærlige Kneb, og 
foran et »skrækkeligt« Zeusbillede i Raadhuset maatte alle sværge 
strænge Eder paa hæderlig Kampmaade, før de tik Lov at deltage. 1 
Følge Overleveringen hos Pindar sejrede Pelops da ogsaa ved Posei- 

(Ions Hjælp, idet denne laante ham sin gyldne Vogn og sine vingede 
Heste. Her er det aabenbart Zeus’ Gunst, der gør Udslaget. De grceske 
Sagn lempedes og ændredes i det uendelige. Saa stive og døde Figu- 
rerne end synes at staa, helt uden Stemning er Kompositionen dog 
ikke. Den unge Hippodaineia læner bedrøvet Kind mod Haand, og 
paa Oinomaos’ Side sidder en Olding i sorgfuld Grublen, enten en 
gammel Tjener eller en Spaamand, der aner Ulykken, der skal kom- 
me over hans Herres Hus. Altsaa ogsaa her et Polygnotisk Stemnings- 



Midtflgurrr fru Templet ptin .Mginn. MQnclicn. 

billede! Denne Gamling er tillige interessant som et af de første For- 
søg paa at fremstille Alderdommen naturtro. Han er skaldet og har 
dybe Rynker i Panden. Bryst og Mave er opdunsedc af Fedt, men 
over Maven ligger der slappe Folder, Fedtet er her aabenbart tørret 
bort under Huden. Kappen over hans Knæ er tung og grov, en rigtig 
varm Gammelmandskappe. 

Vestgavlen er helt forskellig, med Liv og Kamp og sammenslyn- 
gede Legemer. Sagnet, der behandles, er det om Peirithoos, de thes- 
saliskc Lapithers Konge, der til sit Bryllup havde indbudt Nabofolket, 
de raa Kentaurer, Hestemennesker med menneskeligt Legeme paa en 
Hestekrop. Ved Festen drak Kentaurerne sig fulde og blev nærgaaende 
mod Kvinderne. Det kom til et mægtigt Slagsmaal, i hvilket Lapitherne 
sejrede. Det er denne Kamp, vi her ser i fuld Gang. Apolio, let kende- 
lig paa det lange, opbundne Haar, staar i Midten og tilskynder med 
bydende Haandbevægelse en Lapith til at gaa paa. Tager vi den ar- 

kaiske Gavlgruppe fra Aphaias Tempel paa Øen -Egina for os, ser 
vi Athena staa tilsyneladende ganske uberørt mellem kæmpende og 
faldende Grækere og Trojanere. Man skal helt ned til hendes Fødder 
for al opdage nogen Afvigelse fra den stive, rette Holdning. Men Fød- 
derne er drejede i Profil til venstre, til samme Side hvor hun holder 
Skjoldet. Saaledes udtrykker den arkaiske Kunstner, hvor hun vil hen 
i Kampen. Ve dem, mod hvem hun drejer sig med Skjold og Lanse! 
Zeus i vort Tempels Østgavl drejer sig vaabenløs tilhøjre mod Pelops, 
som han vil støtte. Han udtrykker sin Deltagelse i hvert Fald med 



MidlHgurcme i Zoustemplrt*. Vestgav). (Treus Hckonstniktion). 


hele Legemet. Det tredie Trin i denne Følelsesskala betegner Apollo 
her med den stærke Drejning og den hævede Arm. Han er — 
som ogsaa Athena og Zeus i ovennævnte Grupper — selv usynlig for 
de optrædende, jordiske Mennesker. Paa begge Sider af ham udfol- 
der sig nu de vildeste Scener: Kentaurer, der søger at slænge Kvin- 
derne op paa Ryggen, Lapither, der dolker eller strangulerer Kentau- 
rerne. En Kentaur har faaet fat med Tænderne paa en Lapiths Arm 
og bider til, saa det knaser. Prægtigt er Kentauransigternes dyriske 
Vildskab gengivet. Grækerne har forstaaet at gøre disse Fantasiskab- 
ninger saa anskuelige, at de forekommer os mere naturlige end man- 
gen forhistorisk Dyreart, der virkeligt har levet. Som Vaaben maa 
tænkes benyttede Redskaber fra Festen: Knive, OfTcrøkser, maaske 
endog Vinfade. Selv om Enkelthederne ogsaa i denne Gavls Figurer 
er middelmaadigt udførte, er Skildringen selv saa betagende, at man 
glemmer alt derover. Æmnet laa nær, da Gra’kerne efter Perserkri- 
gene plejede at jævnføre Lapithernes Kamp med deres egen mod 

Asiens Barbarer. Thi det er et Særkende for Datiden at man yderst 
sjældent fremstillede de samtidige Begivenheder og Kampe, men gik 
tilbage til Æmner fra Sagnhistorien. Men denne Forkærlighed for 
symbolske Fremstillinger fører paa ingen Maade til Romantik eller 
Symbolisme. Det er sunde, levende Skikkelser der optræder, deres 
Former og Bevægelser er allurede Livet hver én. 

OVERGANGSTIDENS KUNST 


D el er de færreste af Oldtidens Kunstværker, hvis Tid lader sig 
saa nøje bestemme som Zeustemplets Skulpturer. Med Hensyn 
til de andre, hvis Tid og Mester er os ganske ukendt, maa vi nøjes 
med at jævnføre dem med de bekendte Kunstværker for saaledes, saa 
godt som muligt, at bestemme deres Plads i Hækken. I Arkæologien 
som i enhver anden Videnskab gaar man ud fra de bekendte Ting, 
hvis Ejendommeligheder man tilfulde maa sa>tte sig ind i, og stræber 
ved Sammenligning at datere og klassificere de langt talrigere Kunst- 
værker, om hvilke man intet ved. Vil man nu bestemme, hvilke Sta- 
tuer af Musæerncs Vrimmel der omtrent maa være samtidige med 
Olvmpiaskulpturerne, altsaa tilhørende Trcscme og Halvtreserne i 
femte Aarh. f. Kr., maa man fæstne Opmærksomheden ved de sikre 
og betydningsfulde Kendemærker. Det er ikke, som mange kunde tro, 
den større eller mindre Skønhed i Udførelsen, der gør Udslaget, thi 
Fuskere i Kunsten har alle Tider kendt. Det er meget mere behand- 
lingen af Enkelthederne, der har Betydning, af Haaret, Øret, Partiet 
ved Munden, af Øjet og dets Plads, af Legemets Muskulatur. Navnlig 
Forholdene d. e. Afstandene mellem de samme Punkter i Ansigt og 
Legeme maa nøje prøves og spiller en stor Bolle. Netop det uæstetiske, 
det den almindelige Beskuer tager som selvfølgeligt, det Kunstneren 
selv udfører halvt mekanisk, giver ofte de allerbedste Holdepunkter, 
fordi det vanemæssige, det typiske her har Overvægten over den kunst- 
neriske Vilje. Hvorledes kan nu f. Eks. Behandlingen af Øjet spille en 
Bolle for Dateringen? Vil en Kunstner i Marmor udføre et Øjenpar i 
et Ansigt, er det ikke nok, at han tager Maal af et Menneskes Øjne 
og overfører Maalene i Marmoret. Hos det levende Menneske, især 
hos mørke Mennesker, kaster nemlig Øjenbryn og Øjenvipper Skygge 
over Øjet, og denne Virkning kan ikke naaes ved tro Efterligning i 
Marmor. Kunstneren maa, for at naa den rigtige Virkning, lægge Øjet 

dybere, end det i Virkeligheden ligger, og gøre Øjelaagets Kande høj- 
ere og skarpere, han maa med andre Ord begaa et Hrud paa Sand- 
heden for at skabe det sande. Herpaa beror hans Kunst, herpaa beror 
det, at et Kunstværk aldrig kan blive en sjadløs Kopi af Virkeligheden, 
at Realismen i Kunsten ikke bliver det samme som fotografisk Gen- 
givelse, men en ærlig Søgen efter Midlerne til at fremkalde samme 
Indtryk paa Beskueren, som ban modtager af Tingene selv. Øjets 
Dybde, Øjeæblets Runding, Øjelaagenes Form er for enhver Begynder 

i Modellérkunsten vanskelige Pro- 
blemer, og de var det ogsaa for 
den begyndende Kunst. 1 al arkaisk 
Skulptur ligger Øjet alt for langt 
fremme, Øjeæblet ofte i Flugt med 
Pandebenet, og Øjelaagene stod vidt- 
aabne. Endnu i Olympiaskulpturer- 
ne ligger Øjet for yderligt, Øjenlaa- 
genc er slidsede som Knaphuller. 

En Mislighed ved Sagen er og- 
saa, at vi kun gennem romerske 
Kopier kender mange af de græske 
Kunstneres Værker. Her maa man 
være forberedt paa, at Kopisten 
har tilføjet af sit eget og foretaget 
vilkaarlige Ændringer. Det var 
først efter Iiadrians Tid, at man 
stræbte at kopiere nøjagtigt. 

Ved vore Kendemærkers Hjælp kan vi nu bestemme en Del græ- 
ske Kunstværker som samtidige med Zeustemplets Gavlfigurer. Der er 
først en Broncestatue, den lille »Tornudtrækkerc. En Dreng har sat 
sig tilrette paa en Stub og er i Færd med at undersøge sin Fodsaal 
for at drage en Torn ud. Det er sandsynligvis en Statue, indviet til 
Guderne som Tak for Sejr i et Drengevæddeløb, og Motivet forklares 
da ved, at den lille Fyr har sejret, skønt ban under Løbet har beska- 
diget sin Fod. Det er det første Forsøg i græsk Kunst paa indgaaende 
Behandling af Drengelegemet. Drengen og Oldingen begynder i dette 
Tidsrum at interessere Kunstnerne, mens man tidligere kun havde 
gengivet det kraftige Mandslegeme, udviklet af daglige Sportslege. 
Tornudtrækkerens Hovedform minder meget om Apolios fra Vestgav- 
len af Zeustemplet, ligesaa Haaret. Kun har ban en lille Lok ned i 
Panden, som Datidens Rørn bar den. Trods den bøjede Stilling falder 

Haaret ikke ned om Kinderne, men har Fald som paa et oprejst Ho- 
ved. Del behøver ikke at skyldes mangelfuld Iagttagelsesevne, men 
forklares naturligt ved, at Kunstneren nødigt vilde dække Ansigtet. 
Han kunde tillade sig dette Brud paa Sandheden, fordi hans Statue 
var saa dristig og ny og i alle andre Henseender saa sand. Ansigtet er 
endnu som i al Datidens Kunst koldt og dødt. Men saa meget mere 
levende og varmt er Legemet. Det er en Statue, som man ikke bliver 
træt af at beskue fra alle Sider. Set fra venstre 
kommer alt i den til sin Ret: Fodsaalen, der 
ligesom er Centrum i den Cirkel, i hvilken hele 
Figuren kan indskrives, de tynde Arme med de 
spinkle Led og spidse Albuer, den magre Læg, 

Foden med den lintfonnede Ankel, det vel kraf- 
tige Bryst og Maven med de slappe Folder, der 
røber Overgangen fra Barnelegemets Bundhed 
til Drengealderens Magerhed. Det er, som Lege- 
met aahner sig fra den Side, og dog er Figuren 
her mest sammentrængt. Fra højre Side set 
rejser han sig i Vejret, men her lyner Albu og 
Knæ én imøde og dækker over Handlingen selv. 

Helt forfra nyder man Haarets Ciselering og 
glemmer rent dets urigtige Fald, man beundrer 
det fint udførte Nøgleben og forfølger med Glæde 
Armene i deres hele La-ngde. Ogsaa Ryggen er 
værd at se med den stærke Sidebøjning og Stram- 
ning, og her opdager man forst ret den fine Gen- 
nemtænkthed i Legemets Stilling og Ligevægt. 

Statuen har altid været over Jorden, og man har KRerligninger af den 
haade fra Oldtid og Middelalder. Renaissancens Kunstnere elskede 
den for den friske Glæde i Skildringen af dette Barn, der minder om 
det bedste i deres egen Kunst. 

Et lidt ældre Værk, fra Halvfjerserne i femte Aarhundrede, maa 
ogsaa nævnes lier, nemlig en Bronccstatue af en Vognstyrer, funden i 
Delfi, men stiRet, som Indskriften viser, af en fornem Mand fra Sici- 
lien ved Navn Polyzalos, en Broder til Tyrannen Gelon i Syrakus. Fi- 
guren hørte til en større Gruppe, bestaaende af Vogn, Firspand, Tje- 
nere og muligt Stifteren selv, og det hele var, som den Art Værker 
altid, stiftet til Tak for en Sejr i Væddekørscl. Kusken, der alene er 
bevaret, staar rolig, med Fødderne tæt sammen, og har holdt Tøm- 
merne i den fremrakte højre Haand. Han er iført en lang Kjortel, som 

Vognstyrerne brugte, har Bælte om Livet, der sid- 
der meget højt oppe. Snore og Slidser om Skuldre 
og /Ermelinninger betinger de ejendommeligt 
skarpe Folder i Partiet over Bæltestedet. Neden- 
for er Foldekastet roligere og rundere, jo længere 
vi kommer ned mod Fødderne, des regelmæssi- 
gere, na-slen som Kanellurerne i en Søjle. Ansig- 
tet synes ved første Blik mere levende end ellers 
i samtidige Kunstværker, men det skyldes alene 
Øjnenes Indlægning af Emalje og inderst Onyks 
for Øjenstencnc, mens Øjenvippcmc er af Kobber, 
hvis rosa Farve har staaet ypperligt til den gyldne 
Broncegrund, da Statuen var ny. l)e sjældent godt 
bevarede Øjne lader os føle, hvor meget der er 
gaaet tabt af Virkningen i de Bronoer, hvor Indlæg- 
ningen er udfalden. Haaret er fint ciseleret — de 
gamle Mestre betragtede ikke Opgaven som endt, 
naar Statuen var støbt, men »gik efter« med Gravstikken — og falder 
friere og uregelmæssigere end baade i Olympiaskulpturerne og i Torn- 
udtrækkeren, et betydningsfuldt Gennembrud i Kunsten fra den tid- 
ligere matematiske Regelmæssighed i Lokkernes Behandling. Desværre 
dækker jo Kjortelen største Delen af Legemet, thi de Partier, der er 
frie, er behandlede med ganske enestaaende 
Mesterskab, den svære Nakke, de lidt spinkle 
Arme og Hænder og de tørre og magre, men 
meget karakteristiske Fødder. Navnlig Vrist og 
Ankler er udarbejdede med stor Omhu, og del 
skønt Fødderne slet ikke skulde ses, men skjul- 
tes i Bunden af Vognen bag Vognkassens høje 
Rand. Heller ikke denne Yngling er nogen gym- 
nastisk udviklet Skikkelse, Kunstneren har aa- 
be n bart haft en Glæde i Skildringen af en Mand 
af Folket, hvis Legemsloriner, i Modsætning til 
den fornemme Herres harmoniske Bygning, var 
udviklede paa Maa og Faa. 

En hel Række Kvindeskikkelser staar de 
stille, lidt stive Figurer fra Zeustemplets Øst- 
gavl nær, nemlig den saakaldte »Hestia Giusli- 
niani« og » Danserinderne« fra Herkulanum. 

Der er en kysk og rolig Alvor over disse Kvin- 

defigurer i den simple Dragt, der falder med ensartede Folder, kanel- 
lureagtige som Vognstyrerens, ned til Fodderne. Over Brystet ligger 
Foldekastet med store, rolige Flader. Man sammenligne disse Figurer 
med de smukke, arkaiske Kvindefigurer, der er fundne paa Athens 
Akropolis og stammer fra Tiden før Persernes Ødelæggelse. Deres 
Ansigter er typisk arkaiske. Selv om Fundomstændighederne ikke var 



• Danserinderne« fra Herkulanum. limnee. Neapel. 


sikre, kunde man dog straks se paa dette Haar, hvis Lokker er ganske 
geometrisk regelmæssige, paa det stærkt frem vældende Øje med det 
høje øverstc Laag, paa selve de skævtsiddende Øjne, paa Mundens 
tvungne Smil, den stærke Hage og den meget tykke Hals, at en saadan 
Figur maatte være arkaisk. Smilet har man kaldet »det æginetiske«, 
fordi de æginetiske Gavlligurer længe var de bedst kendte arkaiske 
Skulpturer. Det er iøvrigt ikke alle arkaiske Figurer, der smiler, og 
naar Smilet lindes, synes det mere at skyldes en Stræben efter at 
bringe Liv i Ansigtet end al tilkendegive Velbefindende. Disse »Piger« 
fra Akropolis — Præstinder var det sagtens — er meget smukt klædte 
i lange Chitoner og elegante Overkast med Frynser og Borter, deres 
Haar er kunstfærdigt opsat med Diademer og falder paa Siderne i tre 

Trourelief fra Villa Luriovisi. Thermemusæet. 


eller fire Piske, flettede 
med gyldne Spange, 
ned foran over Brystet. 
De smna kokette Da- 
mer rækker os med 
højreHaand en Blomst, 
medvenslreHaand hol- 
der de det lange Klæ- 
debon op. Det var, som 
vi kan se af et Frag- 
ment af Sappho, den 
fornemme Dames Sær- 
kende at kunne holde sin Kjole smukt op ved Anklerne. Ogsaa Man- 
dene bar i Datiden langt Haar. Denne aristokratiske Luksus ophører 
ved Perserkrigene, ligesom Paryktiden i Europa ophørte med den 
franske Revolution. Fra da af bar Mændene kortklippet Haar, Kvin- 
derne naturlige Frisurer som vore Kvinder, simple Klædebon og faa 
Smykker. Da blev det Særkendet for den græske Klædning, at den 
faar sin Form kun gennem Maaden, den bæres paa, og det Legeme, 
der bærer den. Gaar vi derimod saa langt tilbage som til Begyndelsen 
af fite Aarh., ser vi f. Eks. af Nike fra Delos, at Damerne bar stramt- 
siddende Snøreliv og Nederdele. Ogsaa i mvkenisk Tid snørede man 
sig en Hvepsetalje til. Det var dette Barbari, der helt ophørte med 
Perserkrigene. 

Den saakaldte Hestia Giustiniani er muligt en Afrodite, thi paa 
den Tid afbilder man altid Ka-rlighedsgudinden beklædt. Det kan især 
ses af Tronrelieffet fra Villa Ludovisi, hvor Afrodites Fødsel af Havets 
Bølger er fremstillet. To Terner staar paa Strandbreddens Sten og mod- 
tager Gudinden, der 
beklædt stiger op af 
Vandet. Afrodite ven- 
der Hovedet længsels- 
fuldt opad, og dejligere 
Profil findes der ikke 
i hele den græske Pla- 
stik. Øjet er ikke helt 
naturligt, men er dan- 
net, som saa man det 
forfra, ikke fra Siden. 

Først i Pnrthenonsfri- Sidelænene nf Tronrelieltel. 

sens Relieffer bliver Øjnene helt naturlige. Uendeligt delikat er Afro- 
dites lange Haar behandlet, særligt den Lok der falder ned over højre 
Bryst og minder om arkaisk Frisure, og Kunstneren formaar allerede 
at adskille Afrodites Linnedklædning fra Ternernes uldne Dragt og 
de tungere Overkjortler af sværere Linnedstof. Med ringe Tilsa*tning 
af Farve har dette virket endnu bedre. Man maa nyde Stofbehand- 
lingen, f. Eks. hvor Ternernes Ærmer falder ned over Gudindens op- 
rakte, nøgne Arme, eller ved Foldekastet om Ternernes Fødder. Gen- 
nem Gudindens Gevandt ses Legemets Former, de to sniaa, faste 
Bryster, der sidder for vidt skilte som altid i Datidens Kvindefigurer. 
Foruden Hovedscenen paa Tronstolens Ryglæn er der mindre Relieffer 
paa Sidelænene, hvert bestaaende af en Enkeltfigur, paa den ene Side 
en tilhyllet, paa den anden en nøgen Kvinde. Den første er klædt som 
en Datidens Husfrue. Hendes Holdning er rank, det smukke Hoved 
yndefuldt højet, Pande og Kind indrammes af Sløret og det fintmejs- 
lede Haar. Hun er øjensynligt i Færd med at ofre Røgelse eller Offer- 
korn. Den anden blæser paa Dobbeltfiøjte, saa Kinderne strammes. 
Hun er nøgen og ligger mageligt tilbagelænet paa en blød Pude, med 
Benene slængte over Kors. Det var en efter græske Forestillinger 
utilladelig Holdning for en ærbar Kvinde, og dette sammen med Nø- 
genheden og Dobbeltfløjten viser, at vi har en Hetære for os. Haaret 
er bundet op i Net paa Hetærevis, og Dobbeltfløjten er hendes sæd- 
vanlige Instrument, som hun trakterer til Gudinden Afrodites Ære. 
Over den anden Skikkelse var der en kølig Renhed, en stille Fornem- 
hed, denne er magelig, kælen, sanselig. For første Gang i græsk Plastik 
er Kvindelegemet behandlet med Interesse og Glæde. Man havde før 
gjort Kvinden for atletisk ligesom Oldingen og Drengen. Denne Kvinde 
er spæd af Bygning, hendes Hals er tynd, hendes Ben er paa en Gang 
fine og yppige, og Udførelsen vidner om indtrængende Modelstudier. 

Saa vidt var Kunsten naaet midt i femte Aarhundrcde, da den be- 
rømteste af alle græske Billedhuggere, Fidias, fremstod med sine Mand- 
domsværker. Det varen fin og en frisk Kunstnersla*gt, denne før Fidias, 
med aabent Øje for Naturen og Livet, med rig Følelse for Ynde og 
Stemning. Ikke uden Grund har man sammenlignet denne Periode 
med Florens’ Renaissance i femtende Aarh. og kaldet den Oldtidens 
»Quattrocenlo«. 

FIDIAS OG PARTHENON 


F idias, Karmidas’ Søn, var en Athenæer. Om hans Liv vides grum- 
me lidt. Han arbejdede i sin Ungdom i Athen, hvor han havde 
Lejlighed til at lære Polygnots storslaaede Malerier at kende, og det 
berettes da ogsaa, at han selv forsøgte sig i Malerkunsten. Det er ikke 
urimeligt, da Beregningen af Farvernes Virkning, som vi har set, spil- 
lede en stor Rolle i Datidens Skulptur, pg de to Kunstgrene saaledes 
stod hinanden langt nærmere end i vore Dage. Fidias var altsaa som 
ung med til at genrejse Athen, som Persernes Ha*r havde efterladt i 
Ruiner. Hvilke Impulser har han ikke modtaget dér af Datidens første 
Kunstnere, og han forstod, som senere Michel Angelo, at optage alle 
Strømme i sin Kunsts mægtige Flod. Han arbejdede i Marmor og 
Bronce, i Elfenben og Guld og Sølv, ciselerede og graverede, var Ar- 
kitekt, Billedhugger, Maler og Kunstsmed. Det bedst kendte af hans 
Ungdoms Værker var Athena Promachos, en mægtig Broncestatuc af 
Athens Borggudinde, fremstillet i fuld Rustning. Hun stod paa Akro- 
polis under aaben Himmel, og hendes lysende Lansespids kunde ses 
fra Sunion, Attikas Forbjærg. 

Plinius ansætter Tiden, da Fidias stod paa Højden af sin kunst- 
neriske Skaberkraft, til den 83de Olympiade, d. e. 448 før Kristus. Da 
var han netop i Færd med sit Hovedværk, Parthenons plastiske Ud- 
smykning. Det var paa den Tid, da den store Statsmand Perikles efter 
Besejringen af alle politiske Modstandere stod som Stadens første 
Mand. Officielt Demokratiets Fører var han faktisk Enehersker, og 
ligesom de virkelige Eneherskere, dem Grækerne kaldte Tyranner, 
beskyttede han Kunsten og smykkede Athen med prægtige Bygnings- 
værker. Omtrent Halvdelen af Stadens store Indtægter medgik, og 
Athen var dengang Hoved for et helt Forhund af Øer og Søstanler, 
der alle betalte en betydelig Tribut. Perikles skaffede ved sine Fore- 
tagender Haandværkere og Arbejdere Beskæftigelse og gjorde samtidigt 

sil eget Navn ildødeligt. S.ærligl Borgklippen, Akropolis, vilde lian 
omskabe iil et eneste Kunstværk. Og størst og skønnest aT alle Temp- 
lerne deroppe var Parthenon, Templet for Stadens Skytsgudinde, 
Snillels og de skønne Kunsters Beskytterinde Athene. Del var bygget 
tildels paa Fundamenterne af et gammelt Tempel, som Perserne havde 
ødelagt. Brandsporene ses endnu paa Underbygningen. De egentlige 
Arkitekter bed Iktinos og Kallikrates, men Fidias havde ikke blot 
med Billeder og Udsmykning at gøre, Overledelscn synes at have 
hvilet i hans Haand. Vi har paa Stentavler opbevaret Begnskaberne 
fra Aaret 434 f. Kr. Dette Aar nævnes som det trettende Regnskabsaar, 
og Templet paabegyndtes saaledes i 447. Allerede i Aaret 438 var del 
fa-rdigt til at tages i Brug, saa at Perikles kunde lade en anden Arki- 
tekt Mnesikles paabegvnde de prægtige Marmorporte, Propylæerne, 
der med deres straalende Tag og hvide Marmorsøjler dannede Ind- 
gangen til Borgpladsen. Men først hen imod den peloponnesiske Krigs 
Begyndelse, omtrent 432, var Parthenons Udsmykning helt fuldført. 
Bygget i dorisk Stil var det et af de første gennemførte Marmorteinp- 
ler i Hellas.*) Marmoret lik man fra Statens Stenbrud paa Bjærget 
Pentelikons Sider. Men skønt Byggematerialet saaledes var gratis, blev 
Parthenon dog, som det siges, et »Tempel paa 1000 Talenter«, d. e. 
4 Millioner Kr., en Sum der betyder ganske anderledes meget i Da- 
tidens Penge og med Datidens Arbejdsløn, der kun var en Draehme 
(60 Øre) dagligt. Alene det at rille en Søjle kunde løbe op til at koste 
280 Kr. Og Parthenon havde 02 store, 30 smaa Søjler, desuden 92 
Metoper i Højrelief, en Frise inde paa Søjlegangens Væg paa 528 Fods 
I,a>ngde, 50 Statuer af overnaturlig Størrelse i Gavlfelterne. Desuden 
medgik alene til Gudebilledet, en Kolos af Guld og Elfenben paa 20 
Alens Højde, 40 Talenter Guld, d. v. s. for 100 Tusind Kroner, og dertil 
kom Elfenben og Arbejdet selv. Templet havde 8 Søjler paa de to 
Gavlsider, Talforøgelsen beroede paa, at Forhallerne havde lire i Ste- 
det forto Søjler. Langsiderne fik naturligvis svarende hertil 17 Søjler. 
Templet blev paa den Maade 70 Meter langt, 30 Meter bredt og over- 
gik altsaa ogsaa i Størrelse alle tidligere Templer. Søjlerne er 10,44 
Meter høje ligesom i Zeusteinplet, men slankere, og Indtrykket af 
Slankhed øges yderligere ved Killingen, idet Kanellurerne vel bliver 
smallere opadtil, men beholder samme Dybde, saaledes at Skygge- 
virkningen stadigt bliver sta’rkere. Søjlen, der efter en let Svuhnen af 
14 Millimeter omtrent ved Midlen bliver tyndere opadtil, staar ikke 

•> I >i»l nf Alkmæouidcnie opførte Tempel i Pelfi var vist del ældste Marmnrtcmpel. hygget 
nf Marmor fra Puros. Ilerodot V, l>2. 

helt lige, men hælder svagt indad mod Templet. Hældningen udgør 
kun l / i50 af Søjlens Højde. Man betænke, hvad det vil sige at iagttage 
alle disse Finheder under Udarbejdelsen af hver enkelt Søjletromle! Og 
disse Tromler er ligesom alle Kvadrene i Templet slebne saa omhyg- 
geligt og sammenføjede saa Fint, at de i Aartusinder ikke har under- 
gaaet den mindste Forskydning, ja ofte har man fundet Stykker, slyn- 
gede langt bort fra Templet, der trods Vold og Eksplosion endnu var 
som nittede sammen. Parthenon er en Bygning med en utrolig Rig- 
dom af lint gennemtænkte Enkeltheder. Man opdager ved nøjere Be- 
tragtning, hvorledes Søjlerne har forskellige Mellemrum og forskellig 
Sværhed, staar tættest og er sværest paa Hjørnerne, baade af tekniske 
og æsthetiske Grunde, fordi Søjlen paa dette Sted b.ærer mest og til- 
lige ses mest isoleret og derfor vilde gøre et spinklere Indtryk, hvis 
dette ikke blev modarbejdet. Som Søjlerne skraaner ogsaa Væggene 
indefter, og dertil svarer en Krumning i Bygningens horisontale Linier 
ligefra Fundamentet til Bjælkelaget over Søjlerne, en Hævning mod 
Midten der navnlig er tydelig paa Langsidernes Fundament og dér 
forholder sig til Længden som 2 til 3000. Ogsaa denne Hævning er 
iværksat af optiske Grunde, idet en ganske lige Stenflade let gør Ind- 
tryk af at sænke sig ligesom en lang, udspændt Snor. Der findes 
overhovedet ingen lige Linier i Parthenon, intet er lavet med Lineal, 
men alt har ligesom organisk Liv ved Sammenspillet af Kurver. Men 
samtidigt er Symmetrien, der spiller en saa overordentlig stor Bolle i 
den græske Tempelbygning, i Parthenon mere gennemført end noget 
andet Sted. Stylobatets Bredde og Længde udviser Forholdet 4:9, og 
det samme gælder om Tempelhuset og om Midtskibet. Paa dette Stv- 
lobat skal nu Søjlerne anbringes, saaledes at Søjleafstanden, maalt fra 
Akse til Akse, svarer til Søjlehøjden som 1:2. Det faar igen Indflydelse 
paa Metoperne og Triglyfcrne, idet der er to Triglvfer for hver Søjle. 
Og Metopens Højde og Bredde svarer til Triglvfens som Forhallens 
Lysaabning til Anterne -)- Søjlegangen -f- den ydre Søjle. Er altsaa 
et Tempels Cella smal, faar vi smalle Metoper, er Søjlegangen bred, 
bliver Triglyferne det samme. Saa harmonisk sammenstemt var det 
doriske Tempel blevet i Tidens Løb, at en ringe Ændring paa et en- 
kelt Punkt sætter Spor i alle Bygningens Maal. Og meget af dette, 
navnlig Kurverne i Entasis og Stylobat, var ikke Frugten af eksakte 
Beregninger, men naaet gennem Eksperimenter, der hos disse Byg- 
mestre havde skabt en ganske mærkelig Følsomhed og Træfsikkerhed. 
Selv nu da Parthenon er en stor Ruin, Marmoret gulnet mod Syd af 
Sol og Vind, overgroet med graat og grønt Mos paa Nordsiden, er 

del en Bygning af uforglemmelig Skønhed: Hvilket Indtryk maa det 
ikke have gjort, da det stod helt med sit lysende Tag, da lintstemle 
Farver fremhævede Harmonien og øgede Modsætningerne! Aldrig hver- 
ken før eller siden har man bygget som da, aldrig har man kunnet 
det heller. 

Parthenon blev i Midten af femte Aarhundrede efter Kristus om- 
dannet til kristen Kirke for Guds Moder, hvis Tilnavn »den Vise« er 
et Vidnesbyrd om Traditionens Magt. I Tyrkertiden forvandledes det 
naturligvis til Moske og lik en Minaret bygget til. Skønt disse Om- 



Parthenon. Rekonstruktion. 


dannelser selvfølgeligt ikke foregik uden Ødelæggelser, var det dog 
dem, der overhovedet bevarede Bygningen fra fuldstændig Ruin, thi 
ellers havde man sikkert slæbt Materialet bort til Ny opførelser. Kndnu 
i 1074 var Parthenon ret velbevaret, da et Gesandtskab fra Ludvig den 
Fjortende paa en Orientrejse kom til Athen. Med det fulgte en fransk 
Tegner Carrey, der ved en Gave til den tyrkiske Fæstningskomman- 
dant paa Akropolis, bestaaende af 0 Alen Skarlagen og 25 Pund Rafle, 
blev smuglet ind og lik Lov til at tegne Parthenons Marmorskulpturcr. 
Paa denne Tid var egentligt kun Gavlgruppcrne slemt mishandlede, 
det andet havde holdt sig beundringsværdigt. Derfor er Garreys Teg- 
ninger i Nationalbiblioteket i Paris af stor Værdi for os. Thi kun 15 
Aar efter blev Akropolis belejret af Venetianerne under Admiral Mo- 
rosinis Anførelse. Tyrkerne havde omdannet Parthenon til Krudtma- 
gasin, og da Venetianerne lik det at vide, beskød de naturligvis Byg- 
ningen af alle Kræfter. Den 2(ide September 1087 slog en Bombe ned. 

antændte Krudtet og sprængte Bygningen fra hinanden, saa ledes at to 
Halvdele med et Svælg imellem, kun fyldt med Søjlestumper, stod til- 
bage. Morosini erobrede kort efter Akropolis og tænkte en Tid paa at 
sprænge alt deroppe i Luften. Imidlertid bemægtigede Folk sig, hvad 
der var at faa, bl. a. bortførte en Dansker ved Navn Hartmand to Ho- 
veder fra Metoperne, der nu er i vort Nationalmusæum. Gennem hele 
følgende Aarhundrede laa Parthenon saaledes hen, Tyrkerne drev For- 
retning med Skulpturrester til de Rejsende. Da lykkedes det Englæn- 
deren Lord Klgin i Begyndelsen af 19de Aarh. at skaffe sig en Tilla- 
delse af den tyrkiske Regering, først til at lade udføre Tegninger og 
Kopier paa Akropolis, derefter til Udgravninger og endeligt til al fjærne 
et og andet af Parthenons Marmorværker. Denne Tilladelse benyttede 
han snart til at nedtage næsten alt, hvad der var tilbage af Gavlfigurer, 
Metoper og Frisen. 1 1812 kom det hele i 80 Kister til England og 
blev af Elgin, der havde tilsat en Formue paa 74,000 Pund Sterling 
derved, tilbudt den engelske Stat til Købs. Efter aarelange Vanskelig- 
heder og Vrøvl i Parlamentet købte Staten tilsidst Samlingen for 35,000 
Pund. Den udgør nu britisk Musamms skønneste Pryd, og man tnaa 
være Elgin taknemmelig for, at han reddede Værkerne fra videre Øde- 
keggelse, selv om hans Fremfærd overfor Parthenon som Bygnings- 
værk var alt andet end skaansom. 

Parthenontemplel havde fire Rum, foruden de lo Forhaller et større 
og et mindre. Det sidste, tilgængeligt gennem Opisthodoinen fra Vest, 
indeholdt Templets Skatte og øvrige Udstyr og har vistnok oprindeligt 
alene Navnet: Parthenon (Jomfrurummet), svarende til Fruerstuen i 
græske Privathuse. Fra Øst traadte man gennem Pronaos ind i Ho- 
vedrummet: Hekatompedos, idet hundrede Fod lange«. Det var delt 
i tre Skibe ved to Søjlerækker. Disse var opført i to Stokværk, de 
øversle mindre Søjler var ejendommeligt nok i jonisk Stil. I det brede 
Midtskih stod Fidias’ Athenabillede i Guld og Elfenben og fyldte næ- 
sten Rummet mellem de to Søjlcriekker. Gennem senere Kopier, Smaa- 
statuetter fundne i Athen og Møntbilleder, kan vi danne os et Billede 
af Statuens Enkeltheder og se, hvad Fidias har villet. Der eksisterede 
allerede tidligere to Typer af Athena: som fredelig Gudinde, i Reglen 
siddende paa en Tronstol, og som fuldtrustet Krigerinde, med Lansen 
hævet til Kamp. Første Type kender vi bl. a. fra Zcustemplets Meto- 
per, den anden fra .Eginatemplets Gavl. Ingen af de to har Fidias 
kunnet bruge. Gudinden staar rank og rolig, Skjoldet er stillet ved 
hendes venstre Side, og hun støtter sin Haand derpaa. Under Skjoldet 
bugter sig den hellige Borgslange. Mod venstre Skulder hener Lansen sig. 

om Halsen har hun Slangepantseret: Ægiden, og snildt er en af de le- 
vende Slanger benyttet til at holde Lansen fast. Paa Hovedet knejser 
en mægtig Hjælm med Nakkeskærm og tre Fjerbuske, den midterste 
baaren af en Sfinks, de andre af Vingeheste, Pegaser. Svarende til den 
svære Hjælm er Gudindens Hageparti meget stærkt udviklet. Hun bæ- 
rer altsaa i Virkeligheden hele sin krigerske Udrustning, men Vaab- 
nene er stillede tilside, hun staar ligesom med Gevær ved Fod, et 
Hillede paa det ma'gtige, i Freden rustede Athen. 

Og i sin højre Haand holder hun Sejren, en 
lille Statuette af Nike, der aabenbart hæver sig 
for at flyve fra Gudindens Haand ned til de 
Mennesker, hun skænker sin Gunst. Den Haand, 
der hærer Nike, hviler paa en Søjle. Dette var 
nødvendigt, da Kærnen i disse Guldelfenbens- 
billeder var af Træ, paa hvilket Plader af El- 
fenben og af drevet Guld var befæstede. Med 
den tunge Vægt vilde Underarmen ikke kunne 
holde ret længe. I nøjeste Forbindelse med 
Stillingen staar ogsaa Foldekastet. Den lange 
Chiton ligger glat over det bøjede venstre Knæ, 
men paa højre Side, hvor Gudinden for Byr- 
dens Skyld hviler fast paa Foden, falder Klæd- 
ningen naturligt med tunge dybe Fobier, gan- 
ske som i de ældre Kvindestatuer. Og denne 
Del af Klædningen med de kanellurcagtige Fol- 
der danner tillige ligesom en Overgang til det 
arkitektoniske, til den nærstaaende Søjle, der 
naturligvis i den store Original var riflet. Denne 
Adskillelse i Foldekastet paa højre og venstre Side, der her er saa for- 
trinligt motiveret, gentages efter Fidias atter og atter. Ogsaa det, at 
Dragten er dobbelt opkiltet ved Bæltet er gjort med Hensigt for ved 
de to buede Horisontallinier at bryde de lodrette Folders Ensformig- 
hed. Saa vidt kan vi følge Kunstneren og ane hans Grunde til dette 
og hint Træk. Vi forstaar, at en saa monumental Figurs Skønheds- 
virkning mere var af arkitektonisk end af plastisk Art. Og dog svigter 
vor Fantasi, naar vi vil genkalde os Billedet. Vi ved, at Ansigt, Hæn- 
der og Fødder var af Elfenben, Klædebon, Skjold, Hjælm og andre 
Dele af lysende Guld, Øjets Iris indlagt Ædelsten, vi ved, at Skjold, 
Fodskammel, ja selv Gudindens Sandaler var smykkede med HelielTer 
og indlagte Arbejder, men vi ser ikke Billedet med dets næsten orien- 

talske Farvepragt i det store Tempelruin, der kun tik Lys gennem 
Døren. Fra femte Aarhundrede e. Kr. forsvinder alle Spor af det her- 
lige Kunstværk. 

Athenabilledct stod færdigt i Templet til den store helleniske Folke- 
fest, Panathenæerne, ved Midsommertid 438. Kort efter overgik der 
Fidias en stor Proces, idet han beskyldtes for at have gjort sig ulovlig 
Fordel under Arbejdet. Efter den troværdigste Kilde var det Elfen- 
benet, ban havde brugt for rigeligt af. Guldets Vægt kunde man kon- 
trollere, men vanskeligt hvor mange Elefanttænder der gik med. Da 
Perikles paa den Tid netop stod paa Magtens Tinde, er det ikke rime- 
ligt, at Modstanderne uden vægtige Grunde har rettet denne Beskyld- 
ning mod lians vigtigste kunstneriske Støtte. Ogsaa Renæssancens 
Kunstnere stjal som Ravne. I Følge samme Beretning flygtede Fidias 
til Elis og udførte der det mægtige Gudebillede af Zeus i Olympia. 
Men i Aaret 431 skal ban ogsaa der va*re bleven beskyldt for Under- 
slæb og have lidt Døden i Elis. Denne Gentagelse af Processen lyder 
lidt mistænkeligt og stemmer ikke med, at lians Efterkommere senere 
hen havde det ærefulde Hverv at vedligeholde og rense Zeusbilledet, 
og at man med Stolthed viste Fidias' Værksted sammesteds. En an- 
den Oldtidsforfatter, Plutark, taler da ogsaa kun om den første Proces, 
men han lader rigtignok Fidias dø i Fængslet i Athen. Saa usikre er 
Beretningerne. Er den sidste rigtig, vilde Fidias have udført Zeus- 
billedet i Olympia før Athenastatuen. Det synes af den Grund natur- 
ligt, fordi Zeustemplet jo var fuldendt allerede ved Aar 45(>. I modsat 
Fald bliver der nogle og tyve Aar mellem Templets Fuldendelse og 
Gudebilledets Opstilling. 

Af Zeusbilledet i Olympia ejer vi ingen plastisk Kopi, kun Mønt- 
billeder og et Vægmaleri i Eleusis giver os en Forestilling om dets 
Udseende. Derimod er Pausanias’ Skildring langt udførligere end ved 
Athenabilledet. Naar man traadte ind i Zeustemplet, havde man det 
store, eneste Hovedrum oplyst baade fra Døren og fra en Aabning i 
Taget. 1 Baggrundens Halvlys sad Guden paa sin Trone i ottedobbclt 
naturlig Størrelse, vel omtrent 14 Meter høj, lysende af Guld og Elfen- 
ben, af Ibenholt og Ædelstene. Haaret var af Guld, ganske glat og 
langt, omtrent som hos den lille Tornudtrækker: ogsaa Skægget var 
langt og uden det urolige Purl, som Zeus fra Otricoli og andre senere 
Zeusbilleder har. I venstre Haand holder han et Scepter med en Ørn 
paa Spidsen, i højre, der hviler paa Armlænet, en Nikestatuette lige- 
som Athena. Baade Nike og Sceptret holdes omhyggeligt til Siden for 
ikke at da*kke Gudens Legeme. Hans Bryst er nøgent, men ned over 

Skødet ligger Guldkla'dningen i tunge Folder, med en Bort af Liljer, 
Lynets Symbol. Benene er sænkede for ikke at danne en hæslig ret 
Vinkel, sete fra Siden og nedenfra. Tronen er af Guld, Elfenben og 
Ibenholt, smykket med Ædelstene og med Statuetter, Relieffer og Ma- 
lerier i Mængde, selv Fodskammel og Sandaler er prydede med Bil- 
leder. Og dog var der sikkert ikke Tale om Overlæsselse, saa uhyre 
var Statuen. 

Dette Gudebillede, der regnedes for et af Verdens syv Undervær- 
ker, lovprises af en Ma*ngde Oldtidsforfattere, 
ja Beundringen for det stiger, eftersom Tiden 
gaar og der kommer en formelig Passion op for 
gamle Ting. Statuen bar i sin rolige Majestæt 
ligefrem virket velgørende paa Nerverne i Sam- 
menligning med de stærkt bevægede hellenisti- 
ske Gudebilleder. Folk sværmede for den, som 
man nutildags sværmer for prærafaelitisk Kunst. 

Vi kan derfor ikke helt stole paa Oldtidens Skil- 
dringer. Naar saaledes Dio Krysostomus (Beg. 
af andet Aarh. e. Kr.) fortæller, at der var en saa 
lys Ynde over Kunstværket, at selv de sorg- 
tunge og besværede glemte alle Plager og Lidel- 
ser ved at se dets Aasyn, og andetsteds beretter, at 
Fidias havde villet fremstille Zeus i det Øjeblik, 
han blot ved en svag Rynken af Brynene bragte 
Olvmpia til at skælve, saa synes han i begge 
Tilfælde at lægge for megen »moderne« Stem- 
ning ind deri, rent bortset fra at begge Udsagn daarligt stemmer over- 
ens. Hverken det faderligt milde eller det mægtige, frygtindgydende 
har Fidias evnet og kunnet, saa vist som Ansigtet endnu ikke paa den 
Tiel var Brændpunktet i Fremstillingen. Hvad han vil skildre, det skil- 
drer han ved Attributterne: Trone, Scepter, Nike. Det er Zeus som 
Gudekongen. Og alle de mange Billedværker, der smykker Trone og 
Skammel, forherliger Gudekoitgens Vælde, fremdrager netop de Træk 
af Hellas’ Sagnkres, der er Vidnesbyrd herom, danner tilsammen som 
en eneste Hymne om Zeus' Almagt. Derfor var det sikkert sandt, at 
Fidias med dette Kunstværk gav græsk Religion nye Tilskyndelser. 

Et Par Enkeltheder ved Billedet kan maaske hjælpe os til Datering. 
Paa Zeus’ Ring havde Fidias indgraveret sin Yndling Pantarkes’ Navn. 
Men en ung Mand ved Navn Pantarkes sejrede netop i en Brydekamp 
mellem Drenge i Olympia i Aarel t36 f. Kr. Ved nøjere Undersøgelse 




Mont med Afbildning af 
Zeus i Olympia. 

aF Stedet i Zeustemplet, hvor Billedet stod, har det fremdeles vist sig, 
at Statuen havde samme Bredde som Athenaliguren, skønt Midtskihet 
er betydeligt smallere her end i Parthenon, og at der er foretaget cn 
Omlægning af Gulvet, da Statuen skulde stilles op. De Folk i Elis 
synes med Vold og Magt at have forlangt en Statue af samme Maal 
som Athena l’arthenos trods den langt mindre Plads. Endeligt laa der 
foran Zeusbilledet en mørk Bort af den smukke, haarde Eleusinske 
Kalksten, et Materiale der netop kom i Mode efter Parthenon og, da 
Eleusis ligger i Attika, i hvert Fald ikke kan va*re blevet først »opda- 
get* saa langt borte som i Olympia. Meget tyder da paa, at det var 
Udførelsen af Pallas Athena, der gjorde Fidias saa berømt, al man 
overdrog ham at skabe Zeuskongens Billede. Om der i Mellemtiden, 
i de 20 Aar, stod et andet, ældre Gudebillede i Templet, ved vi na- 
turligvis ikke. Fidias' Zeus eksisterede i omtrent 900 Aar ligesom 
Athenabilledet og forsvinder først i femte Aarh. e. Kr. ved en Palads- 
brand i Konstantinopel, hvorhen Statuen var ført. 

Med disse store arkitektoniske Statuer er naturligvis ikke hele Fi- 
dias' Kunstnerpersonlighed givet. I al deres Majestæt betegner de intet 
Fremskridt mod kunstnerisk Frihed, ingen Videreudvikling af det 
friske og frodige, der kendetegnede Fortidens Kunst. Det var naturligt, 
da de var religiøse Kullbilledcr, der tildels inaatte stemme overens 
med Folkets Tro og de almindelige Forestillinger om det ophøjede. 
Men vil vi danne os en Idé om Kigdommen og Mangfoldigheden i 
Fidias’ Kunst, inaa vi vende os til de Arbejder, der er udførte af Ele- 
ver under hans Ledelse, til Parthenons Skulpturer. Grænsen for Fi- 
dias' Medvirken kan vi naturligvis ikke bestemme, men noget af hans 
Aand er der sikkert i det altsammen. For at være retfærdig inaa man 
dog stadigt huske paa, at alle disse beundrede Værker var Dekorations- 
arbejder, der saa lidt regnedes for fremragende Kunst, at de med Und- 
tagelse af en kort Notits hos Pausanias om Gavlgrupperne aldrig næv- 
nes i Oldtidens Litteratur. 

Ældst i Stil er Metopernc. Parthenon havde alle Metoperne smyk- 
kede med Relieffer, deraf det store Tal 92 mod Zeustemplcts 12. De 
er af højst forskellig Stil og Godhed. Bedst bevarede er Metoperne fra 
Sydsiden med Fremstillinger af Lapilhernes og Kentaurernes Kampe, 
samme .Emne som vi kender fra Zeustemplcts Vestgavl. Ogsaa i Stil 
minder disse Metoper olie om Olympiaskulpturcrne, men Opgaven er 
jo for saa vidt en anden, som det hele nødvendigt splittes i en Mængde 
Tvekampe. Saa meget mere beundringsværdig er Afvekslingen i Kamp- 
stillinger indenfor de snævre Rammer. Kentauren har fældet sin Mod- 

stander, der ligger i Døds- 
kamp paa Jorden. Hove- 
rende sprænger han hen 
over ham, svingende over 
Armen et Løveskind, som 
han vel har laget fra en 
Løjbænk og benyttet som 
Skjold under den i Hast 
opstaaede Kamp. Kam- 
pen ser noget mindre tro- 
værdig ud i et Hillede af 
en Kentaur, der støtter 
Haanden mod en falden 
Lapiths Hoved og sætter 
Hoven paa hans Laar. 

De tager saa lindt paa 
hinanden og ser ud, som 
de var faldne i Tanker Meinpe r™ i'arthruon. Lnndon. 

midt under det hele. Hvor er det fint akademisk mod Olympiagavlens 
kraftige Greb og dyriske Vildskab! Og Kentauren haret skønt Oldinge- 
hoved med glat, mildt Skæg. — Inde i Templets Søjlegang, hen over 

de indre Søjler og rundt 
om hele Cellamurene løb 
Frisen med sine Relieffer, 
fladere end Metopernes 
og vel i Grækernes Øjne 
nærmest Malerier. I Grun- 
den tilhører Frisen den 
joniske Hygningsstil, men 
er anvendt lier ligesom 
de joniske Søjler i Temp- 
lets Indre, skønt >Draa- 
berne« under Frisens 
Kant tyder paa, at man 
oprindeligt vilde leddele 
ogsaa den i Metoper og 
Triglyfer. Heldigvis skele 
det ikke, thi den uaf- 
brudte HelielTrcmstilling 

maatte blive og blev ogsaa noget ganske andet. Det er Midsomrens 
store Fest, Panathenæerne, hvis Optog vi ser. Man bragte ved den 
Lejlighed Atliena en kostbar Kaabc, som man den Dag i Dag i Syden 
bringer Madonna en saadan, og Festen maa da ogsaa nærmest have 
lignet en pragtfuld katolsk Procession. Kun at der i Panathenæertoget 
ogsaa deltog Vogne og Ryttere. Toget paa Frisen sætter sig i Gang fra 
Vestsiden, den man først ser, naar man gennem Propylæerne træder 
ind paa Akropolis. Her ordner Toget sig, de unge Riddere kilter deres 
Dragt op eller kranser sig, Slaver gaar dem tilhaande. Snart sidder 



Ryttere fra Piirthenomfriscn. 


de paa Hesten, der i Hegyndelscn gaar lidt voldsomt paa, til den ved 
Bidslet blidt tvinges ind i den ønskede Gangart. Langs baade Nord- 
og Sydsiden suser nu Kavalkaden afsted. Det atheniske Rytteri var et 
Luksusrytteri, uden videre militær Betydning, og deres Ridt er ogsaa 
alt andet end militært, frit og tvangløst rider de frem, færre og flere i 
Følge, der er ingen Kommando eller Befalingsmænd at se. De sidder 
paa Hesteryggen uden Sadel, og vidunderligt fint følger deres Legemer 
Hestens Bevægelser. Der er heller ingen Tumlen, ingen »Eksen« med 
Dyrene. Man bemærke blot, hvor roligt de holder Hestene an! Vi har 
en lille Afhandling om Hesteopdræt og Ridekunst af en samtidig For- 
fatter Xenofon, som det er meget lærerigt at sammenligne med Par- 
thenonsfrisen. Han indskærper netop en mild Behandling af Hesten. 
Naar Hingsten nærmer sig Hoppen, da danser den pra'gtigt og rejser 
den krummede Hals. Naar Heste slippes los paa en Græsgang, da gaar 
de ikke, de gallopperer og tumler sig fyrigt. Del er denne Hestens 

sande Natur, Dressuren skal bevare. Hesten skal lære al glæde sig ved 
at vise Anstand og Kraft, naar den rides, som naar den er fri. Man 
maa aldrig blive hidsig paa Dyret eller tvinge det brutalt frem , naar 
det er angst. Man skal vise, at man paaskønner dels Villighed o. s. v. 
Da vil Hesten tilsidst elske at leve sammen med Mennesket. Saa mild 
og forstaaende er denne Pølemaade, at den forst i Midten af 18de 
Aarh. kom til at gælde paanv, efter at man i Aartusinder havde øvet 
Prygledressur mod det prægtige kloge Dyr. Det er den samme Aand, 
der præger Parthenonsfrisen, disse Heste bar ikke blot Skønhed, de 
bar ogsaa fri og na- 
turlig Anstand. At 
det ikke altid i Græ- 
kenland har været 
saadan, viser ældre 
Vasebilleder af For- 
spand, der pinagtigt 
er spændte ind som 
vore Cirkusheste. Det 
er ellers en lille djærv 
Kace, denne, med ma- 
gert Hoved og mu- 
skuløse Sider. »Kø- 
det er Hestens værste 
Fjende«, siger Arabe- 
ren Abd-el-Kader, »kun tre Ting skal være brede hos Hesten: Panden, 
Brystet og Krydset. Hyggen skal være kort, Bagbenene lange, Ørene 
skal være bevægelige som Antilopens.« Alt dette gælder tilfulde om 
disse Heste. Ogsaa Xcnofon priser den knejsende Hals, de smalle 
Kæber, Hovedet med den stærkt fremtrædende Benbygning og de le- 
vende fremstaaende Øjne. Han hævder, at Hesten under Galloppen 
skal sætte Baghovene langt frem og rejse Forkroppen højt i Vejret, 
altsaa samle Benene under sig, det er endnu den arabiske Hingsts 
Fortrin. Skønt Hestene paa Parthenonsfrisen tæller i Hundreder og 
undertiden er udarbejdede i fire Lag, er der dog aldrig Gentagelser i 
Stillingerne. Og saa naturlig og livfuld er Galloppen i al sin Afveksling, 
at den forekommer vort Øje mere virkelighedstro end selv Øjebliks- 
fotografier af en Hestegallop, et Vidnesbyrd om disse Billeders Overens- 
stemmelse med den menneskelige Synsopfattelse af Bevægelsen. Man 
vil tillige ved Betragtningen af to eller flere Dvr i Række næsten altid 
finde enten en tydelig Stigning af en og samme Bevægelse, eller at der 

er tilstræbt en Kon- 
trastvirkning. Det 
sidste gælder f. Eks. 
særligt om to He- 
ste, af hvilke den 
ene lægger sig til- 
bage, sagtnende sit 
Løb, saaledes at 
alle Legemets Li- 
nier er stejlt lod- 
rette, mens den føl- 
gende Hest med 
krummet Nakke og kourbelterende Forben frembyder en Mangfoldig- 
hed af henrivende Kurver i Hals og Legeme. Foran Ryttertoget kom- 
mer Vogntog, foran det Vogtere med Offerdyr, unge Mænd i lange 
Kapper med den hellige Olivenolie i store Kar. Ogsaa her er gjort alt 
for Afvekslingen: en Okse søger med hævet Hoved at rive sig løs fra 
Vogteren, de unge Mænd bærer alle deres Byrde paa forskellig Vis. Saa 
svinger vi om fra begge Sider paa Østsiden, Templets Hovedside. Der 
møder vi først Stadens værdige Fædre, der under Samtale venter paa 
de andre. Det er de »skønne Oldinge«, der udvalgtes til at bære Olje- 
grene i Festtoget. I Midten af Gavlen er gengivet selve Hovedscenen i 
Templets Indre: Ypperstepræsten er, hjulpen af en Slave, i Færd med 
at lægge den hellige Kaabe sammen for at bringe Athena den. Præst- 
inder kommer med Taburetter, der benyttedes — vi ved ikke hvor- 
ledes — under den hellige Handling. Men paa begge Sider af denne 
Midtscene er de Personer tilstede, for hvis Skyld det hele Optog fandt 
Sted, de olympiske Guder. Der kan ikke være Tvivl om, at det er dem 
vi har for os i de store siddende Skikkelser, thi vi linder to vingede Fi- 
gurer iblandt dem. 

Ogsaa deres Stør- 
relse passer godt 
dertil. I hele den 
lange Frise har 
Kunstnerne søgt at 
holde l-'igurernes 
Hoveder i samme 
Højde. Kun de faa 
Barneligurer af- 
bryder den lige Is- Fra l’orlheiinnsfrisen. I lera og /rus. I 'nrsti luirr med Tiilmrelter. 

selinie, Isokefalien, inen de Voksne er alle lige høje. .Ja, Heglen over- 
holdes endog, hvor Rytlere og staaende Figurer afbildes Side om Side. 
Kunstnerne ændrer hellere ved Forholdene i Legemel og gor Rytteren 
og hans Hest noget mindre, end de bryder hin Lov. Delte Forhold, 
der kan virke noget monotont, kommer den kunstneriske Sandhed 
tilgode i dette Tilfælde, idet nemlig de siddende Guders Vækst bliver 
overnaturlig, samtidigt med at Isokefalien bevares. Guderne er natur- 
ligvis tænkte usynlige, de sidder i Kreds i deres Himmel og glæder 
sig over Offergaverne og Menneskenes Fromhed. I tidligere Tid plej- 
ede man i saadanne Fremstillinger ved Indskrifter at betegne, hvem 
de enkelte Personer var. Saa mangelfuld var Udtryksmaaden, at Ord 
og Hilled nødven- 
digt maatte udfyl- 
de hinanden. I Par- 
thenousfrisen er 
Guderne for første 
Gang karakterise- 
rede, saaledes at 
enhver Athener 
kunde genkende 
dem, ikke ved An- 
sigtstrækkene — 
det formaar man 
endnu ikke — men ved Holdning og Gestus. Zeus og Hera sidder sam- 
men paa deres Stole, Hera drejer sig om mod Zeus, idet hun afslører 
sit Aasyn, en Bevægelse der tillægges hende allerede i de homeriske 
Sange, og som den arkaiske Kunst med særlig Forkærlighed gentog, 
fordi den mørke Klædning gav en herlig Baggrund for Ansigtets Profil 
og den hvide Skulder og Arm. Nær Hera staar hendes Sendebud, den 
vingede Iris. Krigsguden Ares vugger uroligt paa sin Stol, med Hæn- 
derne foldede fast om Knæet. Denne livfulde Stilling gentoges et Aar- 
hundrede senere i en berømt Statue, af liviken Ares Ltidovisi er den 
kendteste Kopi. Vi ved ogsaa, at Polygnot i Delli havde malel den 
urolige Hektor i denne Stilling. Det er et af de klareste Kkscmpler 
paa, hvad Vej Udviklingen af et og samme Motiv i Kunsten gaar, fra 
Maleri til Relief, fra dette til statuarisk Fremstilling. Derefter kommer 
en tænksom Kvinde med Fakkel: den alvorsfulde Demeter. Den føl- 
gende mandlige Figur læner sig magelig mod sin Sidemands Ryg og 
er ikke fri for at genere sin Naboerske med sine Ben. Det er Dionysos, 
den hævede Haand har han støttet paa Thvrsosstaven. Yderst sidder 

Hermes i en bøjet, karakteristisk Stilling, som vi skal møde i en langt 
senere Hermesstatue. Ogsaa de andre Guder: Athena og Hefaistos i 
Samtale, Afrodite visende sin Søn Eros Festtoget o. a. er prægede af 
baade Ynde og Simpelhed, vi føres virkeligt lige midt ind i Gudernes 
utvungne Familieliv. 

En Mærkelighed ved denne Frise er det, at Lokaliteten aldrig er 
angivet, hverken Olympen, Gudernes Bolig, eller Templets Indre eller 
Gaderne, gennem hvilke Toget bevægede sig. Paa mykeniske og ori- 
entalske ReliefTer sættes 
Menneskene ind i Natu- 
ren, og i de senere helle- 
nistiske RclielTcr er der 
oftest ogsaa Naturbag- 
grund ligesom paa 'I'hor- 
valdsens Aleksanderfrise. 
Her er det kun Festtoget 
selv, der ligger Kunstner- 
ne paa Hjærte. Kun naar 
en Sten er nødvendig, for 
at en Deltager kan binde 
sin Sandal, ja saa er Ste- 
nen dér, ligesom i Æven- 
tyrene. Alt er til for Men- 
nesket, Mennesketselver 
Kunstens Maal og Me- 
ning. Der slaaros i Møde 
en levende Glæde ved Gengivelsen af disse prægtigt skønne Menneske- 
legemer i alle Stillinger og med en Uendelighed af Bevægelser. Og dog 
er denne Kunst i en vis Forstand mærkeligt fattig. Kunde man kom- 
mandere alle Parthenonsfrisens Figurer til at gøre Holdt, vilde man 
opdage en næsten dræbende Ensformighed. Det er ikke blot de unge 
Mænd, hvis Legemer alle er som formede over samme Model, men 
Ynglinge, Oldinge og Drenge er ens skabte. Ja, selv de unge Piger er 
fladbrystede og uden Hofter, medens man ikke kan frakende dem fin, 
kvindelig Ynde i Bevægelsen. Overalt spores det ene, altomfattende 
Skema, der udelukker alle Nuancer, al søgende Glæde. Den frempip- 
pende, men saa uendeligt tiltalende Naturalisme i Overgangstidens 
Kunst er som vejret bort. Det er ikke for intet, at Profilen hyppigst 
er anvendt i denne Frise. Frontvending føltes som noget brutalt af 
Grækerne i Maleri og Relief og er derfor aldrig benyttet. Men selv den 

tiltalende Trefjerdedelsvending af Ansigt og Legeme er sjældnere end 
den fornemme Profil, der sammenfatter Ansigt og Skikkelse i den 
simplestc Linieformel og er hævet over al tilfældig Vekselvirkning med 
Beskueren. Profilen er stille, stolt og hemmelighedsfuld, men den er 
tillige stræng og kold som en Bjærgtindes evige Sne. 

Det sagte gælder noget mindre om Figurerne fra Gavlene. De er 
desværre saa medtagne, og saa meget mangler helt, at en sikker Re- 
konstruktion af de to Gavlgrupper ikke lader sig foretage. Vi ved fra 
Pausanias, at Athenas Fodsel af Zeus’ Hoved under Olympens Skæl- 

ven og Gudernes bange Undren var fremstillet i Østgavlen, og at Vest- 
gavlen indeholdt Kampen mellem Athena og Poseidon om det attiske 
Land. I begge Gavle var saaledes Athena Hovedfiguren, og kaade hun 
og Guderne optraadte handlende, mens de øvrige Gavlfigurer saa til 
og gav deres Stemning tilkende som Koret i en græsk Tragedie. Vidste 
vi ikke bedre, kunde vi tro, at Parthenonsgavlene med deres hand- 
lende Guder og undrende Tilskuere betegnede et dristigt Brud med 
Traditionen, som vi kender fra/Kgina templets, og Zeustemplets Grup- 
per af kæmpende Dødelige og usynlige, ledende Guder. Men ved Ud- 
gravningerne af de ældre Lag paa Akropolis fra Tiden før Perserkri- 
gene er fundne betydelige Rester af gamle Gavlgrupper, i hvilke Gu- 
derne paa lignende Maade optraadte kæmpende, f. Kks. Athena etsteds 
som Midtfigur i Færd med at fælde en Gigant. Der er altsaa gammel 
attisk Tradition i Parthenonsgavlenes Kompositioner, men i genial 
Omdannelse har de dog sikket ydet noget ganske nyt. Vi vil imid- 

lertid holde os paa sikker Grund og kun betragte enkelte af Sta- 
tuerne. 

1 Vestgavlens ene Fløj laa der en Flodgud, der i Lighed med 
Flodguderne i Zeustemplets Østgavl betegnede Lokaliteten, hvor Kam- 
pen foregaar mellem Alhcna og Poseidon, nemlig det attiske Land. 
Hvilket af Attikas Vandløb der just er ment, ved vi ikke, men her 
er gjort et mærkeligt Forsøg paa at karakterisere Flodguden gennem 

Legemsformerne, der er bløde og flydende som Vandets Strøm, især 
Underliv og Laar. Det er et stort Fremskridt fra Frisen, hvor Karak- 
teristikken var givet ved Holdning og Attributter, og danner ligesom 
et Mellemtrin før fjerde Aarhundredes Karakteristik ved Hjælp af 
Ansigtstrækkene. 

I Østgavlcns venstre Hjørne saa man Solguden køre op af Bøl- 
gerne med sine Heste. Derefter følger en ung Mand, hvilende paa 
Hyggen, den eneste Gavlligur, hvis Hoved er bevaret. Han har aaben- 
bart sovet paa Klippen, paa hvilken han har bredt et Løveskind og 
sin Klædning ud, og vækkes nu af Solens Straaler, rejser sig paa Al- 
buen, samtidigt med at han sagtens har hævet højre Haand til Hilsen 
af Guden. Benene ligger endnu overkors fra den hvilende Stilling paa 
Byggen, og fint er Læggenes og Laarenes Muskelspil varieret i højre 

Hen, der staar roligt og støt med spidst Knæ, og del vuggende, stram- 
mede venstre Ben. Ogsaa for venstre Skulders Forskydning ved Le- 
gemets Vægt paa denne Arm er der ypperligt gjort rede i Knogler og 
Muskler. Forstaaelsen af Sener og Kød, af Modsætningen mellem det 
Haarde og Bløde, og tillige Følelsen for Rytme i Legemets Stigning og 
Fald stiller denne Statue overordentligt højt i kunstnerisk Henseende. 
Ved det lille Hoved med de mandigt alvorlige Træk, den kraftige 

Muskelbygning i Forening med den smalle Midje og de line Led er 
Figuren i Slægt med Frisens unge Riddere. 

Nærmest efter ham følger tre Kvindeligurer, to siddende, udarbej- 
dede af en Blok, og en, der iler hen imod dem. Den bagerste siddende 
Figur hviler Armen paa den andens Skulder og er i Færd med lang- 
somt at dreje sig om, hendes Naboerske ser allerede hen imod Midten 
og aahner Armene i Undren, den staaende Figur viger aahenbart 
skrækslagen tilside for Begivenheden i Midten, lige i hendes Nærhed. 
Saaledes aftager Bevægelsen, fremkaldt af Athenas underfulde Fødsel, 
langsomt ud mod Gavlens Spids, hvor den hvilende Yngling endnu 
aldeles intet ved om, hvad der gaar for sig i Daggryet, som han ser 
rinde op af Havet. Dette minder om de ypperste Kompositioner i Høj- 
renæssaneens Malerier, f. Kks. om Rafaels herlige Billede af Messen i 
Holsena, hvor Underet med Hostien farer gennem Ra'kkerne paa Bil- 

lien ftni’skc Knust 4 


Digitized by Google 


50 


ledets venstre Side med stedse aftagende Virkning, til vi nederst har 
de sorgløse Mødre kyssende de søde Børn. Saadanne ubevidste Lig- 
hedspunkter mellem store Kunstnere er sjaddne, mens primitiv og 
famlende Kunst næsten altid giver sig ensartede Udslag. 

Ogsaa i Gavlens modsatte Fløj, tilhøjre for Midten, var Deltagelsen 
aftagende i de tre tilsvarende Kvindefigurer, om end Gruppen her er 
roligere. Den første Kvinde sidder for sig og drejer Legemet om med 
et Ryk, samtidigt med at højre Knæ er stærkt bøjet og Benet sat til- 
bage, som vilde hun springe op. Derefter følger to Kvinder, udarbej- 
dede i et Stykke, begge uberørte af det, der sker, den yderste hvilende 

med Armen i den andens Skød. Denne Gruppe er med Rette bleven 
beundret som noget af det dejligste, Verden bar set af Skulptur. Med 
kongelig Grandezza hviler den unge Kvindeskikkelse paa Klippen, 
over hvilken hun har lagt sin Overkjortel, og i kærlig Ynde bøjer den 
anden sig frem mod sin Legesøster. I Videreudvikling af Polygnots 
Maner lader det tynde Klædebon Legemsformerne træde frem, men 
det er ikke mere som i Paionios’ Nike saaledes udført, at det synes at 
klæbe fugtigt til Legemet; frit strømmer det ben over Legemets Høj- 
der og Dale, kruser sig i talrige viltre Folder, risler og bølger, som 
en Bæk rinder ned over lyse Klippesten. Ypperlig er ogsaa den stoflige 
Behandling i Marmoret, ingen vil kunne forveksle det med Overkjor- 
telens grovere Stof. 

Hvem er disse tre? Ved Barnets Fødsel var i det gamle Grækenland 
altid Skæbnegudinderne, de tre Moirer, tilstede, og Pindar beretter, at 
de ogsaa optraadte ved Athenas Fødsel. Vi ser dem virkeligt paa et 
romersk Brøndrelief, hvor denne Begivenhed i Tilknytning til Parthe- 

nonsgavlen var afbildet, og de er ogsaa der fremstillede som unge, 
skønne Kvinder, ikke som de gamle Hekse vi tænker os ved Moirerne. 
Da har de sagtens siddet ved deres Dont, den første har holdt Tenen, 
den anden spundet Traaden derfra, den tredie, den hvilende, har holdt 
Saksen, hvormed Livstraaden blev klippet over. Den tredie, den skøn- 
neste er altsaa Døden. Og nu forstaar vi deres Ro i Sammenligning 
med de andre Figurer. De er for kendte med Fødslens Under til al 
forbavses. 

Parthenons Gavlgrupper betegner et Højdepunkt indenfor Verdens 
Billedhuggerkunst. De er i plastisk Henseende fuldendte, der er intet 
uopdyrket i disse Legemer eller disse Klædebon, der er intet haand- 
vanksmæssigt heller. I Kraft og Fyrighed og Friskhed overgaar de 
alt. Marmoret aander og lever, Kunsten gør Indtryk af at være Natur. 
Og dog er ogsaa de Elevarbejder. Saa aner vi, hvad Fidias var, eller 
snarere, vi fatter det svært. 

Men betragter man nøjere disse Kvindefigurer, opdager man, at 
det kvindelige indskrænker sig til Bevægelsernes og Stillingernes 
Ynde, til Klædebonnets sarte Dølgen af Bryster og Skød. Men de 
Skuldre, der biottes, er brede og lige som Mænds, de Legemer, der 
aander bag Linet, er granvoksne og svære om Livet, med meget lange 
Ben. Kun Brysterne og den lint buede Kvindemave har den rigtige 
Blødhed, ellers har aabenbart Mandens Former Ilindret Kunstneren i 
at se og gengive det karakteristisk kvindelige. Men dette Forhold, at 
Mandsskikkelsen sidder Datidens Kunstnere som en Splint af et Trold- 
spejl i Øjet, har sin Grund i Traditionen, i at den nøgne Atlet i lange 
Tider havde været baade Folkets og Kunstnernes Ideal. 



Digitized by Google 



I 


IV 

ATLETBILLEDER. POLYKLEITOS. 


V ed Allet lænker vi paa en professionel Kraftkarl, der under Ho- 
bens Maaben udfører en Række Kunststykker. Grækerne forstod 
ved Atlet en Mand, hvis Legeme gennem fri og afvekslende Idra*t var 
udviklet til den højeste Finhed og Fuldkommenhed. Den græske 
Gymnastik havde for saa vidt samme Maal som Nutidens svenske, 
men den bevarede altid mere Karakteren af læg og Kappestrid. Gym- 
nastikken var for Legemet, hvad Musikken — opfattet i Grækernes 
Forstand som Foredrag af Digte med musikalsk Ledsagelse — var 
for Sjælen, Betingelsen for Udvikling af harmonisk Skønhed og Sund- 
hed. Da Legemet skal styrkes og udvikles, for at Sjælen kan blomstre 
i sund Jord, anbefaler Aristoteles at begynde Barnets Undervisning 
med Gymnastikken. Hver Dag samledes i de græske Byer Mændcne 
paa Palæstra, Øvelsespladsen, hvor de først klædte sig helt af og sal- 
vede sig med Olje. Baade Kvinder og Slaver kunde dufte af Salve, 
men den Dufl af Olivenolje, der hæftede ved den unge Herre, forud- 
satte Tid og Strabadser og var den frie Mands Adelsmærke. Naar de 
havde salvet sig, gik de i Lag med Springning og Spydkastning eller 
Kasten med Diskos, eller de brødes og rullede rundt »som Svin i 
Snavset, idet de stødte Panderne sammen som Væddere,« fortæller et 
Øjenvidne. Der faldt baade Knubs og Næveslag, mangen én fik Mun- 
den fuld af Støv og Blod. Var Kamplegen forbi, samledes de paany 
i Flok og bearbejdede sig med deres Skrabejærn, og det hele endte 
med varme og kolde Bade. Ligesom Korn og Avner sigtes ved Kaste- 
skovlen, saaledes skulde paa Pala*straen Legemernes Bestanddele 
skilles, det overflødige Fedt drives ud, kun det nødvendige. Muskler 
og Scener blive rensede og kraftfyldte tilbage. At Maalct naaedes, vi- 
ser bedst de bevarede Statuer af nøgne Legemer. Man kan nok saa 
meget tale om, at en Figur som den hvilende Yngling i Parthenons 
Østgavl er idealiseret. Idealet inaa dog have et virkeligt Grundlag. To 

Aarsager var medvirkende til denne enestaaende Udvikling. For det 
første blev de græske Ynglinge aldrig krogede eller ensidigt udviklede 
ved nogen Art legemligt Slid, aldrig heller forkrøblede af aandeligt 
Arbejde og Stillesidden. De havde Slaver til det værste Arbejde, selv 
levede de kongeligt deres muntre Friluftsliv, lalle Politik og harle Vi- 
denskab og Digtning foredrage, langt mere end de læste selv. Men 
dertil kom, at deres Gymnastik dreves i fri Luft, og at de var ganske 
nøgne under Øvelserne. Det kunde endog i Grækenlands Klima være 
haardt nok, om Vinteren i Hegn og Kulde, om Sommeren i glødende 
Sol, der selv tidligt paa Formiddagen kan brænde føleligt. Men netop 
denne Tumlen i alslags Vejr og Vind hærdede dem utroligt og gjorde 
dem i Stand til at taale alt. De var stolte af deres mørkebrune, sol- 
brændte Kroppe og saa ned paa »Barbarerne, hvis Legemer var hvide 
som Kvindernes.« Og der var intet Baand, der under Øvelserne snæ- 
rede og hindrede Musklernes frie Svulmen. Alle Betingelser var saa- 
ledes tilstede, for at de kunde vokse sig sunde og stærke som unge 
Guder. 

De klogeste Ord om den græske Gymnastiks Betydning er sagte 
af Platon i »Staten« (III, 17 — 18). Han afviser den populære Ansku- 
else, som vi bar set Aristoteles gøre sig til Talsmand for, at Gymna- 
stikken er for Legemet, hvad Musikken er for Sjælen, idet han hæv- 
der, at begge Dele har deres Betydning for Karaklerudviklingen. Den 
udelukkende Beskæftigelse med Gymnastik fører til Raalied og Brysk- 
hed, mens Musikken uden Gymnastik gør Folk slappere og blødagti- 
gere end godt er. Kun i deres Sammenspil skaber de Kløgt og Man- 
dighed, adskilte derimod fører de til Usselhed eller Plumphed. Hælder 
man evindeligt Musik i en Mand gennem Øret som gennem en Tragt, 
saa gaar det ham som Jærnet i Ilden: først bliver det blødt og kan 
bøjes og bearbejdes, men bliver man ved at holde det over Flammerne, 
smelter det og løber bort. Paa samme Maade kan man smelte Modet 
ud af en Mand — vi vilde sige med lutter »Æsthetik«. Er han af Na- 
turen modig, bliver ban snart i Stedet »Stemningsmenneske«, hidsig 
over Bagateller og lige saa hurtigt god igen, vanskelig at omgaas. Og 
i Modsætning til den rendyrkede Kunstnersjæl skildrer Platon trcef- 
fende »Sportsidioten«, der aldrig gør noget for at nære sin Sjæl og 
ender i fuldstændig aandelig Døvhed og Blindhed. 

Ogsaa Ægypterne satte Pris paa den legemlige Idræt. Men Græ- 
kernes Kærlighed til den var ganske anderledes maalbevidst. Maalet 
var de gode Borgere. De var Byens Sjæl, mens Huse, Templer, Mure 
kun var Legemet. »Vi smykker«, siger i en Dialog af Lukian Solon til 

Skytheren Anacharsis, »Byen, saa godt vi kan, men først og fremmest 
tænker vi paa at gøre Borgerne ædle af Sind og stærke af Legeme. Vi 
hæger om dem soin Landmændene om deres Planter: de beskytter 
dem mod Vind og Vejr, saa længe de er smaa og skrøbelige, men naar 
Planlestænglen har vokset sig kraftigere, beskærer de den for det over- 
flødige og lader derefter Vindene frit tumle med den og ryste den.« 
Og andetsteds skildrer han, hvorledes det ikke er Sejrsprisen, som 
kun den Enkelte naar, men Friheden, der er Maalet for Idræts Sved 
og Møje, den enkeltes Frihed og Fædrelandets, Velstand, Ry, Fester- 
nes Jubel og de Kæres Sikkerhed, kort sagt alt det man heder Gu- 
derne om. Selv disse glædede sig ved Idrætskampe, og derfor var de 
gymnastiske Lege en saa vigtig Bestanddel af de religiøse Fester. Og 
intet kan lignes ved den Jubel, der hilste Sejrherren, naar han ved 
Festen traadte frem og modtog Prisen: en Palmegren, en Krans af 
friske Blade eller et simpelt Æble, latterlige Smaating i Barbarernes 
Øjne og naturligvis ogsaa kun symbolske Belønninger. Thi Hoved- 
sagen var Æren og Navnet, Sejrherren vandt for sig og sin By. Her- 
for blev han, naar han vendte hjem, ha-dret som Byens Velgører. Da 
Feltherren Brasidas drog sejrrig ind i Byen Skione, hedder det hos 
Thukydid, al Indbyggerne kransede og hyldede ham, som var han en 
Atlet. Højere kunde ingen dødelig naa. Og Atletens Billedstøtte stille- 
des op, enten paa det Sted, hvor han havde sejret, indviet til Fest- 
pladsens Gud, eller derhjemme paa Torvet, for at Byens Ungdom ved 
Synet af den kunde anspores til Efterligning. At man stundom gik 
for vidt i sin Hyldest af legemlig Kraft og Behændighed, kan ikke 
nægtes, og vi har lige set Platon tage til Genmæle derimod. Men der 
var noget sundt i denne Beundring for Menneskelegemet, der haade 
menneskeligt og kunstnerisk blev af allerstørste Betydning. Disse 
Kamplege vakte Kærligheden til det nøgne Legeme, saa man lærte at 
sætte sig ud over al Blufærdighed ved Blottelsen. Hos Ægypterne, 
Assyrerne, kort sagt hos alle Barbarer nærede man en formelig Ræd- 
sel for det nøgne. Paa deres Billeder er det fribaarne Menneske altid 
paaklædt, kun Trællen er stundom nøgen, og det er de pragtfulde 
Klæder og Smykker, der »gør« Manden. Nøgenheden er et Tegn paa 
Armod, paa Savn og Sorg, og derfor er der kun et Tilfælde, hvor pri- 
mitive Folk plejer at sønderrive deres Klæder og blotte deres Legemer, 
nemlig under Sorgen og Klagen ved Ligfærd. At ogsaa Grækerne op- 
rindeligt nærede samme Sky ved Blottelsen, derom er der Vidnesbyrd 
nok. Det fortaltes, at Løberen Orsippos i Aaret 720 f. Kr. ved de 
olympiske Lege havde kastet sit Lændeskørt og sejret nøgen, og al 


Digitized by Google 





man derefter langsomt havde vænnet sig til at se Atleter optræde 
nøgne ogsan i anden Slags Væddekampe. I hvert Fald var det sikkert 
praktiske Hensyn, der gav Stødet til denne Ændring, som fik saa vidt- 
rækkende Betydning. Thi nu opdagede man, at det ikke var forarge- 
ligt og latterligt at se en nøgen Mand, men at Mennesket kunde være 
skønt i og for sig, ikke ved Smykker eller Udrustning, men alene ved 
sit Legemes Ynde og Kraft. For Kunsten betød det uendeligt meget, at 
Fremstillingen af det nøgne lægerne blev den højeste Opgave. Kunsten 
bryder her hensynsløst de Skranker, Livet og Samfundet har sat, og 
gør det til Menneskets Itet, ja Pligt at kende den »nøgne Sandhed*. 

Atleten blev en Type, der gik igen overalt. Stillede man en Grav- 
statue paa en ung Mands Grav, stod han der i Heglen nøgen, i den 
Skikkelse hans Kære helst mindedes ham, med et Skær af evig Ung- 
dom over sig. Og i alle Scener af Liv og Kamp i Relieffer og Gruppe- 
billeder var Nøgenheden gennemgaaende. Saaledes ser vi i Ægina- 
templets Gavle, at hele Bevæbningen: Skjold, Sværd og Hjælm er 
medtaget, men at Heltene hverken bærer Rustning eller Beklædning, 
et Vidnesbyrd om at- Fremstillingen af det nøgne laa Kunstneren mere 
paa Hjærte end Tilslutning til Virkeligheden. Selvfølgeligt har Rid- 
derne i Panathenæerfestens Tog heller ikke været saa letkla‘dte, som 
F risen viser dem. Endog Guderne fremstilledes som nøgne Atleter, og 
dette Gudeideal holdt sig Oldtiden igennem. Det er da intet Under, at 
ogsaa Børn, Oldinge, ja selv Kvinder i den ældre Kunst altid ser for 
atletiske ud. 

Selve Typen er bleven forskelligt opfattet til de forskellige Tider. 

I den arkaiske Kunst møder vi en meget spæd og slank Type, en Ari- 
stokrat med fine Led og Lemmer, bedst kendt fra Statuen »Apollo* 
fra Tenca. Om det virkeligt er en Apolio eller en anden Gud eller et 
Menneske, derom vilde kun en Indskrift give os Oplysning. Thi om 
Karakteristik er der ikke Tale. At Figuren tilhører den arkaiske Kunst 
i sjette Aarh., ser man straks paa det lange Haar, der falder ned ad 
Ryggen med geoinetrisk-nøjagtigt rillede Lokker, paa Øjet, der vælder 
frem, og paa den optrukne Mund. ldealet*nf legemlig Fuldkommen- 
hed bestod dengang*aabenbart i meget line Led og enkelte svært ud- 
viklede, muskuløse Partier. Ankler, Knæ, Midje, Underarm og Haand- 
led er vderst spinkle, derimod er Skuldrene brede, Laar og Læg stramt 
spændte af svære Muskler. Kunstneren har gjort sig al Umage for at 
understrege og fremhæve denne Modsætning, derved er Legemsdelene 
bievne saa uensartede, overdrevne til den ene eller anden Side. Ari- 
stofanes har brugt de rigtige Udtryk om disse Skikkelser, naar han 


Digitized by Google 



50 


kalder dem tætbyggede og hvepseformede. Ogsaa kunstnerisk er Fi- 
guren af stor' Interesse som Vidnesbyrd om den langsomme Opda- 
gelse af Legemet. Skulder- og Brystparti er meget ufuldkomment gen- 
givet. Skulderbladene ligger for fladt, Brystkassen har svære Bryst- 
muskler, men hvælver sig ikke. Figuren aander ikke. Maven er en 
ganske glat Flade med svag Sænkning ved Navlen. Ikke engang Hofte- 
muskulaturen er fremhævet. Bedst er Benene lykkedes, især de stramme 
Laar og Lægge, ligesaa det levende, bevægede Knæ. Begge Dele er 
foraarsagede ved Figurens hele Holdning, idet 
den hviler fast paa begge Fødder. Denne Stil- 
ling med begge Fodsaaler fast plantede paa 
Jorden genfindes i ægyptiske, ja endog i de 
mvkeniske Statuer og Statuetter, men dette 
tvungne Fodskifle foranlediger ellers ikke no- 
gen Stramning af Laar, Knæ og Lieggc som 
her. Og mens de ægyptiske Statuer vokser ud 
af Stenen og altid har den faste Stiver i Byg- 
gen, staar denne Figur ganske fri og menne- 
skelig paa Fodstykket, noget den har tilfælles 
med de mykeniske Figurer. Ellers minder den 
jo meget i Holdning, bl. a. ved Armene der 
ligger fladt til Kroppen med Tommelfingrene 
vendte frem og strakte nedefter, om ægyptiske 
og andre primitive Figurer, og der gælder for 
dens Stilling den Lov, som Julius Lange har 
fundet og kaldet Frontalitetens Lov, og som 
bestaar i, at det Plan, der kan la*gges midt ned gennem Figurens Isse, 
Næseryg, Brystben, Rygrad, Navle og Skræv, ikke forrykkes, ikke bøjes 
eller drejes til nogen af Siderne. Figuren kan trods den frontale Hold- 
ning indtage mange Stillinger, kan staa, sidde, ligge, knæle, høje sig frem 
og tilbage o. s. v., men den kan ikke foretage den simpleste Drejning 
eller hælde sig over mod den ene Side, uden at Frontaliteten er hrudt. 
Og denne Lov gælder for Gæsten al primitiv Kunst. Den hænger sam- 
men med det naturlige Erindringsbillede i vor Sj;fl. Ligesom vi i Tan- 
kerne altid ser en Rose fra oven, en Rosenknop fra Siden, en Skildpadde 
fra oven, en Hest fra Siden, saaledes staar et Menneske for vort Syn 
med fuld Frontvending. Al primitiv Kunst gengiver næsten mekanisk 
dette »Idealbillede«. Naar Frontaliteten ogsaa i udviklet Kunst saa ofte 
vender tilbage, sa-rligt i Gudefremstillingcr, som f. Eks. Fidias' Zeus eller 
Middelalderens Alterbilleder, kommer det af, at den forlener Skikkel- 

sen med værdig, uforanderlig Ho. Den mindste Drejning eller Hæld- 
ning giver Figuren noget af Øjeblikkets Uro og Beskæftigethed, mens 
den frontale Stilling, som Thorvaldsen rigtigt har folt, da han skabte 
sin »Kristus«, baade er den simpleste og den evigste. Den er i Skulp- 
turen, hvad Profilen er i Maleri og Kelief. 

Allerede tidligt i arkaisk Kunst gjorde man under visse Omstæn- 
digheder Brud paa Frontalitetens Lov. Saaledes har vi haft et Eks- 
empel med Nike fra Delos, der, som ellers kun Relieffigurer, har 
Over- og Underkrop drejede til forskellige Si- 
der. Ogsaa Forkærligheden for stærkere Bevæ- 
gelser, der langsomt vaagnede hos Grækerne, 
maatte have til Følge, at Skemaet sprængtes. 

Atter her gik Maleri og Kelief forud, derefter 
fulgte Gavlgrupperne, der, sete mod Tempel- 
va-ggens Baggrund, egentligt nærmest føltes 
som HøjrelietTer. Her gav de livfulde Kampsce- 
ner Anledning nok, og Frontaliteten er hrudt 
baade i den kæmpende Athena, der tilhører en 
Tempelgavl fra Ak ropolis’ førpersiske Lag, og 
i de æginetiske Gavles Kampscener. Navnlig 
de sidste er meget interessante. Man mærker 
en vis Ufrihed i de faldende Heltes Stillinger, 
som havde de i Ryggen en usynlig Stiver, det 
kostede Møje at faa brudt. Efter Gavlfigurerne 
følger saa andre Grupper (f. Eks. Harmodios 
og Anstogeiton) og endeligt langt oin længe de 1 ' 

enkelte Statuer, der først ved Perserkrigenes Tid kommer til at ind- 
tage naturligere og friere Stillinger. I en Række pra'gtige Atletstatuer 
fra Overgangstiden, fornemmeligt i den skønne »Apolio paa Omfalos«, 
aabenbarer den nye Tids Idealer sig. Disse Ynglinge staar ikke læn- 
gere stift plantede til Jorden med krampagtigt strakte Arme og Ben; 
men de indtager den Stilling, som ethvert roligt staaende Menneske 
straks vil indtage og finde naturlig, de hviler fast paa del ene Ben, 
mens del andet berører Jorden lettere. Al Legemets Tyngde hviler da 
paa det ene Ben og den ene Side, der er st;erkt sammentrykt og hæ- 
rende, mens den anden Side er i Hvile og aabner og runder sig udad. 
Samtidigt er det frie Ben svagt bøjet fremad i Knæet og Foden vendt 
udad, mens Hovedet, svarende dertil, drejer sig udad til den mod- 
satte Side eller er let bøjet nedad mod den sammentrængte Side, for- 
stærkende Vægtforskydningen. Midtlinien gennem Legemet brydes 

derved af en svag Kurve, og drager man Linier gennem Skuldre, 
Midje og Knæ, løber de ikke, som i Apolio fra Tenea, parallelt, men 
skærer hverandre et Stykke udenfor Legemet. Det er denne levende, 
afvekslende Naturstilling, der med et italiensk Navn kaldes Kontra- 
posto, og dens Fund var en af den græske Kunst Triumfer og vidner 
om en Genialitet, som af Oldtidsfolkene kun Grækerne besad. Og 
sammen med den nye Stilling følger et nyt Atletideal, kraftigere, bre- 
dere, mere firskaaren, mere ensartet i Legemsbygning. Ogsaa den 
kunstneriske Behandling gør store Fremskridt, Mavens og Brystets 
Muskulatur faar en rigtigere og rigere Udformning, Brystkassen hvæl- 
ver sig højt og frit, der er Luft i Lungerne, Figuren aander, der kom- 
mer svulmende Liv i Kødet, F'art i Blodets Bullen. 

Meget taler for, at denne nye Type er skabt i Kunstskolen i Argos 
paa Peloponnes, der især var berømt for sine Broncestatuer af unge 
Atleter. I saa Fald slaar maaske Kunstneren Ageladas (eller Hagela- 
das) bagved, denne Skoles ypperste Repræsentant paa Perserkrigenes 
Tid. Baade Atletfiguren og Bronccteknikken naacde i femte Aarhun- 
drede den højeste Fuldendelse i de berømte Statuer, som Kunstneren 
Polykleitos af samme Skole var Mesteren for. 

Hovedsagen ved Udførelsen af en Broncestatue var Modellen. I 
Ler formede Kunstneren Statuen og bekkedte derefter denne »Kærne« 
med et Lag Voks af ensartet Tykkelse, iøvrigt saa tykt eller saa tyndt, 
som han vilde have Bronccstatuens Vægge. 1 Voksmassen udførte han 
de finere Enkeltheder, skabte Overfladen. Med en Pensel strøg han 
derover et Lag fint renset Ler til at ba’re en ydre, grovere Lerkappe, 
og nu udsattes det hele for en saa stærk Varme, at Vokset smeltede 
og løb ud af en større Kanal, der var bleven staaende i Kappen. Of- 
test havde man tillige smaa Kanaler i Kappen for Lufttilførselens 
Skyld. For at Kærnen ikke skulde forskyde sig, naar Vokset var ud- 
smeltet, gennemborede man forud hele Massen — Kappe og Kærne 
— med Metalstave. Efter Udsmeltningen skulde Kappen hærdes ved 
Glødning, og nu kunde Støbningen begynde. Gennem den store Kanal 
hældtes det llydende Metal ind, idet man nøje passede paa, at det 
blev jævnt og rigtigt fordelt i det Hulrum, Vokset havde efterladt 
mellem Kærneform og Kappe. Ved nu at bryde Lerkappen sønder, 
naar Broneen var størknet, kunde man drage Statuen frem. Den indre 
Lerkærne skaffede man i Reglen ud nedenfra. Tilbage stod da kun at 
fjærne Melalstavene og de Stænger, der sad rundtom, hvor Kanalerne 
før havde været, og ved Ciselering at glatte og udarbejde Detaljer som 
Haaret o. 1. Man behøvetie ikke at støbe en hel Statue i et Stykke, 


Digitized by Google 



59 


man tog den i Reglen stykvis og loddede derefter Delene sammen. 
Denne Hulstøbning med Udsmeltning af Voks var kendt allerede i 
det gamle Ægypten, og var den stadigt anvendte Kremgangsmaade 
hele Oldtiden igennem. Vi plejer at tage Aftryk i Ciibs eller Flodsand 
af Modellen og at støbe i Hulforme, der kan tages fra hinanden og 
stykkes sammen igen. Denne Metode, der byder paa den Fordel, at 
man kan vedblive at tage næsten saa mange Afstøbninger af en Model, 
man vil, kendte Grækerne ikke. De maattc hver Gang bryde Kappe 
og Kærne itu og kunde saaledes ikke engang reproducere smaa De- 
korationsstykker, sotn Vædderhoveder paa en Trefod e. 1. Det med- 
førte et ganske anderledes Slid og Tidsspild, men man var paa den 
anden Side sikret mod Gentagelse, naar man havde et værdifuldt 
Værk fra en Kunstners Haand. Denne Hulstøbning »en eire perdue* 
udviklede Grækerne til stort teknisk Mesterskab. Deres bedste Bronce- 
statuer er forbavsende lette, med ganske tynde Vægge og langt bedre i 
Støbningen end f. Eks. Renæssancens. I vor Tid holder enkelte italien- 
ske Værksteder fast ved den gamle Fremgangsmaade, men navnlig har 
Japanerne naaet en Færdighed deri, saa de kan kappes med de Gamle. 

Man vil forstaa, at i en Broncestatue er Lermodellen Hovedsagen. 
I det bløde, bøjelige Materiale, der er let modtageligt for nye Idéer og 
pludselige Indfald og tillader alleslags Eksperimenter, bygger Kunst- 
neren sin Model op. Men han skal være færdig, før han overgiver den 
til Støbning, thi er dette først sket, kan han intet angre og intet ændre. 
Hele sit Fond af Aand og Kræfter vier Kunstneren sin Model, og han 
maa nøje agte paa hver Enkelthed, at den ikke efter Ildprøven uventet 
skal vise en Mangel. 1 Broneeteknikken begynder man som Kunstner 
og ender som Haandværker, i Marmoret er det omvendt, i hvert Fald 
naar man som Oltidens Kunstnere huggede løs i Blokken paa fri 
Haand. Men det, at Broncekunstncren gør sig fierdig i Leret, at han 
tvinges til at gaa rundt om sin Model atter og atter, ændrende og for- 
bedrende, at der ikke er nogen Blok, der drager hans Tanker i en 
bestemt Retning og hindrer ham i at gøre om eller følge pludselige 
Indskydelser — alle disse uvurderlige Fordele gjorde Arbejdet i Bronce 
til et ganske anderledes gunstigt Felt for kunstneriske Fremskridt 
end Arbejdet i Marmor. Saa forstaar vi, at de største Sejre i femte 
Aarhundredes Kunst er vundne paa dette Omraade, og vi forstaar 
Grækernes Forkærlighed for Broncen. Marmoret benyttedes i femte 
Aarhundrede egentlig kun ved Dekorationsarbejder, men en virkelig 
Statue skulde være af Bronce, og alle ansete Kunstnere arbejdede 
helst i dette Materiale. 

Den argiviske Kunstner Polykleitos — nutildags almindelig kaldet 
Polyklet efter den latinske Form for Navnet — kan dateres ved Hjælp 
aT et Tempel ganske som Olvmpiaskulpturerne. I Aaret 42.') f. Kr. ned- 
brændte nemlig det gamle Heratempel i Nærheden af Argos, og man 
tog straks fal paa at bygge et nyt. Til dette fik Polykleitos Bestilling 
paa at levere en Guldelfenbensstatue af Gudedronningen, som han 
fremstillede tronende ligesom Fidias’ Zeus i Olvmpia. Vi faar saa- 
ledes Aarstallel ea. 420 at gaa ud fra, da Templet var lille og hurtigt 
bygget, og Polykleitos er da sandsynligvis en Smule yngre end Fidias. 

Hans Navn var iøvrigt særligt knyttet dels til en Amazonestatue i 
Kfesos, som ikke med fuldkommen Sikkerhed kan eftervises blandt 
de tre bevarede Typer af Amazonestatuer, dels til to Ynglingestatuer: 
Doryforos og Diadumenos, af hvilke der eksisterer ret gode romerske 
Marmorkopier efter Bronceoriginalerne. 

Den første, Doryforos eller Spvdbæreren, forestiller en ung Mand, 
der har sejret i den saakaldte »Femkamp«, til hvilken ogsaa Spydkast- 
ning hørte, og har ladet sig forevige til Minde om Sejren, bærende sit 
Spyd paa Skulderen. Det er en kraftig, massivt bygget Skikkelse, mere 
firskaaren end Figurerne af Ageladastypen, med brede Hofter, korte 
Ben og svære, dog ikke plumpe Ledemod. Sammenlignet med den 
unge Mand fra Parthenons Østgavl, der endnu har den smalle Midje, 
de line Led og de lange Ben, synes denne Figur noget kort og tung 
og ligner omtrent, hvad vi vilde kalde en Atlet. Det er et drøjt, sundt, 
demokratisk Ideal, en brugbar Mand baade i Krig og Fred. Men det 
maa dog huskes, at Statuen i Bronce har set slankere ud, end denne 
gør i Marmor. Hovedet er forholdsvis stort, Baghovedet stærkt ud- 
viklet med skarp Issevinkel, Haaret ganske kort og med naturligt 
Fald, Hagen kraftig og karaktérfuld. De Polykletiske Ansigter er me- 
get lette at kende. Legemets Muskulatur er pragtfuld og gengivet med 
overordentlig Omhu for Fnkclthederne, baade Brystets, Mavens og 
Ryggens mægtige Muskelpuder. Man mærker her Betydningen af Bron- 
eeteknikken, at Kunstneren har gaaet omkring sin Model og kælet og 
kræset for disse Detaljer. Det var netop derfor, Figuren var saa be- 
rømt, fordi alt i den var gennemtænkt til de mindste Enkeltheder, alle 
Formerne og alle Maalenc. Fingrenes indbyrdes Størrelse var nøje 
udregnet, ligesaa Fingrenesi Forholdtil Haanden, Haandens til Armen. 
Polykleitos indførte Matematikken i Skulpturen, og samtidigt med at 
han skabte denne mesterligt gennemtænkte Figur skrev han en Bog 
om de rigtige Maal i Kunsten, om Symmetrien. Baade Figur og Bog 
blev en Rettesnor for senere Kunstnere. Men lige saa betydningsfuld 

som Anatomien i Figuren er dens Holdning og Bevægelser. Skikkelsen 
staar nemlig ikke roligt som de tidligere Atletfigurer, men den skrider 
frem imod Beskueren. Derved forstærkes den Kontrastvirkning, som 
Kontraposten havde bragt ind i Figurernes Holdning, Modsætningen 
mellem aktiv og passiv Side. Idet 
venstre Ben er sat tilbage, bøjes og 
sænkes Knæet mere end for. Paa 
samme Side er Skulderen skudt lidt 
i Vejret, idet Figuren bærer Spydet. 

Drager man derfor Linierne gennem 
Skuldre, Midje og Knæ, vil de skære 
hverandre meget tidligt. Den akti- 
ve Side er saaledes mere sammen- 
trængt, den passive mere aaben end 
før. Men samtidigt lader Polykleitos 
højre Arm hænge hvilende ned langs 
den bærende Side, venstre Arm være 
bøjet og bære Spydet ved den hvi- 
lende Side. Han skaber med andre 
Ord ved en ny Energifordeling den 
Ligevægt og Harmoni, som ban og- 
saa i Legemsdelene bar tilstræbt. 

Ved Skridtstillingen træder Figuren 
naturligvis tillige i mere direkte For- 
bindelse med Beskueren end ved den 
stille Hensynken i sig selv, der ken- 
detegner de ældre Figurer. Hovedsa- 
gen ved denne Beform er del dog, at 
Figuren derved faar Dybde. Tidligere 
havde Statuerne gennemgaaende væ- 
ret for flade, for reliefagtigt udar- 
bejdede, saaledes at de kun var be- 
stemte til al ses belt forfra. Det kom af, at de arkaiske Kunstnere 
fortrinsvis arbejdede i Træ og Sten, og her ligger Faren nær, naar 
man hugger ind i Blokken eller Stammen paa fri Haand, at forregne 
sig og runde for tidligt og for brat af. Særligt Arbejdet i Sten fører 
let til en Slags Skivespaltning. Apollo fra Tenea er f. Eks. uhyre smal, 
og Bryst og Byg støder sammen med næsten skarpe Kanter. Her tik 
det Betydning, at Kunstneren nødtes til at gaa rundt om sin Ler- 
model og se den under alle Synspunkter. Den enlige, fritstaaende 

Statue voksede sig bred, efterhaanden som Bronceteknikken tik sig 
frigjort fra del tidligere Skema. Doryforos er endnu for kantet, Over- 
gangene fra Bryst til Sider, fra disse til Ryggen er for bratte. Men 
den er »firkantet«, som de Gamle sagde, den kan taale at ses fra alle 

Sider. Og den tilbagestillede 
Fod. forøger den naturlige Ud- 
foldelse i Dybden. Naar nu 
dertil kommer Figurens skøn- 
ne, simple Naturlighed, dens 
sorgløse Ynde — den er saa 
velsignet fri for Fralen med 
sin Kraft — endeligt dens Har- 
moni, forstaar vi godt Græker- 
nes Beundring for Statuen. Den 
gav det sunde kraftige Mands- 
ideal, der stadigt var Folket 
det kæreste, sit højeste, fuldt- 
gyldigste Udtryk. Polykleitos’ 
Kunst var netop saa rent le- 
gemlig og magtede kun det le- 
gemlige. Sjcrl er det, det skor- 
ter ham paa. Det varen Kunst, 
der kunde læres af duelige Folk 
ved Eksercits og Træning næ- 
sten som et Stykke Akrobatik. 
Navnlig Skridtstillingen var 
meget brugbar og gentoges uop- 
hørligt. Men der er den For- 
skel, at mens Fidias’ Stand- 
motiv og Foldekast gentoges af 
ringere Kunstnere til Kedsom- 
hed, er Polykleitos selv den før- 
l>i«<imiirno*-Ko|ii. Athen. ste til at gentage sit eget Motiv i 

en gal Situation. Han forener i sin Diaduinenos Fremstillingen af en 
ung Mand, der med begge Hænder binder sig Sejrsbindet om Panden, 
med Skridtstillingen, skønt Motivet her krævede en rolig Kontraposto. 
At denne Statue er senere, røber sig ogsaa ved Hovedcis langt stærkere 
Drejning og Heldning. Desuden synes den med sin rundere Hovedform 
og det blødere, linere Legeme at være paavirket fra samtidig attisk Kunst. 
Vi ved da ogsaa, at Polykleitos levede og arbejdede en Tid lang i Athen. 

Fidins og Polykleitos bestemmer Hovedtrækkene i den følgende 
Tids Kunst, som de havde behersket Samtidens. Det kan vi se af 
Gravmælerne, der hyppigst minder om den første, men dog har Træk 
nok ogsaa af den sidste Kunstners Egenheder. De græske Gravmæler 
er Haandværksarbejder, men da Grænsen mellem Kunst og Ilaandværk 
dengang ikke var 
saa skarp som nu- 
tildags, er det for- 
staaeligt , at vi 
finder disse simp- 
le Mindesmærker 
prægede af de sto- 
re Kunstneres Stil. 

Højere staar gen- 
nemgaaende Vo- 
tivreliefTerne, til 
hvilkedet saa hyp- 
pigt kopierede Or- 
feusrelief hører, 
sandsynligvis ind- 
stiftet til Guderne 
af en T ragiker eficr 
en Sejr i en digte- 
risk Væddestrid. 

Den thrakiske San- 
ger Orfeus, hans 
Hustru Eurydike 
og Guden Hermes 
erpaaVejopfraUn- 
derverdenen. Or- 
feus havde faaet Lov at føre sin Hustru tilbage til Livet, selv Under- 
verdenens strænge Dronning havde ikke kunnet modstaa hans Lyres 
indsmigrende Ynde. Kun niaatte han ikke vende sig om, før Jordens 
Lys var naaet. Men Orfeus glemte i sin Længsel Paabudet. Paa Vejen 
vendte han sig for at se sin Hustrus Ansigt, og dermed var alt tabt. 
Det er Øjeblikket vi her har foros. Orfeus er karakteriseret ved Hjælm, 
Lyre og de thrakiske Støvler, Hermes ved den flade Hat, der hænger 
paa hans Hyg. Orfeus og Eurydike staar Ansigt til Ansigt, deres Øjne 
tager Afsked, deres Hænder finder hinanden, hendes læggende sig 
kærligt bedrøvet paa hans Skulder, hans famlende efter hendes Haand- 

led, som vilde lian holde hende fast. Men der er ingen Tro i hans 
Tag, Bevægelsen er forunderligt modløs. Og bagved minder Sjæleføre- 
ren med den sarteste Berøring Eurydike om, at hun nu er hans og 
maa følge. Hun er da ogsaa, som højre Fod viser, i Fa'rd med at 
vende om, mens Hermes — og det er betydningsfuldt for hele Stem- 
ningen — endnu har Front fremefter. Hvor rørende er ikke hans for- 
legne Tag med højre Haand i Kjortelens Folder! Det er samme dis- 
krete Fortællemaade, samme stille Stemning, som vi kender fra Par- 

thenonsfrisen og anden af Fidias paavir- 
virket Kunst. Ogsaa i det ydre er der 
Mindelser om Fidias, hl. a. i Foldekastet 
i Eurvdikes Dragt. 

Og dog maa man heller ikke tro, at al 
Kunst i femte Aarhundrede var saa ens- 
tonende lin og mihi og lys. Der var og- 
saa Folk, der gik deres egne Veje. Vi 
hører om cn kras Bealist, den alheniske 
Billedhugger Demetrios fra Alopeke, der 
udførte en Broncestatue af en korintisk 
Feltherre ved Navn Pelikos og gengav 
ham, som han var, med lasket Vom og 
flagrende Sk;rg, og om samme Kunstners 
Portræt af en (>4aarig Præstinde Lysi- 
make, der sikkert var af samme Art. Vi 
hører om en fremragende Karikaturma- 
ler, Pauson, der »gengav Menneskene 
hæsligere end de er« og hvem Aristoteles derfor tilraader at holde de 
Unge borte fra. De levede begge i Aarhundredets sidste Del. Paa sin 
Vis lige saa radikal og overhovedet en ganske ejendommelig Kunstner 
er Fidias’ noget ældre Samtidige Myron. 

Af hans Broncestatue »Diskoskasteren« har vi flere Kopier i Mar- 
mor bevarede, af hvilke en baade i Udførelsen staar højest og i En- 
kelthederne svarer nøjest til den Skildring, Oldtidsforfatteren Lukian 
giver af Stillingen. Diskos var en rund Metalskive, som det gjaldt at 
slynge saa langt hort som muligt. Kasteren lægger den i venstre Haand, 
tager et kort Tilløb, slynger Diskos frem og over i højre Haand og 
bøjer sig derefter voldsomt sammen, idet han svinger højre Arm med 
Diskos tilbage for i næste Sekund at slynge den ud »gennem den vi- 
gende Luft«. Det er det sidste Øjeblik af voldsom Spænding, Myron 
har dristet sig til at gengive, en saa lynsnar Bevægelse, at det er 

umuligt nt faa nogen Model til at indlage Stillingen mere end et Se- 
kund. Derved vanskeliggøres Kontrollen af Enkelthederne haade for 
Kunstner og Beskuer. Man kan sige, at Forsøget i visse Hensender er 
mislykket, at der navnlig i Bugens Muskulatur daarligt er gjort Rede 
for Spænding og Drejning, og al Figuren er for reliefagtigt udarbejdet 
som alle Figurer før Polyklet. Muligt er der ogsaa Fejl i Ryggens 
Krumning og Overkroppens Drejning. Men i sin Helhed gør Figuren 
netop det Øjebliksindtryk, som Kunstneren har tilsigtet. Hele Lege- 
mets Vægt vugger i det bøjede højre 
Knæ, mens venstre Fod kun med Tæ- 
ernes Bagside berører Jorden. Og det 
knitrende Zigzag fra den hævede Arm 
ned gennem Legemet forøger Indtryk- 
ket af det lynsnare. At det var Myrons 
Specialitet al forbløde Datiden med 
saadanne »Øjebliksbilleder«, ogat end- 
nu den sene Eftertid studsede over 
hans Figurer med deres vredne og 
søgte Stillinger, er der Vidnesbyrd nok 
om. Af hans berømte Billede af Løbe- 
ren Ladas, der var gengivet i fuldt 
Løb »med Aandedrættel svævende over 
Læberne inde fra Legemets Hulning«, 
og saaledes at han truede med at styrte 
ud over Fodstykket, er der ingen sikre 
Kopier bevarede. Derimod har vi en 
forkert restaureret Marmorkopi af My- 
rons Marsvas. Satyren Marsyas havde vovet at opsamle den Dobhclt- 
lløjte, Athena havde bortkastet, men mens han spillede derpaa. kom 
Gudinden selv til og slog ham harmfuld Fløjten ud af Hænde. Dette 
Øjeblik havde Myron grebet. Som Efterligninger i Relief og Maleri 
viser, bestod Gruppen af den stolte, vrede Gudinde og Marsyas, der 
forskrækket ryger tilbage ved det Rap over Fingrene, der gjorde en 
Ende paa hans Satyrmusik. Ogsaa her hviler al Vægten paa det ene 
Ben, det venstre, der fjedrer under ham, og hvis skarpkantede Laar 
er fortrinligt gengivet. Til Legemets stejle Skraalinie svarer Hovedets 
voldsomme Kast fremefter. Ellers er Legemet magert, tørt og fladt, 
endnu Hadere end Diskoskasterens. Skæg og Haar var kun svagt ci- 
selerede, uden Fylde og Kraft. Det satyragtige Udtryk i Ansigtet er 
overhovedet trods de tre svungne Linier over Øjnene noget mat. Det 

var kun i del ydre, i Legemernes og Stillingernes Liv, al Mvrons Stor- 
hed aabenbarede sig. Ogsaa Mvrons hele Kunstnerejendommelighed 
var nøje betinget af Bronceteknikken. I Marmorkopierne maa hans 
Figurer stives af ved Træstubbe og andre Støtter, Diskoskasterens 
hævede Arm er endda betænkeligt udsat for at lide Afbræk. Ligeledes 
foudsætter selve Skildringen af de lynsnare Bevægelser talrige Forsøg, 
Fejlgreb og Ændringer under Arbejdet. Baade arkitektonisk og orga- 
nisk spores altsaa Sammenhorighedcn mellem Teknik og Stil. 

Folykleilos og Myron er de to Modsætninger indenfor græsk Bron- 
cekunst. Begge forstod de sikkert ypperligt at udnytte de tekniske 
Fordele, men det kan vi, der ingen Originaler besidder af dem, ikke 
kontrollere. Derimod kan vi spore, hvorledes det centrale i deres Kunst 
paa det allernøjesle var betinget af deres Arbejdsmateriale, saa for- 
skelligartede deres Værker end er. 


Digitized by Googl 



V 

JONISK OG KORINTISK STIL. 
KEFISODOT OG PRAKSITELES 


D en joniske Bygningsstil stammer, som Navnet viser, fra de jo- 
niske Egne i Lilleasien, og mens den doriske er den ældgamle, 
fælleshelleniske, er den joniske oprindeligt en ren Provinsialkunst, 
ganske ukendt udenfor Lilleasien og de nærmeste Øer. Selv da Byen 
Knidos i Lilleasien byggede sig et Skatkammer i Delti i den hjem- 
lige Stil, fik Grækerne paa Fastlandet ikke Øjnene op for dens store 
Skønhed. Det var Athena'erne, Jonernes Stammefrænder, der først 
antog den og det endda kun tøvende. Led for Led. Den slanke jo- 
niske Søjle var allerede anvendt i arkaisk Tid som Statuebasis og 
en enkelt Gang arkitektonisk, nemlig i Forhallerne til et af de gamle 
Templer paa Akropolis. Igennem femte Aarhundrede benyttedes joni- 
ske Palmetter og andre Dekorationsmotiver i Athen paa Gravstene o. I. 
Saa følger i Parthenon Anvendelsen af joniske Søjler i andet Stok- 
va-rk inde i Templets Hovedrum og af den skønne joniske Frise paa 
Søjlegangens Væg. Men det var først i Trediverne, samtidigt med 
Propvlæerne, at der byggedes et helt jonisk Tempel i Athen, Alhena 
— Nikes Tempel ude paa Borgklippens fremspringende Bastion. Under 
den peloponnesiske Krig kom der et til, Krechteion for Athena og 
Halvguden Erechteus, det sidste af Stortidens Bygningsværker paa 
Akropolis. Men fra den Stund af var Stilen yndet i Hellas, og Eks- 
emplet efterfulgtes rundt om i Landsdelene. 

Modsætningen mellem dorisk og jonisk Stil viser sig især i Søjlen 
og Frisen. Den joniske Søjle er langt højere og slankere end den do- 
riske, dens Højde er 8 — 10 Gange Grundfladens Diameter, mens den 
i dorisk Stil kun er 4 — <5. Søjlen har Fodstykke, Basis, hestaaende af 
en Vulst eller Pude og derunder to Indsnit, »Vognspor« (Trokiler) 
kaldet, begrænsede af Rundstave. I de attiske Templer faar Fodstykket 
en mere harmonisk Form af to Puder og derimellem kun ét Indsnit. 
Den øverste Pude er i Erechteiontcmplet smykket med et henrivende 
Ornament omtrent som et tvundet Tov. En anden Særegenhed for den 
specielt attisk-joniske Stil, som den kendes bedst fra Ereehteion, er 
at Søjlens Hals er smykket med et smukt Palmettebaand. Søjlen har 

24 Kanellurer, mens tlen doriske nøjedes mod 10. Kanellurcrne er 
dybere, danner en Halvcirkel og begrænses af brede Striber, mens de 
doriske støder sammen med skarpe Kanter. Kapitælet bestaar først af 
den skaalformede Udvidelse Echinus, der her er mindre og smykket 
med en Perlesnor, et Halsbaandornament der ogsaa anvendtes i my- 
kenisk Bygningsstil, og derover med en stiliseret Krans af hængende 

Blade, Kyma- 
tion kaldet. Der- 
efter følger de 
brede, spiral- 
snoede Voluter, 
den mest karak- 
teristiske En- 
kelthed i den 
joniske Søjle, 
mægtige, oprul- 
lede Spiralgan- 
ge, der inderst 
ender med et 
»Øje«. Abakus 
mellem Voluter 
og Bjælkelag er 
meget lille og 
smykket med 
Kymation. 
Mens Gennem- 
snittet af det 

doriske Kapitæl er kvadratisk, er det joniske Kapitæls aflangt, fordi 
Voluterne springer frem. Disse, der udfolder sig saa prægtigt, sete for- 
fra, taber meget i Skønhed, naar Søjlen ses fra Siden. Over Søjlerne 
kommer nu Arkitraven, der er tredelt, bestaar af tre parallele Sten- 
bjælker. Og endeligt den herlige fortløbende Frise, begrænset foroven 
og forneden af Kymation og Perlesnor. 

Det er Vitruv, en Arkitekt fra den romerske Kejsertid, der første 
Gang nævner de tre Stilarter: dorisk, jonisk og korintisk. Han antager, 
at dorisk Stil har sin Oprindelse fra Trækonstruktionen. Vi ved nu fra 
nye Fund, at Bindingsværk af Træ og Ler danner Grundlaget, og vi 
forstaar da mange Særegenheder, navnlig de korte og svære Forhold, 
som Stilen bevarer selv ved Overførelsen i Sten. En Bygning af sol- 
tørrede Lersten maa have tykke Vægge. Paa Facaden vil da Anterne 

med Parastaternc have Murenes 
Tykkelse, og Søjlerne maa alene 
for Skønhedsvirkningen have til- 
svarende Sværhed. De skal jo des- 
uden sammen med en uhyre Langs- 
bjælke, Arehitraven, bære det tun- 
ge, med Ler dækkede Tag. Det 
skaber Slilen. Den slanke og ynde- 
fulde joniske Stil kunde derimod 
tænkes født af Træbygningen. 

Ægypterne yndede at danne 
deres Søjler som et Bundt Blom- 
sterstængler med Blomsterknopper 
som Kapitæl. Men Søjlens oprinde- 
lige Bestemmelse er jo kun at bære 
Taget, den er en simpel Bjælke, og 
selv om derfor Naturfølelscn driver 
Mennesket til at omdanne og til- 
lempe dens Form og Dekoration ef- 
ter Træerog Planter, vil disseNatur- 
motiver hurtigt stiliseres. Den niv- 
keniske Søjle har under Echinus 

keniske Stil, hvis Former netop l/evaredes ovre i det joniske Lilleasien. 

— De joniske Folk indforer altsaa paany Plantemotiver i Søjlens De- 
koration, men det sker ikke gennet; 1 ^ den umiddelbare Naturiagt- 
tagelse. En ny Tilbagevenden til Naturt’4* betegner derimod den tre- 
die eller (naar man tager den attisk -joniske Stil for sig) den fjerde 
græske Søjlestil, den korinliske. Om dens Oprindelse fortælles følgende 
Anekdote: En ung Pige i Korint var død. Heni.'es Amme samlede da 

alle de Smaating, hult' havde haft kær, 
lagde dem i en Kurv og satte den paa 
Graven, idet hun dækkede, dem med en 
almindelig firkantet Teglsten. .Kurven var 
tilfældigt kommen til al staa oyer Roden 
af en Bjørneklo eller Akantuspf.ante. Da 
Vaaren kom, skød Planten sine B'ade og 
Stængler op om Kurven, og da de i Søj^ e 
Stenen, bøjedes de naturligt udad li- 
nede Snirkler. En Billehugger ved 
Kallimachos kom netop forbi, saa tle 
frydede sig derover, og det faldt ham i o$< 
at Motivet kunde benyttes til et Søjlek u - 
pitæl. Historien er sikkert opfunden, tl e i ' 
Anvendelsen af Akanthusbladene som 
Palmette er i hvert Fald ældre end Kalli- 
machos, der levede paa den peloponnesiske) 
Krigs Tid og udførte den pragtfulde Lampe 
til Erechteiontemplet. Men der ligger al- 
ligevel noget rigtigt til Grund for Beret-, 
ningen. Det er ny, frisk Naturiagttagelse, 
der har ført til dette Fund af Akanthus- 
planten, og den Naturstil, der hermed , 
skabtes, er ægte national, thi Bjørneklo er en meget almindelig Plante 
i det tørre Grækenland. Dens store, dejlige, takkede Blade kruser sig 
nu om det joniske Kapitæl og skjuler helt Echinus, og samtidigt sky- 
der Stængler med Blomster paa deres Top sig op mellem Volutcrne 
og ind mellem deres Svikler. Akanthus er altsaa anvendt som Ud- 
smykning af den joniske Søjle, og udenfor Kapitælet er der ingen For- 
skel paa jonisk og korintisk Stil. Først i fjerde Aarhundrede begynder 
den korintiske Søjle almindeligt at anvendes. Et af de første Bygnings- 
værker i Athen i den nye Stil er det lille Lysikratesmonument, bygget til 
Minde om en Sejr med en Tragedie i Aaret 334. Baade i hellenistisk 

Tid og hos Romerne var den korintiske Søjle meget yndet, og Akan- 
thuskapitælet bevaredes gennem hele Middelalderen, hvor det undergik 
stadige Omdannelser og stiliseredes stærkt. Men Europa har siden ikke 
formaaet at skahe en Søjlestil af en saadan Skønhed og Naturfriskhed. 

Athen havde i femte Aarhundrede været Samlingssted for alt det 
hedste i Aandsliv og Kunst i Hellas. Dets Søherredømme havde øget 
Befolkningens naturlige Skønhedstrang, idet det bragte Athenæerne i 
Berøring med alle Middelhavets Egne og lærte dem, »hvad skønt der 
fandtes paa Sicilien, i Italien, paa Kypern, i Ægypten, i Lydien og i 
Pontus, i Peloponnes og overalt ellers. De hørte alle Dialekter og 



Hrechteionteniplet. 


gjorde sig et Udvalg snart af en og snart af en anden. Og mens de 
andre Hellenere hver havde deres særegne Dialekt, Levevis og Ud- 
seende, tilegnede Athenæerne sig det bedste af alt hos Hellenere og 
Barbarer«. Det var derfor en stor Ulykke for Kulturfremskridtet, at 
den langvarige peloponnesiske Krig, der førtes fra 4111 til 404, endte 
med Athens fuldstændige Underkuelse og lammede hele dette lære- 
lystne og dog saa originale Folk. Den virkede naturligvis ogsaa hæm- 
mende paa Byggelysten og den kunstneriske Skaben overhovedet. 
Kunsten gror kun, hvor Lykken og Rigdommen gøder .lorden. Og dog er 
selve Bygningen af Erechteion et mærkeligt Vidnesbyrd om hvorledes 
man benyttede ethvert lille Pusterum i Krigen til at fortsatte Arbej- 
det fra den store og gode Tid paa at smykke Borg og By. Der er noget 
rørende og vemodigt i at forfølge gennem de bevarede Regnskaber, 
hvorledes Athenærne tog fat paa Opførelsen straks efter Nikiasfreden 
421 og arbejdede til Aar 413, da Toget til Sicilien aldeles ødelagde 
Statens Finanser. Derefter laa det hele hen til Aar 40il, da nye Lys- 

punkter gav Mod til al tage fat igen, og i 407 synes Templet i Hoved- 
sagen at have været fa-rdigt. Og der spores ingen Sløjhed, intet Kniberi 
i dette Bygningsværk. Det er ganske vist kun el lille Tempel, men 
det er det sirligste og det skønnest dekorerede i hele Hellas. Dets Ure- 
gelmæssighed beror paa Ujævnheder i Terrænet, men netop derved 
opnaas en Afveksling og en Rigdom, saa hver Side byder nye Over- 
raskelser. Hvor skøn er ikke den høje, fornemme Forhal mod Øst 
med de seks Søjler! Og den mindre i Nord med fire Søjler i Fronten 
og Sidesøjler, fra hvilken en prægtig Dør fører 
ind i en mindre Tempelhal! Knkelthederne i 
Templets Dekoration er efterlignede (lang paa 
Gang af senere romerske Arkitekter, faa Bygnin- 
ger har spillet en saadan Bolle for Arkitekturen 
som den. 

Mod Nord havde den en ejendommelig Ud- 
bygning, baaren af seks Kvindeligurer. Man 
kaldte saadanne Figurer, der bærer Bjælkelaget 
og saaledes gør Tjeneste som Søjler, for Karva- 
tinder, og de kendtes fra ældgammel Tid i Ori- 
enten. I Grækenland anvendte man især Figurer 
som Atlas, Giganterne eller de foragtede Persere 
til dette Hverv. Dog var det allerede i Sifniernes 
Skatkammer i Delfi fra sjette Aarh. ligesom her 
fornemme unge Kvinder, sandsynligvis Præst- 
inder, der bar Taget til Gudernes Ære. For ikke 
at gøre den svagtbøjede Hals for tynd til den 
store Byrde, danner Haaret, der falder svært og 
fyldigt ned om Skuldrene, samtidigt Baggrund og Støtte. løvrigt er 
disse Kvindeligurer ganske i Fidias’ Stil, navnlig i Klædebonnet, der 
over Brystet er klart og rislende, over Bæltet trukket op i en Fold, 
saa der fremkommer den smukke, buede Horisontallinie, medens for- 
neden det bøjede højre Knæ medfører den kendte Tvedeling. 

Hvor stærk og langvarig Fidias' Indflydelse var, ikke blot i Haand- 
værksarbejder, men ogsaa i virkelige Kunstværker, derom vidner Ke- 
lisodots Statue af Fredens Gudinde, Kirene, med Rigdommens Gud. 
Plutos, paa sine Arme. Athen var i Tidens Løb kommen til Kra*fter 
efter Krigen, dens dygtige Stalsmænd og Feltherrer fik trods Spartas 
Modstand det gamle Søforhund genoprettet. Da nu Sparta i .'171 slut- 
tede Fred og Forbund og anerkendte Athen som Havets Behersker- 
inde, da var det, al man rejste en Broncestatue for »Freden og Big- 

dommen«, hvis Mester var Kefisodot. Ved Hjælp af Møntbilledcr har 
man kunnet eftervise en Marmorkopi. Gudinden minder i meget om 
femte Aarhundredes Kunst. Hun støtter sig paa et Scepter ganske som 
>Hestia Giustiniani«, hun er sværlemmet og bredskuldret som en 
Atlet, hendes Klaulning har Fald som i Fidias’ Kvindetype, dog med 
begyndende Forkærlighed for det uregelmæssige og viltre. Og gaar 
man rundt om Figuren, har den endnu de skarpe Hjørner, det firkan- 
tede Pra'g, der kendetegnede Polykleitos’ Figurer. Men det nye mær- 
kes i mangt og meget, i den bløde, flydende 
Behandling af Haaret, i Øjnenes stærkere 
Skygge, i Ansigtets Oval. Det mærkes i 
Hovedets stærke Hældning, som iøvrigt al- 
lerede er iøjnefaldende i Orfeusrelieffet baa- 
de hos Orfeus og Kurydike. Hovedets Bøj- 
ning er betinget af del lille Barn, hun holder 
paa sin venstre Arm, og som kærtegnende 
rækker Haanden op efter hendes Hage. 

Dette Sammenspil mellem Kvinde og Barn 
gør Figuren mindre køligt guddommelig, 
mere menneskelig. Saa moderlig er denne 
Kvinde, at man i sin Tid opfattede Grup- 
pen som en Fremstilling af Madonna med 
Barnet. Paa den anden Side spores femte 
Aarhundrede igen i den Maade, paa hvil- 
ken hun holder Barnet tilside og ud fra sig. 

I næsten alle femte Aarhundredes Kunst- 
værker stræber man at vise Legemet, navnlig Brystet, helt og fuldt 
mellem Armene, og Attributterne skydes derfor saa langt til Siden som 
muligt for intet at dække. Ogsaa det lille Barn er endnu en saadan 
Attribut, og Kunstneren har derfor heller ingen Ulejlighed gjort sig 
med dets Former, har ingen Interesse for dets Legeme. Men skønt det 
altsaa er en Sammenstilling af højst ulige Størrelser, er alligevel Tan- 
ken at danne et saadant Gruppebillede ny. Og det er heller ikke nogen 
af de gamle, velkendte Gudeskikkelser af Kød og Blod og mange 
/Eventyr, vi møder her, men to Symboler, to allegoriske Figurer, som 
man slet ikke har troet paa, anderledes end vi vilde gøre, hvis vi op- 
stillede en Statue af Fredens Genius med Bigdommen i Favn. 

Man har anset Kefisodot for at va're Fader til Praksiteles, delvis 
fordi denne havde en Søn af det Navn. Og del var ogsaa i Græken- 
land almindeligt at kalde en Søn op efter Bedstefaderen. Imidlertid 

synes denne Hypotese ikke at holde Stik, thi vi har fra Oldtiden Ba- 
sisindskrifter med Praksiteles’ Navn, i hvilke han aldrig nævner sin 
Fader. Det er paafaldende, thi man plejede netop at nævne sin Faders 
Navn ved saadanne Lejligheder, naar han ligeledes havde været Bil- 
ledhugger, tilmed en berømt Kunstner. Kunstnernavnel var nemlig i 
Oldtiden en Slags Firmamærke, Sønnen gerne førte som Vidnesbyrd 
om, at han holdt Traditionen fra sin Forgænger højt i Ære. Navnlig 
i de første Arbejdsaar var Faderens Navn sikkert en god Anbefaling 
til at paakalde »ærede Kunders Opmærksomhed«. 

Hvor helt anderledes er ikke vor Tids Kunstnere stillede! De sætter 
deres Stolthed i Bruddet med Fortiden, i Fundet af det nye, der danner 
Skel og overrasker, muligt endog forarger. Det værste man kan be- 
brejde en Nutidskunstner, er Uselvstændighed og Efterligning. De 
gamle Kunstneres Stræben gik ud paa langsom og omhyggelig For- 
bedring af Teknik og Enkeltheder. Man frygtede hverken Gentagelse 
eller Laan hos andre. Var der gjort et Fremskridt, var et nyt Motiv 
fundet, var det nye straks alles Ejendom, og ingen bluedes ved at 
gøre det efter. Det hænger sammen med Oldtidens Syn paa Kunsten 
og Kunstnerne. Trods al Beundring for Kunsten interesserede man 
sig ikke i ringeste Maade for Kunstnerne selv, ja man saa endog ned 
paa dem, selv de største, som paa Haandværkere, der gav sig aT med 
en Bestilling, der egentligt var en fribaaren Mand uværdig. »Ingen 
begavet ung Mand,« siger Plutark, »vilde ved Synet af Zeus i Olympia 
eller Hera i Argos ønske at være en Fidias eller en Polykleitos. Thi 
selv om Kunstværket glæder ved sin Ynde, behøver den, der har ud- 
ført det, ikke at være agtværdig.« Ja, man saa sig nærmest gal paa 
den berømte Kunstner, hvis Navn Eftertiden trods alt vilde mindes. 
En Mand ved Navn Hipponikos vilde ikke bestille en Stattie hos Po- 
lyklcitos, fordi Kunstnerens og ikke hans eget Navn i saa Fald frem- 
tidigt vilde være knyttet til den. En Hovedaarsag til Foragten for Bil- 
ledhuggeren og hans Haandværk var, at dette var forbunden med saa 
meget legemligt Slid. Filosofien Lukian var oprindeligt Billedhugger 
og har skildrel sin personlige Kamp under Valget mellem Faget og 
Filosofien gennem en Drøm, i hvilken han hører Kunst og Dannelse 
disputere. Den sidste siger: »Hvis du bliver ved Stenhuggeriet, saa 
forbliver du en Haandens Arbejder, uberoint, indskrænket, lidet agtet 
af Ven og Fjende . . .« Og Dannelsen skildrer videre Billedhuggerens 
Liv: »I smudsig Kittel sidder han, at se til som en Slave, bukket 
sammen — aldrig oprejst, aldrig mandig og fri — kun arbejdende paa 
sine Statuers Harmoni, ikke paa selv at blive harmonisk og ædel, og 

derfor med Retle agtet ringere end sine Statuer.« Mærkeligt nok ud- 
trykker Renæssancens mest aristokratiske Kunstner, Lionardo da Vind, 
sig paa lignende Maade om Billedhuggeriet som en højst haandværks- 
mæssig Kunst, der volder Sved og legemlig Møje. »Og Sveden bliver 
til Klister, blandet med Marmorstøvet, saa at lian ser ud som en Ha- 
ger.« »Ganske det modsatte med Maleren,« siger Lionardo, »lian sidder 
bekvemt foran sit Værk, velklædt, og rører kun den lette Pensel med 
de yndige Farver.« Det er som talt ud af Grækerens Hjærte, thi ogsaa 
i Hellas er Malerne langt mere agtede end Billedhuggerne. Og skulde 
man endeligt lave Statuer, saa var da Broncearbejdet det renligste og 
mindst slidfulde, altsaa ogsaa det »agtværdigstc.« Det turde være 
endnu en Grund til Broncens Yndest. 

Det var i Renæssancen Michelangelo, der bragte Marmoret til Ære. 
Han saa, at det bedre end den gyldne Bronce gengav den lyse men- 
neskelige Hud, han saa dets Neutralitet, hvad Farven angaar, og følte, 
at del af den Grund bedre end noget andet Stof egnede sig til at give 
Formen, og den alene, sit lødigste Udtryk. »Marmoret er Opstandel- 
sen«, har Thorvaldsen med Rette sagt, thi dets Overflade kan ikke 
bøjes eller omformes, men kun søndcrbrydes, og det bevarer saaledes 
Formens Skønhed uforandret gennem Tiderne. Men først og fremmest 
saa Michelangelo Livet i Blokken. Det var ham imod at gøre en Model 
rede og saa lade en Haandværker om Resten. Han vilde selv udløse 
den Skikkelse, som han saa slumre i Marmoret, og for den Tings 
Skyld skyede han ikke det voldsomme Arbejde med Blokkens Tilhug- 
ning, elskede det tværtimod som en Kamp, der gjorde Sejren kærere. 
Og Kampen var ikke endt, naar Formerne og Afstandene var fundne. 
Thi alt det, der glæder Øjet i en Marmorstatue, Hudens Liv og Over- 
gange, Lys og Skygge, Klædningens Stof og Overflade bliver først til 
lidt efter lidt under Mejslens Slag. Kunstneren hidses og glædes, lider 
og jubler den hele Tid, hvert Skabelsens Øjeblik er rigt paa Anfæg- 
telser og Lykke. Ingen Kunst er saa vanskelig som Marmorbilledhug- 
gerens, ingen derfor heller saa aristokratisk i dybere Forstand, thi dens 
Fornemhed beror netop paa selve Teknikken, der ikke tillader Dilet- 
tanteri. Det var sikkert ogsaa det titaniske i Michelangelos Natur, der 
gjorde, at han følte sig draget til Marmoret. 

En lignende Bolle har Praksiteles, saa ulig han ellers er Michel- 
angelo, spillet indenfor den græske Kunst, for saa vidt som det var 
ham, der først bragte Marmoret til Ære. Hans Liv er snart fortalt. Vi 
ved ikke andet om ham, end at han stod i Forhold til en af Datidens 
dejligste Hetærer, Fryne, og benyttede hende som Model, hl. a. ved 

sin berøinie Marmorstatue af Afrodite fra Knidos. Det er en nødven- 
dig Følge af Foragten for Haandværket, at vi ved saa lidt om de græ- 
ske Kunstneres Liv og Personlighed. Dette Kærlighedsforhold huske- 
des derimod, sikkert mere for Frynes end for Praksiteles’ Skyld. Ellers 
angiver Plinius lians Kunsts Højdepunkt til omkring .‘100 f. Kr., men 
han synes at have arbejdet helt til Aleksander den Stores Tid. 

Vi er i det enestaaende heldige Tilfælde at besidde en Original fra 
Praksiteles’ Haand. Pausanias omtaler i Forbigaaende en Statue af 
Hermes med det lille Dionysosbarn paa Armen, der stod i det gamle 
Heratempel i Olympia. Ved de tyske Udgravninger fandt man i 1877 
Statuen næsten fuldstændigt bevaret, liggende ud for Stedet, hvor den 
havde staaet, i et dybt Lag Ler. En Original af Praksiteles er af uvur- 
derlig Betydning, fordi det særlig er hans Behandling af Marmoret, 
de Gamle priser, altsaa netop det, en Kopist ikke kan eftergøre. Men 
først maa vi se, hvad Gruppen forestiller. Dionvsos, Natur- og Vin- 
guden, var fra Fødselen efterstræbt af Gudedronningen Hera. Paa 
Zeus’ Bud tog da Hermes ham paa sine Arme og bragte ham til Nym- 
ferne paa Bjærget Nvsa i det fjærne Østen, hvor han blev opfostret. 
Kunstneren viser os de to undervejs, hvorledes de gør Hast ved en 
Træstub, over hvilken Hermes har slængt sin Kappe, mens han for 
at læske sig selv og Drengen har plukket en Drueklase af (saaledes 
maa nemlig sikket højre, hævede Arm og Haand restaureres). Men da 
Drengen ser Druerne, bliver han spillevende, hælder Kroppen frem og 
rækker med venstre Haand op efter dem. Det er Dionvsos, Vinens 
Gud, der for første Gang bliver sig sit Kald bevidst, og vi henrives af Si- 
tuationens Menneskelighed og Skælmeri. Der er ikke længere Fidias’ 
strænge, kongelige Tcmpclro over dette Gudebillede, det betegner sna- 
rere en Videreudvikling af Parthenonsfrisens fortrolige Gudeforsam- 
ling, endnu mere dog af Kefisodots Gruppe. Skønt Forholdet mellem 
den Voksne og Barnet er mere fortroligt end i denne, er Barnet ogsaa 
her omhyggeligt holdt til Siden for ikke at dække Gudens smukke 
Legeme, og dets Krop er for lille og ikke behandlet med samme Kær- 
lighed som Gudens. Med Rette beundrer man dog Udarbejdelsen af 
den fine, knitrende Klædning, der er snæret om Barnets Ben og staar 
saa fortræffeligt til den sva-re, ru Hermeskappe. Stofbehandlingen er 
fuldendt og overgaar selv den i Parthenons Gavlfigurer. Og Jægernet, 
hvor er det dejligt, glat, med de sarteste Overgange, Brystvorter og 
Navle som henaandede! I højre Side, hvor det har sin uforlignelige 
Bue, ligger der en langagtig Grube med dyb Skygge. Der er i dette 
Legeme ingen Muskelvulster, hverken i Bryst eller Bug, som i Poly- 

kleitos' Figurer, alt er saftigt, men flydende, overalt er der duftigc og 
bløde Overgange. Særligt gælder det om Partiet ved Lysken, hvor Hu- 
den har ganske svage Krusninger. Mens Broncestatuerne har tynde, 
spidse Fingre og — - f. Eks. i Læberne - — skarpe Rande, er Marmorets 
Former langt fyldigere og mere naturligt afrundede. Dog er dette Le- 
geme ikke paa nogen Maade kvindagtigt: Knokkelbygningen, Haand- 
led og Hænder er en Mands. 

Det samme gælder Hovedet. Kinderne er fint buede, Munden lille 
og svagt aaben, i Hagen er der en Grube, og Overgangene fra Kind 
til underste Øjenlaag, overhovedet Behandlingen af Øjnene har en 
egen Duft og Sarthed og giver Blikket noget blidt og drømmende. 
Dog Panden er kraftig, delt ved en dyb, vandret Fure, og den og det 
krusede Haar giver Hovedet sit mandige Udtryk. Tillige er der over 
dette Ansigt med den stærke Pande og den line, kloge Mund en saa 
lysende Intelligens, at vi mærker, vi er inde i en ny Tid. Ansigtet 
mangler maaske endnu »Udtryk* i vor Forstand, men det har utvivl- 
somt Aand. 

Haaret er ubearbejdet, staar ujævnt og takket som Rustika-Mur- 
værk. Det er ikke af samme Grund, i Følge hvilken Ryggen ikke er 
glattet, men viser Spor af Bearbejdelse med Tandjærnet, fordi Figuren 
aabenbart ikke er helt gjort færdig. Men det er, for at Haaret lettere 
kan holde paa Farven. Da Figuren fandtes, saacs der Rester af rød 
Farve paa Hermes’ Haar og Læber, og endnu er der Spor af Forgyld- 
ning paa Sandalerne. Legemet selv har vairet poleret, kan vi se, men 
om det har været bemalet, er uvist. Det var derimod sikkert Tilfældet 
med Klædningerne. 

Tilbage staar at omtale Hermes’ Stilling. Han læner sig magelig til 
Træstubben, paa hvilken han støtter venstre Arm. Vægten fordeles 
derved mellem Stubben og højre Ben, en Del af den falder saaledes 
udenfor Legemet, og venstre Ben er ganske frit for Byrde, saaledes 
at Skikkelsen kunde bevæge det frem og tilbage uden Forandring af 
Tyngdepunktet. Men ved denne Vægtforskydning til to Yderpunkter, 
denne Opluengning af Legemets Masse i Midten bliver naturligvis ikke 
alene Midtlinien, men overhovedet alle Kurverne i Kroppen stærkere 
svungne, og vi faar navnlig den dejlige HoRebue, der er en Pryd for 
alle Praksitcles’ Figurer. Men hvad har ført Praksiteles til denne for 
ham ejendommelige Lænestilling? Spørgsinaalet hamger sammen med 
Marmorteknikken. En Marmorstatue er allid udsat for at lide Afbræk, 
især ved Anklerne. Naar Statuerne udarbejdedes paa Stedet selv og 
straks blev anbragte, f. Eks. oppe i en Tempelgavl, var der ingen 

Fare ved at give dem dristige Stillinger, og vi ser da ogsaa de ægine- 
tiske Gavlfigurer liøje sig paa de spinkle Hen under stærke Bevægelser. 
Men Enkeltstatuer, der bestiltes og forsendtes, saalcdes som Tilfældet 
var med Praksiteles’, var ganske anderledes udsatte for Beskadigelse 
ved Stød og Tumlen under Transporten. Hvilke Forholdsregler Prak- 
siteles selv i saa Henseende tog, kan vi se af Hermes i Olvmpia, ja 
jeg tror endog, at man kan aflæse hele Transportens og Opstillingens 
Historie af Statuen selv. Fra Figurens ene Laar gaar der en hæslig 
Puntello (Støtte) hen til Stubben. Den var hensigtsmæssig under Trans- 
porten, men skulde sikkert have været fjærnet efter Opstillingen. Paa 
samme Maade lønnede det sig ikke at glatte Ryggen, naar Figuren 
skulde pakkes ned og skrumples afsted i en Kasse, men ogsaa det 
burde være gjort efter Opstillingen. Aabenbart har man ved Modta- 
gelsen af Statuen i Olvmpia ikke haft nogen habil Mand til at fuld- 
ende disse Enkeltheder, og det stemmer godt med, at der ikke synes 
at have været Stenhuggerværksteder, ikke engang senere hen til Ko- 
pier, i Olvmpia. Vi har jo ogsaa set, hvorledes Marmorkopier af Bron- 
cestatuer støttes med Puntclloer og en Stub ved Benet. Det turde være 
tekniske Betænkeligheder, der førte Praksiteles til stadig Anvendelse 
af den i Fortiden sjældne Lænestilling. Derved optages den hanlige 
Stub og bliver et Led i Kompositionen, og Statuerne faar en kraftig 
Underbygning. Men saa snildt er det gjort, saa organisk har Motivet 
forbundet sig med Praksiteles’ Kunst, ja præget den helt, at ingen 
skulde ta'nke, der laa et simpelt teknisk Hensyn til Grund. Man sam- 
menligne hermed blot, hvor forstyrrende Stubbene ofte virker, og 
hvor slet motiverede de er i Thorvaldsens Statuer. Thi ogsaa han 
kendte Marmorets Skrøbelighed. 

En tysk La*rd har rigtigt sagt »Praksiteles’ Hermes viser ikke blot, 
hvor meget vi har vundet i at besidde en Original, men ogsaa hvor 
uendeligt meget der er gaaet tabt for os, hvor vi andetsteds tror at 
besidde«. Det maa man have for Øje, naar man gennemgaar Kopi- 
erne. Der er først den saa hyppigt gentagne hvilende Satyr, en ung, 
frisk Dreng med runde, bløde Former, med Hyrdelløjte og med 
Panterskindet over det nøgne Bryst. Han læner sig endnu mere end 
Hermes til Stammen, Linierne bliver stærkere svungne, Indtrykket 
af ledig, drømmende Ro forøges af hans Ensomhed. Af det satvr- 
agtige, vilde er der intet Spor, selv de spidse Satyrøren er næsten 
skjulte i det krusede Haar. Vaarfrisk og lys er denne Skikkelse, den 
kender ikke Sorg og Slid, ja dens Legeme er ikke engang hærdet 
ved anstrængende Øvelser paa Palæstra. Man undres over, at Praksi- 

tcles i Idrætskampenes Land har kunnet finde 
et saadant Naturbarn til Model. 

Meget bekendt var Apolio Firbendræberen, 
hvis Motiv angives af Plinius: Apolio som en 
halvvoksen Knøs, lurende med en Pil paa et 
Firben, der kryber i lians Nærhed. Apolio 
var ellers kendt som Dragedræberen, der ren- 
sede Dellidalen for Uhyret og grundede sit 
Orakel der. Hvorledes denne Kamp efterhaan- 
den er bleven omdannet til en kaad Drengs 
Jagt paa et lille, uskadeligt Kryb, kan vi ikke 
forfølge, men rimeligvis har Praksiteles haft 
en folkelig Overlevering fra sin Samtid at gaa 
ud fra. Originalen var denne Ciang af Bronce, 
men trods det benytter Praksiteles sin Læne- 
stiliing, iler passer saa ypperligt netop til 
denne spæde, kvindagtige Krop. Baadc af den 
Grund og fordi den betegner det mest yder- 
liggaaende i Gudeskikkelserncs Menneskelliggørelse (den er næsten 
blasfemisk som Fremstilling af den istraalcnde Apolio«) anser jeg den 
for at tilhøre Praksiteles’ sidste Aar. 

Berømtest af alle Praksiteles' Statuer var dog hans Afrodite fra 
Knidos. Der gik om dette Billede følgende Legende: Indbyggerne paa 
Øen Kos ved Lilleasiens Kyst havde bestilt en Marmorstatue af Kær- 
ligbedsgudinden til deres Tempel. Praksiteles udførte to Statuer: en 
nøgen og en beklædt og lod dem vælge. De 
valgte den beklædte, idet de ansaa den nøgne 
for anstødelig. Men Byen Knidos erhvervede 
den nøgne og opstillede den' i et lille Kapel 
midt i en dejlig duftende Blomsterhave. Ka- 
pellet kunde aabnes med to Døre, saaledes at 
Gudinden kunde beskues fra forskellige Sider, 
og der gik et saadant Ry af Statuen, at man 
valfartede til Knidos for at se den, og Kong 
Nikomcdes af Bithynien tilbød Knidierne at 
betale hele deres Statsg;eld, hvis de vilde over- 
lade ham Statuen. Det var til denne Figur, at 
Fryne stod Model, og den var beaandet af 
Kunstnerens bede Lidenskab. Oldtidens Litte- 
ratur bringer Vidnesbyrd paa Vidnesbyrd, bl.a. Ko '’ 1 " r Kirh. udn. b.-r. 

ogsaa fra en sagkyndig Mand som Lukian, oni den Magi, den øvede 
over Sjælene, om hvilke utallige Finesser, hvilken sanselig Trolddom 
dette Kvindelegeme ejede. 

Vi besidder en Kopi i Vatikanet — Gud bedre det! Som om den 
ikke var ringe nok endda, har pavelig Blufærdighed givet Figuren et 
Skødskind af hvidmalet Blik om Læn- 
derne og derved ogsaa opnaaet at gøre 
Motivet forrykt, idet hun samtidig 
gramser om dette, at det ikke skal 
glide ned, og lægger sin Klædning 
hort. 

Vi maa tage Fantasien til Hjælp, 
vi maa sammenligne denne Kopi og 
Møntbillederne og forsøge at genkalde 
os Originalen. Gudinden staar nøgen 
ved Siden af Badekummen, over hvil- 
ken hun lader sin Klædning risle ned, 
idet hun lægger den bort. Kummen 
og den svære Klædning giver Figuren 
den Støtte, som ellers »Stubben« plejer 
at give, og om denne Figur ved vi jo, 
at Praksiteles udarbejdede den i Athen 
og forsendte den til Knidos. Denne 
Afkhedning begrunder tillige Nøgen- 
heden, og det var, som vi har set, ret 
nødvendigt, thi det var det første For- 
søg paa al fremstille Afroditc nøgen. 

Benene er bøjede, det venstre Knæ er 
skudt frem over del højre, en Stilling 
der er ægte kvindelig. Karakteristisk 
er Legemets Holdning, idet hun kry- 
ber lidt sammen under den kølige Lufts Indvirkning paa Huden. 
Den højre Haand lægger sig dolgende foran Skødet. Det er en Bevæ- 
gelse, der kan være alluret den nøgne, kvindelige Model, og som her 
er ganske naturlig. I det hele taget er der over Figuren en tankefuld 
Ynde, en stille Uberørthed, der vidner højt om Praksiteles' fornemme 
Kunst. Ved sit Legemes Skønhed fanger hun alles Øjne, men hun gør 
intet selv derfor, hun udfordrer og indbyder ikke som de senere Venus- 
figurer, men synes ganske uden Bevidsthed om sin Magt. Hertil svarer 
den naturlige Frisure, det let kreppede Haar, der duftigt indrammer 

Pande og Tinding og tildels dækker Ørene, og som fastholdes af to 
simple Baand. Saa ligefrem den synes, saa blev dog den Praksitcleske 
Haarbehandling i Aarhundreder et Forbillede ved Fremstillingen af 
Kvindehoveder. Hun er en sværtbygget, bredskuldret Kvinde, endnu i 
Slægt med Parthenons Gavlfigurer. Mere kan vi ikke sige, thi Resten 
staar for Kopistens Regning. Men da Marmoret egner sig særligt godt 
til Gengivelse af Kvindelegemets bløde, runde Former, kan vi være 
sikre paa, at Praksiteles har vidst at drage al Fordel deraf. 

Det var den voldsomme Kamp, der førte Michelangelo til Mar- 
moret. Praksiteles er mild og stilfærdig, hans Kunst vokser som en 
Plante i den attiske Jord og udfolder sine Blomster som i Følge en 
Naturlov. Han ligner langt mere Rafael, for saa vidt som det nye, han 
bringer, kommer uden Brud og uden Smerte. Det var ikke Kampen 
med den genstridige Blok, der førte ham til Marmoret, det var dets 
hvide, blide Skønhed, Marmorets Hud med Skygger og Lys. Men, som 
han er, skaffede han det ringeagtede Materiale Anseelse gennem sit 
Arbejdes Skønhed og betegnede dermed et Fremskridt henimod renere 
Skønhedsbegreber og derigennem henimod dybere Forslaaelse af 
Kunstens sande Adel. 

Sammenlignede med Fidias store, alvorstunge Tempelbilleder sy- 
nes Praksiteles’ Guder almindelige Dødelige, optagne af Jordelivets 
Handlinger og underkastede menneskelige Stemninger. Der ligger en 
betydelig og mærkelig Udvikling ogsaa paa det religiøse Omraade 
mellem begges Kunst. Men det nye er ikke af det onde. Det femte 
Aarhundredes Kunst er mere storslaaet og vel ogsaa mere typisk græsk, 
men det blev det fjerde Aarhundredes, der ved sin rene Menneske- 
lighed gjorde den helleniske Kunst til en Verdenskunst, forstaaet og 
beundret til alle Tider. 

VI 

MALERKUNSTEN. SKOPAS. LYSIPPOS. 


D et er allerede omtalt, hvorledes Malerkunsten gik i Spidsen i alle 
Erobringer, hvad enten det gjaldt et nyt Motiv eller klarere 
Formopfattelse. Det er da sikkert et betydeligt Tal), vi har lidt, ved 
at hele den store græske Malerkunst er gaaet til Grunde i Tidernes 
Løb, et Tab vi føler saa meget mere, som Beskrivelserne i Litteraturen 
er langt talrigere og udførligere for Maleriets end for Skulpturens 
Vedkommende. Det vidner tillige med andre Smaatræk om, at Maler- 
kunsten baade var mere yndet og mere anset blandt Gra-kcrne end 
de andre Kunster, og karakteristisk nok stammer de faa Udslag af 
Kunstnerhovmod, der er os overleverede fra Oldtiden, alle fra Malere. 
Saaledcs skrev Athenæeren Apollodoros, Fidias' Samtidige, under et 
af sine Malerier: Det er lettere at kritisere det end at gøre det efter! 
Denne Apollodoros nævnes som den første, der havde Begreb om 
Perspektiv i Billederne, og han kaldtes Skyggemaleren, fordi han ogsaa 
varden første, der eksperimenterede med Lys og Skygge. Ligeledes 
synes Opfindelsen af Staffelimaleriet at skyldes ham. Før havde man 
kun kendt Vægmalerier, der var malede »al fresco«, d. v. s. paa Væg- 
gens Kalk, mens denne endnu var fugtig. Staffelimaleriet forudsætter 
Temperafremgangsmaaden, at man overstrøg en Trætavle med et 
Kalklag og malede derpaa med Æggehvide og Gummi som Binde- 
middel. 

Paa den peloponnesiske Krigs Tid er det to joniske Kunstnere, 
Zeuxis og Parrhasios, der behersker Malerkunsten. Den første var en 
mageløs Tekniker, der malede Druer saa virkelighedstro, at Fuglene 
fløj hen for at plukke deraf. Engang havde han malet en Dreng med 
en Drueklase i Haanden, og da Fuglene igen fløj til, jublede alle de 
Tilstedeværende. Kun Kunstneren var utrøstelig, »thi,« sagde han, 
»havde jeg malet Drengen, som jeg skulde, saa havde han skræmmet 
Fuglene bort.« Skøndt han dadlcdes som noget skødesløs i Gengivel- 

sen af Legemernes Proportioner, prises hans Billede af Helena i den 
italienske By Kroton som et Vidunder af Skønhed, men han havde 
rigtignok ogsaa faaet Lov til at benytte Stadens skønneste unge Piger 
som Modeller, noget der ellers var uhørt. Mærkeligst var dog hans 
Kentaurfamilie. Alene Æmnet er noget nyt: at fremstille de hidtil 
frygtelige Kentaurer i et muntert Genrebillede. Kentaurmoderen har 
Tvillinger, et Barn ved Brystet, et ved Yveret, og Kentaurfar sidder 
som leende Tilskuer ved Siden af. Men skønt Zeuxis tager Kentauren 
saa lidt alvorligt, er han dog den første, der helt har forslaaet dette 
Halvmenneskes Natur, fortæller Lukian. Han havde vidst at give Ken- 
taurens Øjne trods Smilet noget ejendommeligt vildt og frygteligt. 
Hunkentauren var sammensat af en Heslekrop, der lignede en ung thes- 
salisk Hoppes, derover et stolt og vidunderligt dejligt Kvindelegeme; 
dog pludseligt afbrødes Skønheden ved et Par hæslige, spidse Satvr- 
øren. Et saadant Raffinement forekommer én helt moderne. Parrha- 
sios, Zeuxis’ Samtidige, bedst kendt gennem Sokrates’ Besøg i hans 
Værksted, var en Liniens Mester. Man tænker her uvilkaarligt paa 
Lionardo, hvorledes han forstod at faa Linien til at leve, at svulme 
og svinde, og med hvilket Hekseri han formaar at skabe en Rigdom 
af individuelle Enkeltheder i faa og tilsyneladende simple Strøg. Be- 
undrede var især Baggrundens Konturer i Parrhasios’ Billeder, der 
lod ane mere bagved og røbede endog, hvad de skjulte. Han var og- 
saa den første til at give Ansigterne Liv, selv Lidelsen var ikke hans 
Pensel fremmed. 

Samtidige af Praksiteles var Malerne Pausias fra Sikyon og Ari- 
stides fra Theben. De øvede begge den saakaldte enkaustiske Metode. 
Med Spartelen strøg de Voksfarver paa Tavlen og hærdede disse ved 
at gaa efter med en glødende Stift. Farverne fik derved ikke alene en 
forøget Skønhed og Glans, men ogsaa større Holdbarhed. Oljemaleriet 
kendte Oldtidens Folk ikke, det blev først opfunden i Middelalderen. 
Pausias var en Virtuos i Perspektiv, og man beundrede sa*rligt en 
sort Tyr, som han havde malet set helt forfra, altsaa i en meget dri- 
stig Forkortning. Aristides omtales som haard i Farven, men lians 
Billeder aandede en stærkere Lidenskab, end man var vant til. Han 
havde malet et Billede af en Bys Erobring, som Alexander den Store 
senere bortførte til sin Hovedstad. Man saa her i Forgrunden en 
Kvinde, dødeligt saaret. Hendes spæde Barn kravler op og rækker 
efter hendes Bryst, og under Dødskampen ser man Moderens Angst 
for, at Barnet skal drikke hendes Blod, naar Mælken dødsstivner i 
hendes Bryst. Saa vidt var man naaet i Gengivelsen af Rædsel og 

Smerte i fjerde Aarhundredes Maleri. Det er 
en ganske anderledes Følelsesskala end i Da- 
tidens Skulptur, indbefattende Modsætninger 
som Zeuxis’ muntre Kentaurgruppe og Ari- 
stides' Fremstilling af legemlig og sjælelig 
Lidelse. 

Men vi maa resignere og vende tilbage 
til det, vi har. Indenfor Skulpturen er med 
Polykleitos og Praksiteles Menneskelegemet 
opdaget. Derimod er Ansigtet endnu uopdyr- 
ket. Vi føler det især, naar vi betragter Por- 
trætkunsten. Tager vi den bevarede Kopi af 
Kunstneren Kresilas’ Periklesbuste fra femte 
Aarhundrede som Eksempel, saa er der saa 
mærkelig lidt Individualitet i det Hoved. Det er egentligt kun Datidens 
almindelige, kendte Type for skæggede, midaldrende Mænd. Paa lig- 
nende Maade er det med Gravmælerne, de Afdøde har aldrig noget 
individuelt Særpræg. Ogsaa til andre Tider har man kendt en saadan 
abstrakt, typisk Portrætkunst; saaledes gengiver Dronning Margrethes 
Billede i Roskilde Domkirke Tidens hollandske Madonnatype. Først i 
fjerde Aarhundrede faar vi i Grækenland en realistisk Portrætkunst med 

Silanion, Praksiteles’ Samti- 
dige. Som Kopierne af hans 
Platonbillede viser, var hans 
Portrætbehandling ret llad, 
flad i Udarbejdelsen, der min- 
der om et Relief, llad i Opfat- 
telsen, der intet giver ud over 
de rent ydre Træk. 

Men Problemet er sat. Al- 
lerede Sokrates d ro Rer det 
med Billedhuggeren Kleiton 
og siger, at det ikke er nok, 
at han formaar at karakteri- 
sere — sandsynligvis ved At- 
tributter — de forskellige Slags 
Atleter eller rigtigt gengive 
Modsætningerne i Legemet, 
der fremkommer ved Kon- 
traposto. Billedhuggeren bør 

ogsaa kunne udtrykke Karakteren og den momentane Stemning hos 
sine Figurer. 

Den første, der gør et virkeligt Forsøg paa at løse den Opgave, er 
dog vistnok Skopas, en lidt ældre Samtidig af Praksiteles, men jonisk 

Kunstner.Vi kenderhans 
Stil gennem en Del Ho- 
veder fra Gavlfelterne i 
At hena Aleas Tempel i 
Tegca i Arkadien. Saa 
ødelagte de er, aabenba- 
rer de dog, at Skopas 
fort rinsvissamlersin Op- 
mærksomhed om visse 
Enkeltheder i sine Figu- 
rers Ansigter: Knokkel- 
underbygningen , som 
han kender ganske nøje, 
Munden, der staar svagt 
aaben for Skvggevirk- 
ningens og Udtrykkets 
Skyld, og navnlig Øjet, 
som han lægger meget 
dybt, ister inde ved Næ- 
seroden, samtidigt med 
at han lader øverste Øje- 
aag forløbe skraat opad 
ind under Pandebenet. 
Derved opnaar han en 
stærk Energi, Pathos i 
Udtrykket. At han skul- 
de tilsigte det lidelses- 
fulde, erder ingen Grund 
til at antage, da han gen- 
tager denne Fremstillingsmaade i alle de mandlige Figurer, vi kan 
henføre til ham, baade Originaler og Kopier. Et Gravrelief over en ung 
Mand fra Athens Gravgade er tydeligt præget af hans Stil og ud- 
mærker sig samtidigt ved sin originale Komposition. Den Afdøde er 
fremstillet nøgen, og ved hans Fod ses hans lille, grædende Slavedreng 
og hans Hund. Den gamle Far staar foran ham og betragter ham, 
idet han sorgfuld støtter Hagen i sin Haand. Smerten kommer saaledes 

langt stærkere til Orde end i de ældre Gravrelieffer. Kun den Døde 
er rolig og ved intet deraf. Han sidder dér tankefuld, lidt træt efter 
Legemsøvelserne paa Palæstra, men lysende skøn med det friske Le- 
geme. Oer gives maaske intet bedre Bevis paa Grækernes Kærlighed 
til det Nøgne end denne unge Mand, hvis Skikkelse de Efterlevende, 
ikke mindst den gamle Far helst mindes saaledes. Ved Kroppens 
Orejning og navnlig ved at Benene er kastede overkors, bliver Skygge- 
virkningen stærkere i dette Relief, end vi er vante til. Det ser ud, som 
var Apollodors Skyggevirkninger overførte i Marmoret, i hvert Fald 
er netop den maleriske Virkning paafaldende. 

Men den, der egentligt samlede det hele og førte alle Problemer 
til Fuldendelse, var dog Lysippos. Han stammer fra Sikvon og hører 
altsaa til den argi viske Skole ligesom Polykleitos, hvem han ogsaa 
ligner deri, al han fortrinsvis arbejdede i Bronce og næsten kun af- 
bildede Mænd. Hans Hovedvirksomhed falder under Alexander den 
Store, altsaa i Trediverne og Tyverne i fjerde Aarhundrede. Det for- 
tælles om ham, at han oprindeligt var Broncearbejder og kæmpede 
sig frem paa egen Haand. Da han engang spurgte Maleren Eupompos, 
hvilken Kunstner han skulde tage til Lærer, pegede denne paa Men- 
neskevrimlen og sagde, at han burde efterligne Naturen, ikke nogen 
bestemt Kunstner. Det blev virkeligt det betydningsfuldt nye i Lysip- 
pos’ Kunst, al ban ingen bestemt Tradition fortsætter, men gaar ud 
til Livet med friske Øjne. Derved var det ham muligt at bryde med 
alle de Formler og Love, som Kunstnerne før havde iagttaget, men 
som Livet ikke hjemler, derved blev han saa enestaaende frodig og 
idérig. Han var tillige i Besiddelse af en utrolig Arbejdskraft. Man 
talte 1500 fremragende Kunstværker fra hans Haand. 

Om hans Stil kan en Kopi af hans Apoxyomens (Skraberen) bedst 
give os en Idé. Originalen var af Bronce og kom med Markus Agrippa 
til Rom, hvor den opstilledes foran hans Badeanlæg. Kejser Tiberius 
fandt saa meget Bebag i Statuen, at han overførte den til sine Privat- 
gemakker, men blev nødsaget til at stille den tilbage paa sin Plads, 
da Folket ved en Cirkusforestilling larmende fordrede det. Kopien i 
Vatikanet er af Marmor og har lidt noget ved Polering med ætsende 
Syrer, saaledes at Overfladen ser ud som forkalket. Figuren er plat- 
fodet, desuden støder de to Puntellocr og Træstammen ved Benet. 
Alt dette maa vi se bort fra, naar vi søger at danne os et Billede af 
Originalen. Man ser ved første Blik, at denne unge Mand, der bear- 
bejder sig med sit Skrabeja-rn efter Øvelserne paa Palæstra, er langt 
slankere end de Polykletiske Figurer, saa paafaldende slank, at vi 

mindes de arkaiske Alletstatuer. Det aristokratiske, (intbyggede Mands- 
ideal er aabenbart paany traadt i Forgrunden. Han har meget lange 
Ben, tyndere Arme, kortere Krop og mindre Hoved end Doryforos, 
og han bar synet endnu tyndere i Bronce end nu i Marmor. Indtryk- 
ket af Slankhed forøgesved Armstillin- 
gen. Med venstre Haand fører ban 
Skrabejærnel ned langs den fremstrak- 
te højre Arm. Derved skydes Skuldrene 
sammen, og Brystet bliver ganske smalt. 
Naar man betænker, hvorledes alle æl- 
dre Figurer skyder Brystet frem, og 
hvorledes Overskæring af Bryst og Bug 
ved Arme eller Attributter omhyggeligt 
blev undgaact, saa forstaar man, hvor 
radikal Apoxyomenos' Stilling er. Han 
præsenterer sig næsten bedre set fra 
Hyggen, der er stærkt spændt af Musk- 
ler. Ved denne Stilling af Armene faar 
Figuren tillige den nødvendige Dybde. 
Her laa jo Faren for et Tilbageskridt 
fra Folykleitos nær, naar Lysippos 
genindførte de slankere Legemsformer 
og den rolige Stilling. Det afbødes ved 
de fremstrakte Arme, og Figuren kan 
nu taale at ses fra alle Sider. At Arm- 
stillingen hører sammen med Bronce- 
tekniken, viser den omhyggelige Af- 
stivning i vor Marmorkopi ved Pun- 
tello fra Laaret op til højre Arm, af 
hvilken der kun er ltester tilbage, og 
fra Brystet ud til venstre Arm. Dristig- 
heden i Opbygning minder lier om 
Myron. Figurens lille Hoved er i høj 
(irad levende. Haaret ser ud som sammenklæbet; aabenbart sidder 
Oljen og Snavset fra Palæstraens Øvelser endnu deri. Øjnene ligger 
dybt, og Udtrykket er klogt og Uenksomt, tiltalende naturligt i Sam- 
menligning med Skopas' Manér. Munden er svagt aaben og meget 
individuel. Ansigtet kunde godt være et Portræt. 

Interessantes! er dog Stillingen. Ved første Øjekast tror man at 
have den sædvanlige Kontraposto for sig, ganske vist med usædvan- 

ligi skrævende Hen. Men ser man nærmere til, især omme fra Siden 
af det stærkt bøjede højre Ben, opdager man, at Vægten ikke hviler 
støt paa venstre Ben og venstre Side, men er i Færd med at forskyde 
sig over paa højre Ren. Man kan se, at venstre Side nyligt har været 
den bærende, men Overkroppen bøjer sig nu i Hofterne sta'rkt over 
til højre, saaledes at man ikke ret ved, hvilken Side der i Øjeblikket 
bærer mest. Legemet faar ved denne uventede Brydning af alle Lini- 
erne noget uroligt, næsten nervøst og virker trods den staaendc Hold- 
ning mere bevægeligt end selv Polykleitos’ fremadskridende Skikkel- 
ser. Det er aabenbart, at det Kunstneren har villet gengive, er den 
unge Mands Vuggen i Hofterne. Han har endnu Kamplegens Feber i 
Blodet og staar dirrende urolig, kastende sig hid og did, mens han 
med Skraberen fjærner Snavset og Oljen fra de smidige Lemmer. Men 
Uroen og den skrævende Stilling udelukker ikke en vis elastisk Ynde. 
Og Linierne er dejlige, de blødeste Kurver, stigende og dalende, i Bry- 
stets og Ryggens Prolil. 

Denne Blanding af Uro og Ro i samme Skikkelse er ejendommelig 
lysippisk. 1 Grunden er et Motiv som Vuggen i Hofterne umuligt at 
gengive i Skulpturen, der kun tilsteder Bevægelser af større og roligere 
Karakter. Men at Lysippos har forsøgt det, viser, at hans Kunst, for- 
uden at betegne Fuldendelsen af den græske Naturalisme, tillige dan- 
ner Indledningen til en ny Bevægelse: Barokken. 

Naar Billedkunstens Udøvere er naaede saa vidt i Herredømmet 
over Teknik og Formgivning, at de uden Vanskelighed kan fremstille 
Menneskelegemet naturligt og i frie, naturlige Stillinger, saa plejer 
der at fremstaa en Kunstner, større og dristigere end de andre, der 
bevidst søger at sprænge de Skranker, Livet har sat, stræber at gøre 
sig Opgaven vanskeligere, idet han enten gengiver voldsomme Drej- 
ninger, ved hvilke Muskelspillet bliver indviklet og fængsler Øjet ved 
sin Ejendommelighed, eller forsøger at fastholde øjeblikkelige Bevæ- 
gelser, der i Følge deres Natur ikke kan gengives i Plastikken. Eller 
han vælger at skildre Legemer af overnaturlig Vækst og Bygning. En 
saadan Strømning i Kunsten plejer man at kalde Barokken, og i den 
senere europæiske Kunstudvikling er Miehclangelo Skaberen og Grund- 
læggeren af den barokke Kunst, der behersker Aarhundredet efter 
ham og navnlig stod i Flor ved Ludvig den Fjortendes Hof. Man har 
sagt mange onde Ord om Barokken, og megtes kan det ikke, at den 
fører bort fra Livet og ud i et Unaturlighedens Uføre. Men det maa 
ikke glemmes, at Barokken bunder i det bedste, en Kunstnersjæl kan 
eje, den evige Higen efter ny Landevinding for Kunsten, at den be- 

tinges af fremragende teknisk Kunnen og dyb og fuldkommen Viden 
paa det formelle Omraade hos den, der indleder Bevægelsen, og at 
det netop er jublende Overmod, der driver dens Skaber til at forsøge 
det umulige. Noget andet er det, at Efterlignerne kun bevarer Meste- 
rens Manér og noget af hans tekniske Virtuositet, men derimod ganske 
savner hans Indsigt i Tingenes Natur og virkelige Form. Saa utilta- 
lende disse Epigoner altsaa kan være, saa er Barokkens Indledning ikke 
desto mindre den interessanteste Epoke i hele Kunstens Historie. 

Indenfor den græske Kunst er Lysippos Barokkens Fader. Maaske 

har vi ligefrem Barokkens Pro- 
gram i en Ytring af Lysippos, 
der er os bevaret hos Plinius, »at 
de ældre Kunstnere fremstillede 
Meneskene, som de var, han selv 
derimod fremstillede dem, som 
de syntes at være.« Det maa vel 
forstaaes som Udtryk for hans 
Stræben efter at gengive det mo- 
mentane i al menneskelig Hand- 
ling, at skabe en Kunst, der mere 
stemmer med Synets flygtige Hel- 
hedsopfattelse, end de ældre Me- 
stre anede i deres solide Sindig- 
hed. Men der ligger tillige i Ud- 
trykket: synese n st;erk Hævdelse 
af den subjektive Opfattelse. Uvilkaarligt indskyder man det lille Ord: 
mig, og Lysippos tiltager sig derved en Forret, der er højst lætegnende 
for Barokkens Overmod, idet han kun anerkender sit eget, personlige 
Syn som det afgørende. 

Med det indvundne Kendskab til Lysippos’ Behandling af Men- 
neskefiguren kan vi sikkert bestemme en hel Kække andre Statuer 
som lysippiske. Der er først en lille Broneestatue af den hvilende 
Hermes. Yderst i Parthenonsfrisens Gudeforsamling havde vi Hermes 
siddende med det ene Ben fremstrakt, det andet trukket ind under sig. 
Del er den samme Type, vi træffer igen her i lysippisk Plastik, men 
Sædet er lavere, Stillingen som Følge deraf mere afvekslende. Figuren 
synker ligesom lidt slapt sammen, mens derimod Benene er meget 
livlige og ikke alene skilles stærkt ad, men er kastede overkors. Fød- 
derne berører kun Jorden med Fodbladenes Sider, et lille Træk af 
henrivende Natursandhed. Medens højre Arm støtter paa Klippen og 

gør Indtryk af at kunne virke som en Staalfjeder, der i et Nu kan 
rejse Knøsen i Vejret, hviler venstre Arm lidt træt over Laaret og 
krummer sig i Haundledet i den mvgesle Ynde, mens Fingrene leger 
om Staven. Atter her forefindes altsaa den fængslende Blanding af 
Stilhed og Bevægelighed. Statuens fremragende Teknik og Arbejdets 
Skønhed gør det ikke usandsynligt, at vi her besidder en Original af 
Lysippos. Haaret er fint ciseleret, med enkelte viltert opadstræbende 
Lokker, og i den nu helt mørke Bronee, 
der ved sin stærke Polering ser ud 
som sort Marmor, lysner Læber og 
Brystvorter af indlagt Kobber med 
den sarteste, rosafarvcde Glans. 

Ogsaa en anden Hermesfigur lader 
sig med stor Sandsynlighed henføre 
til Lysippos. Den unge energiske Gud 
maatte tiltale hans livfulde Kunst- 
nertemperament. Af Bronceorigina- 
len, der er os bekendt gennem Møn- 
ter, eksisterer der tre Kopieri Marmor, 
af hvilke den bedste findes i Lands- 
downehouse i London (de to andre i 
Paris og Mflnchen). Hermes er i Færd 
med at binde sine Sandaler — paa 
Møntbilledet ses Vingerne paa Skoene 
tydeligt — for at bringe et Bud fra 
Olympen ned til Menneskene. 1 sidste 
Øjeblik maa det tænkes, at Zeus 
kommer tilbage for endnu at tilføje 
noget. Hermes holder inde med Sandalbindingen, rejser sig halvt i 
Vejret og drejer Hovedet om og lytter. 1 den engelske Kopi lyser An- 
sigtet af livfuld Intelligens, i Munchenereksemplaret er Udtrykket ær- 
gerligt, som var det Guden ukært at blive yderligere bebyrdet. Vi 
kender Lysippos igen alene i Valget af den øjeblikkelige Situation. 
Vi kender ham ogsaa gennem Stillingen: det stærkt bøjede Legeme 
med det sammcnkleinte Bryst helt skjult af Armene. Kn Sandalbinder 
af denne Type findes allerede blandt Parthenonsfrisens unge Riddere, 
men del var først Lysippos, der saa, hvor enestaaende Fordele for 
Muskelspillet dette Motiv »des aufgestutzten Fusses« byder, og hvor- 
ledes det giver Legemet et spillende Liv, som næppe den stærkeste 
Bevægelse vilde kunne skabe. 

Lysippos' egentlige Yndlingshelt var dog 
Herakles, Kampenes vældige Heros. Han 
har fulgt ham paa hele hans Livsbane af 
Genvordigheder, til han slutteligt sidder i 
Gudernes Kreds og svinger Pokalen over 
sil Hoved i olympisk .lubel. Blandt de be- 
varede Kopier fængsler en enkelt Type, i 
hvilken Herakles er fremstillet træt læ- 
nende sig til Køllen, med Løveskindet 
imellem for at afbøde Trykket. I højre 
Haand, som han skjuler paa Hyggen, hol- 
der han Hesperiderncs Æbler. Det lakker 
altsaa mod Slutningen af Æventyrerne. 
Praksiteles’ Lamestilling staar lier i en 
sælsom Modsa'tning til Legemets vældige 
Muskelbjærge. Man skulde ikke tro, at et 
saadant Legeme kunde trættes, og netop 
derfor føles Trælheden saa meget tungere. Her har Lysippos, der 
ellers ynder del spinkle, fremstillet et Legeme af overmenneskelige 
Dimensioner. Vi mindes uvilkaarligt Miehel Angelos kæmpemæssige, 
heroiske Skikkelser, og Lysippos viser sig ogsaa paa dette Punkt som 
Harokkens Indleder. Originalens Hoved lærer man bedre at kende 
gennem andre Gentagelser. Ved den stærke, viljefaste Pande og de 
skønne, krusede Lokker kendetegnes Herakles som Sønnen af Zeus. 

Det blev ogsaa Lysippos der førte den græske Portrætkunst til 
Fuldendelse. Han var Hofkunstner hos 
Kong Aleksander den Store og var den ene- 
ste, hvem Aleksander tillod at forevige sit 
Aasyn i Bronee. Han var nemlig ikke alene 
Mand for at gengive det karaklerisliske i 
den store Herskers Tra-k, navnlig det løve- 
agtige, voldsomme, som denne »Zeussøn« 
var saa stolt af, men han forstod ogsaa at 
dække over Aleksanders Svaghed, hans Ho- 
veds Hældning mod venstre Side, formodent- 
ligt ved en Halsfejl, idet han allid lod Kon- 
gen se kækt tilvejrs, se op mod Solen, saa- 
ledes at man glemte Skavanken over Blik- 
kets Dristighed. Man mindes lier Kalaels 
Portræt af den pavelige Sekretær Inghirami, 

i hvilket Kunstneren har mildnet Modellens 
ubehagelige Skeløjethed ved at lade ham se 
skraat opefter, som grundede han over et 
Problem. I)en ensartede Fremgangsmaade 
karakteriserer dem som Kunstnere, der skønt 
snilde Hofmænd dog var for ærlige til ganske 
at udelade en uskøn Ejendommelighed. løv- 
rigt var Aleksander snart fremstillet i natur- 
lig, menneskelig Skikkelse, snart forklaret som 
Heros eller Guddom. Om hans berømteste 
Statue: Aleksander med Lansen giver en se- 
nere Efterligning af en bellenisk Hersker, 
en prægtig Broncestatueen Forestilling. Blandt 
de bevarede Buster udmærker en i Paris sig 
ved sin Troværdighed. Kongen er her smal- 
kindet og alvorlig af Udtryk. Billedet er 
aabenbart fra lians sidste Aar. 

Portrættet var Datidens Løsen. Ogsaa 

Aleksanders Hofmaler Apelles var fremra- Hellenistisk Hersker. 

. . TbermemuMeet. Klon« 

genne Portrættist. Men man nøjedes ikke 

med Samtiden, ogsaa Fortidens Stormænd vilde man se i Billeder. 
Disse Billeder skulde ikke ligne — i Beglen havde man heller intet 
troværdigt Portræt fra Samtiden at gaa ud fra — men de skulde gen- 
skabe en Personlighed, de skulde bygge paa Mindet om et Livsværk, 
der var hele Folkets Eje, de skulde gribe som ægte og slaaende Ud- 
tryk for de Forestillinger, der levede i Fol- 
kebevidstheden, og samtidigt uddybe For- 
staaelsen af den Aand, de legemliggjorde. 
De maatte blive, og de blev de aandfuldeste 
Kunstværker, Grækerne hareftcrladtos. Den 
første Mester paa Karakterportrættets Oin- 
raade, paa hvilket den senere gr.æske Kunst 
skulde fejre sine skønneste Triumfer, var 
netop Lvsippos. Han udførte bl.a. Billeder 
af Fabeldigteren Æsop og de syv Vise. Af de 
sidste har vi et Par Kopier bevarede, to ud- 
mærkede Buster aT den bitre og badefyldte 
Bias og den kloge, kolde, fornemme Stats- 
mand Periander. Man vil genkende Lysip- 
pos' Stil i Behandlingen af Haar og Øjne. 

Selv den vise Sokrates havde Lysippos fremstillet i en berømt 
Statue. Sokrates var forlængst død (allerede Aar 399). men af sin Sam- 
tid var han skildret som hæslig, ikke ulig Dionysos’ gamle, fordrukne 
Fosterfader Silen. En af de mange bevarede Sokratesbuster, nemlig 
den i Villa Albani i Rom, minder paafaldende om Lysippos 1 Siléntype, 

og da den tillige 
har mange Berø- 
ringspunkter i En- 
kelthederne med 
denne Kunstners 
Stil og er den yp- 
perste af alle Gen- 
givelser af den sto- 
re Vismand, er det 
højst sandsynligt 
en Kopi efter en 
lvsippisk Original. 

Kunstneren har 
ikke udeladt no- 
gen af de stygge 
Ejendommelighe - 
der, der karakteri- 
serer Silén, hver- 
ken Skaldetheden 
eller de smaa Hun- 
deøjne eller den 
plumpe Næse eller 
de tykke Læber. 
Og dog virkerdette 
Hoved paa ingen 
Maade hæsligt, dog er der intet at spore af Silénfjæsets Raahed og 
Forsvirethed. Tværtimod, jo længere vi ser paa det, des mere fængsles 
vi af Udtrykkets Kraft og Kløgt. Dette er Visdom, dette er den store 
Tænker lyslevende. Hvad er det da, der skaber denne Stemning, saa 
man føler alle hæslige Enkeltheder som uvæsentlige? 

Der er nu først den høje Tænkerpande og den mægtige Hjærnc- 
bvgning, hvis stolte Isselinie forfølges i sin Helhed, takket være Skal- 
detheden. I Panden er der Furer, gravede ind ved anspændt Tænkning, 
to dybe, uregelmæssige Horisontalfurer og Vinkelfuren over Næse- 
roden. Baade over og under Øjnene er Huden stærkt foldet, og Over- 

gangene til Pande, Tinding og Kinder som Følge deraf ikke skarpt 
begrænsede. Desuden løber Hudfolderne over Øjnene skraat opefter, 
mens Kindens Furer — især den dybe Fure under højre Øje — har 
tilsvarende nedadgaaende Forløb. Derved bliver Øjenhulerne mægtigt 
store, og midt i deres bølgende Uro lejrer sig de ganske smaa Øjne, 
inderst inde stærkt i Skygge. Saaledes faar Blikket det indadvendte, 
tænksomme, og denne Blikkets Retning mod Sjælens Dybder forstær- 
kes yderligere ved de skraa Linier, Hudfolderne over Øjnene danner, 
som et Vingepar, der lader ane Tankernes Flugt under Hjærnens 
hvælvede Tag. Selve Ansigtets visne og slappe Hud betinger dets Skøn- 
hed og Karakter. 

Dette Hoved betegner et Højdepunkt indenfor den græske Kunst. 
I mere end en Henseende har Sokrates haft Betydning for Hellas’ 
Billedkunst. Han maatte sprænge Folkets hele Skønhedsbegreb, thi 
han rummede i sig paa en Gang Skønhed og Hæslighed, den plum- 
ste Form og den herligste Sjæl, nogen Græker kunde drømme sig. 
Det er en Ære for den græske Kunst, at den blot et halvt hundrede 
Aar efter hans Død forsøgte at give et evigt Billede af den skønne, 
hæslige Sokrates. Og den geniale Løsning af delte Problem giver os 
Ret til at antage, at den store, den største, Lysippos selv stod bagved. 
Et saadant Værk kan fuldtud tnaale sig med det bedste af femte Aar- 
hundredes monumentale Kunst. Ikke saaledes, at Parthenonsskulp- 
turerne bliver ringere Kunstværker for det. De har deres egen Skøn- 
hed, der ikke kan dø, hvor dybsindig og mærkelig senere Kunst end 
bliver. Men Grækerne vilde være ringere, hvis de var bleven staaende 
ved Parthenon. De gik fremad, mod andre Maal og andre Højder. De 
svigtede ikke Idealerne, men de fandt nye. De var begyndte med at 
stræbe efter at give Indbegrebet af menneskelig Fuldkommenhed, de- 
res egen Races hele Skønhed og Kraft krystalliseret i en Enkelttype, 
et Ideal uden Svaghed og Lyde. Deres ældre Kunst begejstrer os ved 
sin Mandighed og Menneskestolthed. Men de naaede videre, da de fik 
Øjnene aabne for Formernes rige Mangfoldighed og for Sjælens Lin i 
Formen, da de gik ud at granske den hele Verden af godt og ondt, 
»alt det, som er omgivet af Lys og Skygge,* og da de søgte ind mod 
Sjælens rige, sprudlende Kildevæld. Paa Grænsen mellem det gamle 
og det nye staar Lysippos. Men .Eventyret om den græske Kunst er 
ikke ude med ham. 

HELLENISTISK KUNST 


A leksander den Store var ikke en almindelig Erobrer i Cæsars eller 
Napoleons Stil, hans Krigstog havde et Maal, der peger langt 
nd over de andres personlige Ærgerrighed. Han kæmpede samtidigt 
for en Idé: at sprede Hellas’ Kultur ud over den hele, dakendte Ver- 
den, at sammensmelte Hellenere og Barbarer til et Folk og saaledes 
skabe en ny Menneskehed. Hans Død gjorde en Ende paa denne 
stolte, dejlige Drøm, men hans Værk var dog ikke helt mislykket. 
Det store Rige splintredes i talrige srnaa, men rundt om i disse sad 
der grieske Fyrster, Regerinssproget, Administrationen, den højere 
Dannelse var græsk saavel i Ægypten som i det syriske Rige. Saa 
msvgtig var Gra'kcnlands Indflydelse paa Orienten, at den virkede 
langt ud over Aleksanderrigets Grænser. Vi kan forfølge f. Kks. græsk 
Dramas, græsk Skulpturs og græsk Ornamentiks Paavirkning ikke 
blot til Indien, men endog — naturligvis under stadige Omdannel- 
ser — til Kina og Japan. Kulturen spredes ud, og Hellenerne selv 
drager ud som dens Pionérer. Alt det smaaborgcrlige, der fordum 
havde hæftet ved selv de største af de græske Tænkere og Digtere, 
forsvinder fra nu af. Aleksanders Tog førte den Udvikling videre, som 
Perserkrigene havde indledet. Disse havde gjort den fælleshelleniske 
Nationalfølelse til et Ideal, der lyste over den smaalige Rypatriotisme. 
Aleksander tilintetgjorde aldeles Smaastaterict og ved at skabe nye 
Kulturcentrer tillige Moderlandets Eneret paa alt betydeligt Aandsliv. 
Skellet mellem Hellenere og Barbarer faldt, de samtidige Tænkere 
forlanger, at man i Stedet skal bedømme Individerne efter deres mo- 
ralske Beskaffenhed. Man er da ikke længere først og fremmest Borger 
i en Stat og Hellener, man er Menneske. Selve det monarkiske Rege- 
ringsprincip var gunstigt for den individuelle Udvikling, idet den en- 
kelte ikke som før behøvede at stille sig til Raadighed for Statsma- 
skineriet, men kunde anvende sine Kræfter, som han vilde. Med 

Aleksander begynder Individualis- 
men. Den gamle Stilens Enhed, 
der havde præget alt Græsk, for- 
svinder. Kløften mellem Lærdom- 
mens Bærere og Folket uddybes, 
og samtidigt bliver de soeiale Skel 
skarpere, idet de nye Storstæder 
skaber Higdom paa enkelle Hæn- 
der og et mægtigt Proletariat. Kul- 
turen og Kunsten er ikke længere 
folkelig, men en lille, udvalgt Ska- 
res Ssrreje, og Forskeren, Tænke- 
ren og Kunstneren glider ind i den 
Ensomhed, som de senere Aarhun- 
dreder stadigt har uddybet. Men 
samtidigt gryer en ny Morgen med 
Kærlighed og Forstaaelse mellem 
alle Jordens Folk, Kosmopolitis- 
mens Idé forkyndes overalt og 
linder villigt Øre. Allerede Euripi- 
des havde sagt: »Det hele Lufthav 
ligger Ørnen aabent. den dygtige 
Mand er hjemme i hvert et Land!« 

Nu blev det Sandhed, og denne 
Følelse af Menneskehedens Enhed 
trods alt, er det værdifuldeste, hin 
Tid har bragt, og den virkelige Op- 
fyldelse af Aleksanders store Ideal. 

Bundt om ide hellenistiske Hi- 
ger fortsættes det kunstneriske Ar- 
bejde under Fyrstemagtens og Rig- 
dommens Beskyttelse. Lysippos' 
kunstneriske Arv var saa rig, hans 
egen Kunst saa mangesidig, at det 
falder ret naturligt, at hele det følgende Aarhundrede gaar i hans Spor. 
Først og fremmest blev det hans Elever, der fortsatte hans Tradition. 
Hans Broder Lysistratos var en saa udpneget Realist, at han for at 
trælle Ligheden plejede at tage Gihsafstøbninger af sine Modellers An- 
sigter. Tre af Lysippos’ Sønner blev berømte Billedhuggere. Af Sønnen 
Boédas nævnes en Statue af en Adorant, der muligt er os bevaret i en 

lironcestalue af en bedende Dreng. En ung meget slank Knøs løfter An- 
sigtet mod Himlen og hæver samtidigt begge Hænder til Bøn. Armene 
er restaurerede paa Ludvig den Fjortendes Tid, men som Møntbille- 
der fra Oldtiden viser, bar man restaureret rigtigt. Det var den Stil- 
ling, man indtog under Bøn til Himlen. Stod man derimod overfor el 
Gudebillede, vendte man Haandfladerne mere fremad. Statuen minder 
i et og alt om Lysippos’ Skraberen, navnlig bele Hovedformen. Øjnene 
er rettede opad, uden at dette medfører noget Skopasisk i Behandlings- 
maaden. Læbernes Bande er derimod skarpere, men man maa her 
huske paa, at »Skraberen« er kopieret i Marmor. Haaret minder om 
Skraberen, delvis ogsaa om Hermes i Neapel: med roligt glidende og 
bølgende Lokker, der ligesom klæber sammen og ligger tæt til Hovedet. 
Legemet er flnthygget. Med den flydende, lidet udprægede Muskula- 
tur navnlig i Bugmusklerne er det en sandfærdig, omend ikke dybt- 
gaaende Skildring af et Barn. Konturerne er de samme som i »Skrabe- 
ren«. Ser man Figuren fra Siden, harman ganske den samme Profil- 
linie i dens bløde Svulmen og Dalen, ligesaa den stærke Bue af 
Byggen mellem Armene, den dybe Hulning ved Krydset og det dertil 
svarende hvælvede Underliv. Paa samme Maadc som i Skraberen bry- 
der Armene det usynlige Plan, man kunde lægge foran de gamle Fi- 
gurer, og skaber den tredie Dimension, Dybden. Og endelig er der 
ogsaa over den unge Bønfaldende hin Elasticitet, hin Liniernes og 
Formernes Ynde, som vi kender fra Lysippos. Kun er alt mere roligt 
og dæmpet. Benene samlede. Indtrykket mere enkelt og sluttet, som 
Situationen fordrede det. 

Den betydeligste af Lysippos' Sønner var Euthykrates. Der nævnes 
af ham et Bytterslag. Nu begynder de store Slaggrupper af fritstaaende 
Statuer at blive moderne, med hvilke de hellenistiske Fyrster smyk- 
kede deres Paladser og Parker. Muligt tilhører den berømte Borghe- 
siske Fægter Euthykrates’ Kampgruppe. Den fremstiller i hvert Fald, 
som en beslægtet Broncestatuettc viser, en Kriger, der angriber en 
Bytter, ikke en Løber, som man tidligere troede. Figuren er en Mar- 
morkopi efter en Bronceoriginal, som alene Støtten ved Benet viser. 
Kopisten har her sat sit Navn: Agasias fra Efesos, og efter Bogsta- 
vernes Karakter og Sprogbrugen at dømme tilhører han første Aarh. 
f. Kr. I venstre Arm har Krigeren holdt Skjoldet i Vejret, og samtidigt 
fører han Sværdet i højre Haand tilbage for at give Stødet — fra neden 
og opad — Kraft. Ved den dirrende Stramhed og ved det lynsnare i 
Bevægelsen minder Figuren om Myrons Diskoskaster, men Frem- 
skridtet mærkes i Lemmernes frie Udfoldelse. Mens Diskoskasteren 

var helt reliefagtig, borer denne sig næsten som et Projektil gennem 
Rummet. Hovedet er endnu lysippisk, kun er Haaret mere tort og 
knapt behandlet. Men Muskulaturen er ganske anderledes omstænde- 
ligt gengivet end hos nogen af de ældre Kunstnere, og Spændingen, 
der strækker sig fra Ansigtet helt ud i de krampagtigt krummede Tæer, 
giver Kunstneren Lejlighed til at vise sin anatomiske Dygtighed. Det 
er et tørt Legeme, uden Fedt, kun Muskler, Sener og Knogler. Mens 
de ældre Kunstnere i Reglen fremstillede Brystmusklerne som to Pu- 
der med afrundede Omrids, teg- 
ner de sig her med en ganske 
uregelmæssige, hist og her tilspid- 
sede Konturer, som de virkeligt 
viser sig at have — ved Dissek- 
tion. Noget lignende er Tilfældet 
med de store, vertikale Rugmusk- 
ler, hvis øverste Sektion ellers 
almindeligt stiliseres som en tve- 
delt Halvbue. Her har vi den i 
dens rigtige Form og kan paa 
venstre Side forfølge den verti- 
kale Senefordybning, der begræn- 
ser den, i hele dens Længde. Paa 
venstre Skulder faar Kunstneren 
Held til at vise os, hvorledes 
han ved god Besked med Delta- 
musklens Befæstelse paa Nøgle- 
benet. Men iøvrigt harmonerer Musklernes Forløb gennemgaaende 
fortrinligt med Bevægelsen. Saaledes er Bugmusklens Sektioner langt 
mindre skarpt afgrænsede end i mange andre antike Statuer, skønt 
intet Fedtlag dækker dem, ikke engang den nederste, hvor den første 
Ansats til Mave plejer at vise sig (og virkeligt er der selv i »Skrabe- 
ren«), Den stærke Spænding forener i Fægteren naturtro Muskelens 
Dele. Ligesaa tegner Sidernes Skraamuskler og Savmusklerne (af de 
ni er fem synlige) sig netop saa uregelmæssigt under Huden, som den 
heftige Drejning fordrer. Ikke mindst fængslende er Armenes og Be- 
nenes Formbehandling. Her er det ikke alene de talløse Muskler, hvis 
Liv skildres, her bryder ogsaa Aarerne Overfladen, og navnlig Laarer- 
nes store Arterier er st:erkt svulne under Anstrængelsen. Naar man 
har villet affærdige denne Figur som et rent anatomisk Bravurnum- 
mer, er det ikke rigtigt. Det er nok muligt, at alt for mange Muskler 

Ioner med i Koncerten, og at Kunstneren af og til følger en Muskels 
Forløb for langt, ud over det synliges Grænser. Men man maa sam- 
tidigt for at være retfa'rdig betænke, hvor ganske anderledes et saa- 
dant græsk Legeme var kultiveret. Der er en Del koldsindig Anatomi 
i denne Figur, men mindst ligesaa tit skarp Iagttagelse af Formens 
virkelige Liv i det givne Øjeblik, og Agasias har sikkert for den livfulde 
Bevægelses Skyld valgt at kopiere netop den i den store Kampgruppe. 
Hvormeget vi maa tilla*ge Originalen, og hvor meget Kopisten har 
tilføjet, er naturligvis ikke til at afgøre. Det egentlige anatomiske Stu- 
dium med Dissektion af Lig kommer op i Aleksandria netop paa 
denne Tid, ca. .'100 f. Kr., men før Resultaterne forarbejdedes af Kunst- 
nerne, maa der vel være hengaaet en Tid, saa ledes 
at sandsynligvis de fleste anatomiske Finesser maa 
skrives paa Kopistens Regning. Men iøvrigt siges 
det udtrykkeligt om Euthvkrates, at ban havde ar- 
vet Faderens strænge Nøjagtighed i Enkelthederne, 
men savnede hans Ynde. De Ord passer fortra-fle- 
ligt paa vor Statue, og Agasias har sikkert haft et 
godt Grundlag at arbejde paa. 

Af en anden af Lysippos’ Elever Arislodemos 
nævnes en Statue af Fabeldigteren .Esop. Æsop er 
en fuldstændig Sagnfigur, om hvem det i en by- 
zantisk »Levnedsbeskrivelse« fortælles, at han var 
frygisk Slave og opholdt sig en Tid ved Kong Krøsus’ Hof. Han var, 
hedder det, spidshovedet, skævhalset, tykmavet, med udadkruinmede 
Ben og pukkelrygget. Af Antydninger i Oldtidens Litteratur ser vi, at 
disse Anskuelser om ham som Slave og Krøbling var almindelige. 
Der eksisterer to ,Ksoptvper i Kunsten, en ældre, mere ideal, en yngre 
og pathologisk raffineret. Baade Lysippos og hans Elev Aristodemos 
udførte „Esopstaluer, og vi har derfor en vis Ret til at sætte den yngre 
Type, repræsenteret ved en Kopi fra den romerske Kejsertid, i For- 
bindelse med Eleven. Det er et ganske forvokset Legeme, Ryggen 
krum med skarpt fremtrædende Hvirvelsøjle, Brystkassen fremstaaende 
og pinligt spa*ndl. De underste Dele er kun flygtigt antydede. Faa den 
korte, ska*ve Hals sidder der derimod et mærkeligt Hoved, med krøl- 
let Haar og Skæg, klogt og ingenlunde uskønt, men præget af det 
ejendommelige Udtryk, der kun lindes hos Forvoksede. Tra'kket om 
Munden er paa en Gang sødligt og tungsindigt bittert. Blikket, der er 
rettet skraat opefter, lurende og mistroisk og dog paa ingen Maade 
ondt. Kort sagt, hele Krøblingens Sjæleliv mesterligt sammenfattet og 

gengivet. Det er en Videreudvikling af det, 
der allerede var tilstræbt i Sokratestypen, 
al forædle hæslige Træk ved Sjælens Liv i 
Formen, og et interessant Vidnesbyrd om 
den rastløse Eksperimentering med psyko- 
logiske Problemer indenfor den lysippiske 
Kreds. 

Ogsaa Chares fra Lindos tilhørte den ly- 
sippiske Skole. Han var Skaberen af den be- 
rømte Broncestatue, Kolossen paa Rhodos, 
der forestillede Rhodos’ Skylsherre, Solgu- 
den Helios, og stod i 50 Aar, til den blev 
ødelagt ved et Jordskælv. At den tjente som 
Fyrtaarn og stod med et Ben paa hver Side 
af Indløbet til Havnen, er et rent Æventyr. 

Men kolossal var den, 32 m. bøj. Datiden havde overhovedet en For- 
kærlighed for det kolossale. Del fortælles om Arkitekten Deinokrates, 
at han opsøgte Kong Aleksander og tilbød ham at omskabe Bjærget 
Athos til en Kæmpestatue, der paa sin venstre Haand skulde bære en 
By, Aleksanders Kongesæde, paa den højre et Bassin til Optagelse af 
alle Bjærgets Floder. Aleksander syntes bedre om Manden end om 
Ideen og benyttede ham som første Arkitekt 
ved Anlægget af Byen Aleksandria i Ægypten. 

Endelig maa vi af Lysippos' Elever nævne 
Euthykides der udførte en Broncestatue i over- 
naturlig Størrelse af Tyche fra Antiokia. Ligesom 
Athen havde Skytsgudinden Athene, maatte og- 
saa den nyanlagte Hovedstad i det syriske Rige 
have en, og man lavede altsaa en Stadgudinde 
— et karakteristisk Eksempel paa Datidens 
Forhold til Gudeverdenen. Ved Hjælp af Mønt- 
billeder kan vi eftervise en Kopi: en lille Sta- 
tuette af Marmor. Gudinden sidder som Kybele 
paa en Klippe, har Aks i Haanden som Frugt- 
barhedsgudinden Demeter og paa Hovedet en 
Murkrone som den syriske Astarte. Opfindsom- 
heden er saaledes ikke stor. Ved hendes Fod 
hæver sig en Yngling i Vejret, en Personifika- 
tion af Floden Orontes, der efter et længere 

Dm med icapiske Ventu, 

Klorens. underjordisk Løb springer frem paany af en 

Høj i Byens Nærhed. Figuren har sikkert været pompøs med den for- 
nemme Holdning og det elegante Foldekast. Ideen slog mægtigt an, 
fra nu af bliver slige Personifikationer af Byer meget almindelige. 

Euthykides var den første af Lysippos' Elever, der ydede noget 
betydeligt som Marmorkunstner. Der nævnes af ham en Fremstilling 
af Flodguden Eurotas, der var »mere flydende end Vand«, altsaa sik- 
kert et endnu ejendommeligere Stykke Karakteristik ved Hjælp af 
Legemsformerne end Flodguden i Part heno nsgavlen. Helt forgæves 
havde Praksiteles’ Marmorteknik altsaa dog ikke været. 

Vi har nu fulgt Lysippos’ Elever midt ind i Asien og vender til- 
bage til Athen, Kunstens gamle Hjemsted. Praksiteles’ Indflydelse 
staar her ikke Maal med hans Ry. Paa de attiske Gravreliefrer varer 
Fidias’ Indflydelse ned i fjerde Aarhundrede og afløses af Skopas’. 
Selv i den stærkt ødelagte Frise fra Lvsikratesmonumentet er der ikke 
Spor af Praksiteles’ Reliefstil, men alt minder om Skopas og Lysippos. 
Nærmest lever Praksiteles videre i Kunstindustrien; de smaa tana- 
græiske Figurer aabenbarer ved deres Ynde, mere direkte ved Klæde- 
bonnets Fald og stoflige Behandling en tydelig Paa virkning fra hans 
Stil. Desuden gav hans knidiske Afrodite Stødet til en Række Frem- 
stillinger af den nøgne Kærlighedsgudinde. Nøgenheden er her sjæl- 
dent motiveret; de gør ganske vist undertiden Toilette, men det saa- 
vel som Stillingen er kun et yderligere Raffinement, der muliggør et 
frivolt Koketteri med de nøgne Former. Til denne Gruppe, der re- 
præsenterer en ikke særligt tiltalende Side indenfor hellenistisk Kunst, 
hører bl. a. den medieæiske Venus. Større Betydning maa vi tillægge 
den knidiske Afrodites Ansigtstype, der forekom de følgende Tider 
saa skøn og fornem, at vi ideligt ser den gentaget. Det evigt Kvinde- 
lige havde efter Grækernes Mening ingen givet et saa fuldgyldigt Ud- 
tryk som Praksiteles. 

Et af de mange Vidnesbyrd om den lvsippiske Kunsts Sejre ogsaa 
i Athen er Demosthenesslatuen. I Aaret 280, 42 Aar efter Deinosthcncs’ 
Død, rejstes der paa Torvet i Athen en Broncestatue af denne liden- 
skabelige, ulykkelige Patriot. Vi har af Statuen, der var udført af Kunst- 
neren Polveuktos, to Marmorkopier og talrige Buster (deriblandt en 
fortrinlig Buste i Ny Carlsberg Glvptothek). 1 Kopierne har Figuren 
laaet en Bogkasse ved Siden, haade for at give Marmoret Støtte, og 
fordi de var bestemte til Opstilling i Privatmænds Bibliotheker. I Hen- 
hold hertil havde man givet Deniosthenes en Skriftrulle i Haanden. 
Men nu ved vi gennem en Oldtidsskildring, at han stod med foldede 
Hænder. Det fortælles endog, at en Soldat kunde gemme sine Penge 

i Hulningen mellem Ha-nderne. Fornyligt har man ved en Udgravning 
i Rom fundet Stykker af en tredie Marmorkopi, nemlig en Del af Fod- 
stykket med den ene Fod, hvis Remmeværk svarede nøje til de an- 
dres, og et Par Hænder, hvis Fingre var tæt foldede. Kn Restauration 
paa en Gibsafstøbning gav et overra- 
skende godt Resultat. Først saaledes 
faar Statuen den rette Sluttethed i Li- 
nierne, og den Fold af Kappen, der 
falder ned over venstre Skulder, for- 
løber nu smukt lige under Hænderne. 

Det er el Karakterportræt af høj Rang, 
vi her besidder. Ved Tindingerne be- 
gynder Haaret at blive tyndt. Panden 
er høj og dybt gennemfuret, Øjnene 
ligger dybt i Skygge under de sammen- 
trukne, riflede Bryn, og underste Øje- 
laag er skarpt afgrænsede. Blikket har, 
skønt det er sænket, noget gennem- 
trængende hvast. Over Næsen er der 
et dybt Indsnit, fra Næsefløjene løber 
to dybe Furer ned mellem Kinder og 
Skæg. Det er disse Linier, der frem- 
kalder Indtrykket af Mismod. Især er 
en Buste i Vatikanet mesterlig. Ryn- 
kerne er her ligesom snærtede ind i den 
knastørre Hud, hvis gule Farve man 
aner trods Marmorets Hvidhed. I en 
anden Buste i London er Munden skævt 
optrukken til højre Side, et Vidnesbyrd 
om Talevanskeligheder navnlig Van- 
skelighed ved at komme paa Gled. Kt 
saadant lille Træk forklarer os Demosthenes’ møjsomme Kamp med 
sit Organ, før han naaede at blive Hellas' første Taler. Man modtager 
af dette Aasyn et Indtryk af usædvanlig Viljestyrke, men samtidigt af 
en dyb og bitter Græmmelse. Og delte Indtryk forsla-rkes ved Betragt- 
ning af Legemet, der her for første Gang er inddraget i Karakteristik- 
ken. Hans Bryst er small, med Hudfolder hen mod Armhulerne, med 
fremstaaende Nøgleben, bag hvilke Skuldrene ligger skraa og hule. 
Han har tynde Arme og — som det nye Fund viser — store, uskønne 
Hænder. Dertil kommer nu Foldekastet, der er ganske formløst. Kap- 

pen er snærret om Legemet og danner en ensformig lta-kke opadgaa- 
ende Skraalinier; den eneste Afbrydelse fremkommer ved den ned- 
hængende Fold med lige saa ensformige Vertikallinier. Man har en 

Følelse, som kunde det hele indskrives 
i en Kektangel. Her er intet Forsøg 
paa Forskønnelse, alt er ubarmhjærtigt 
sandt. Men det hele samler sig til et 
uforglemmeligt Billede af noget fast og 
sluttet og helstøbt, en Vilje der lysner 
som et Lyn gennem Sorgens knugende 
Taage. Det er det første Billede i græsk 
Kunst af Smerten, ikke Øjeblikkets 
Smerte, der kommer og gaar, men en 
Smerte, der er sanket i et Livsløb og 
vil vare Livet til Ende. 

Man sammenligne engang med Sta- 
tuen af So fokles, den store Tragedie- 
digter fra Hellas' lyse Tider. Figuren 
er noget ældre, omtrent fra Midten af 
fjerde Aarhundrede, i Foldebehandlin- 
gen ganske praksitelisk. Hvor er hver 
Linie festlig! I Klædehonnet, der ele- 
gant er kastet om Legemet og ligger 
med tætte Folder, hvori Lys og Skygge 
leger, over den venstre Skulder og Arm! 
I Legemet selv, der, set fra venstre Side, 
beskriver en Kurvatur af fuldendt ryt- 
misk Velklang fra det fremsatte Ben til 
Hovedet, der er kastet tilbage! Smuk er 
han, en ægte Hellener! Men kommer man 
fra Demosthcnes, synes denne Skønhed 
lidt overfladisk, lidt poserende, og vi 
forstaar, at Athenæerne, trætte af den evige Ynde, med Glæde mod- 
tog Lysippos’ nye og dybere Kunst. Det er igen det samme som med 
Parthenonsskulpturerne: Sofoklesstatuen er skøn og vil altid være det, 
men selv den skønneste Kunst bliver ved Gentagelse banal. Det er 
ikke Skønheden, men Afvekslingen og Selvfornyelsen, der er Kun- 
stens Livsnerve. 

Fra Pausanias ved vi, at der i Athens Teater stod en Statue af 
Menander, en af Athens allervpperste Komediedigtere. I 1860 fandtes 

her virkeligt en Biisis med Indskriften: Mennnder: Kefisodot og Ti- 
marrhos udførte den (o: Statuen). Basis' Omfang tydede paa en sid- 
dende Figur, men Statuen selv var desværre forsvundet. De to Kunst- 
neres Navne kender vi, det var nemlig Praksiteles’ Sønner. For kort 
Tid siden er det lykkedes ved Hjælp af en sen romersk Mrdaillon 
med Indskriften: Menander at udfinde en Hække Buster, der synes 
at fremstille den samme Mand. I en af Busterne (i Oxford) kende- 
tegnes Vedkommende endnu en (iang som Digter ved en Hfeukrans i 
Haaret. Og at det var en kendt og yn- 
det Digter, viser de talrige, ialt 18 
Gentagelser (et af de bedste Hoveder 
i Nv-Carlsberg Glyptothek). Alt dette 
tilsammen sandsynliggør, at vi har 
Digteren Menander for os. Det er et 
skægløst, fornemt Haceansigt, med to 
dybe Horisontalrynker i Fanden og 
magre, slappe Kinder. Udtrykket er 
sjælfuldt, men træt og sygeligt. Navn- 
lig de dybtliggende, skarpt omran- 
dede Øjne er mærkelige; man synes 
at se de sorte Rande derunder. Det 
stemmer godt med Overleveringen 
om, at Menander var svagelig. Mærk- 
værdigt, hvor godt dette Portræt i det 
bele taget svarer til de Forestillinger, 

... . Mcnamler. Nv CnrUhcrK Glvptollick. 

man uvilkaarhgt danner sig om den 

fornemme, blaserede, aandfulde Digter, og da Menander først døde 
291, er Portrættet sikkert udført, mens ban var i Live. Behandlingen 
af Ansigtets Hud, af Øjnene og navnlig af Haaret minder slaaende 
om Lysippos, og det samme er Tilfældet med bele Billedværkets Sjæl. 
Gaar denne Fremstilling, som alt synes at tyde paa, tilbage til Kefi- 
sodols og Timarchos’ Original, saa bar Praksiteles’ Sønner, der dog 
var de nærmeste til at bevare Familiens Traditioner, bøjet sig ind 
under Lysippos' Indflydelse. 

I Villa Albani lindes Menanderhovedet sammenstillet i en Dobbelt- 
buste med et andet mærkeligt Portræt, som man tidligere troede fore- 
stillede Filosoffen Seneca. Nu kender vi imidlertid Senecas virkelige 
Portræt fra en Buste i Berlin og ved, at han saa belt anderledes ud, 
var fed og værdigt dobbelthaget. Men hvem er denne gamle Mand'.’ 
Sikkert en Digter, thi ogsaa ban er i en Fremstilling (i Thermeinusæet) 

smykket med Digterkrans. Og en yndet Digter, thi der lindes ikke 
færre end 30 gode Gentagelser. Man har gættet paa mangfoldige. Sidst 
har Studniczka paa Grund af Sammenstillingen med Menander gættet 
paa den mest ansete Komediedigter ved Siden af denne: Filémon. Det 
stemmer godt med Stilen, thi Originalen tilhører sikkert Tiden efter 
Lysippos, del tredic Aarhundredes første Halvdel. Og Filémon døde 
203, 118 Aar gammel. Men dette er netop en meget gammel Mand, og 
det er tillige sikkert ikke noget Karakterportræt, men et naturalistisk 
Portræt. Kndeligt har man nyligt fundet en Gentagelse af Busten i 

Odeum-Teatret i' Karthago, og i Te- 
atrene plejede man kun at opstille 
»dionysiske« Digtere (Skuespilforfat- 
tere). Vi har for os en Olding med 
vissent, gennemfuret Ansigt, dybtlig- 
gende Øjne og sparsomt Skæg, der 
er helt gaaet ud mellem Læbe og 
Hage. De lange Haartjavser synes at 
klæbe svedigt til Panden. Halsen er 
rynket og har under Hagen lo store, 
slappe Hudfolder. Aandløst er Ansig- 
tet ikke, men alt forsvinder for det 
Udtryk af Kummer og Ruin, der 
præger disse Træk. Og Smerten har 
ikke som i Demosthenes en etisk 
Baggrund af Stolthed og Trods. Det 
er Oldingens svage, haahløsc, stumme Sorg. 

Man sammenligne hermed en anden Oldingestatue, efter Stilen at 
dømme fra samme Tid, den siddende og syngende Digter i Ny-Carls- 
berg Glvptothek. Med det visne Legemes rynkede Hudfolder, med 
den tunge grove Kappe og de tykke Sandaler minder han i Simpel- 
hed om Demosthenes. Men Musikken giver ham Glæde og Ungdom. 
Han griber i Strængene, og Tonerne rejser og drejer hans Legeme 
med 'et Ryk tilvejrs, og det opadvendte Ansigt dirrer af Sangens Li- 
denskab. Kt Billede paa »den gyldne Lyres« Almagt, som navnlig 
Pindar har skildret den i fuldtonende Strofer. 

Men Datidens Kunst fører ikke blot indad. Ogsaa udadtil øges 
dens Virkefeldt. Fortidens Kunstnere havde fremstillet Atleterne af 
» Blodet«, de fribaarne og fornemme, og disse endog mindre som de 
var end som de burde være. Men der gaves en anden Art Atleter, de 
omrejsende Professionals, der optraadte som Boksere for Fortjenestens 

Skyld. Saadanne Folk faar vi nu af- 
bildede, uden Spor af Forherligelse, 
lit Broncehoved fra Olyinpia skil- 
drer i faa Træk en saadan Fyr: med 
svulne Øren, plump Næse, tykke 
Læber, bølleagtigt Underbid og smau 
Øjne, der plircr af Dumhed. Endnu 
ubarmhjærtigere er Fremstillingen i 
en stor, teknisk meget fremragende 
Statue i Thermemusæet. Haaret er 
kort og krøllet — ikke af Naturen, 
men af Olje og Fedtelse. Panden 
er lav, der er lige Plads i den til 
to Buler. Begge Kinder er kvæstede 
ved Slag, ligesaa Ørerne, men navn- 
lig er Næsen aldeles uformelig og 
aabenbart tilstoppet af Blod, der og- 
saa er sivet ned i Overskægget. Han 
kan derfor ikke drage Aande gennem 
Næsen, men slubrer Luften ind ad 
den aabentstaaende Mund, hvis Fortænder mangler. Fortrinlig er Be- 
handlingen af det plumpe, uregelmæssigt udviklede Legeme med det 
haarede Bryst, de bævende Sider og den strammede, muskuløse Ryg, 
der minder om Rodins vonerste Værker. Om Hænderne er snærret 

Fægtehandskcr, fyldte med Bly; 
Fingrene stritter stivt frem med 
Hade Plebejerncgle. Og hvor 
grimme er ikke de tykke Ben 
og de brede Platfødder! Det bru- 
tale, forslaaede Menneskedyr er 
skildret nøgternt, uden Senti- 
mentalitet og uden Overdrivelse. 

Vi vender os til Tidens ideale 
Kunst. I den nordlige Del af 
Ægæerhavet, nærved Thrakiens 
Kyst, ligger den lille Klippeø 
Samothrake, berømt i Oldtiden 
som Sæde for de store, lialvori- 
entalske Guders, Kabirerncs Kul- 
tus. Derfor var det vel, at Kabi- 

rernes Helligdom først under Aleksander den Store og hans Efterføl- 
gere blevet søgt Valfartssted, oversvømmet af Pilgrimme og Offergaver. 
Nær dette Tempel fandtes i 18(i.‘t Brudslykkerne af en mægtig Nike- 
statue, og nogle Aar senere kom Fodstykket for Dagen, og alt befinder 
sig nu i Louvrc. Hovedet og begge Armene mangler, men vi formaar 
at restaurere Statuen ved Ilja-lp af Møntbilleder. Gudinden stod i Ski- 
bets Forstavn, blæsende i Sejrsbasunen, som hun holder i højre Haand, 
mens venstre bærer en Skibstrofæ. Mønterne, der her er Tale om, var 

prægede af den unge Heltcfyrste 
Demetrios Poliorketes til Minde 
om et Søslag ved Kypern, i hvil- 
ket han aldeles besejrede Ægyp- 
ternes overlegne Flaade. Det var 
i Aaret ;i0(i, og hermed er ogsaa 
vor Statue dateret, rejst som Tak 
for Sejren ved Siden af Datidens 
Modetempel. 

Den høje, slankbyggede Kvinde 
skrider rask frem i Skibets For- 
stavn, forkyndende Sejren i Fan- 
farer for Alverden. Skibet vugger 
frem over Bølgerne, hun selv føl- 
ger dets Slingren. For et Øjeblik 
siden hvilede Legemets Vægt paa 
venstre Ben, nu er det hovedsa- 
geligt den højre Side, der bærer. 
Delte harokke Motiv: Vuggen i 
Hofterne, kender vi fra Lysippos' Skraberen. Dér var det betinget af 
Blodets egen l* ro, her har det en ydre fysisk Aarsag. Samtidigt fore- 
tager Legemet en bevidst og kraftig Drejning om mod højre Side. Be- 
vægelsen har naturligvis været forstærket ved den hævede Arm og en- 
der — saa at sige — i Trompetstødet. Atter en Figur, der ikke kan 
indsættes i Ramme, men udfolder sig frit i Rummet! Den faar Dybde 
ved Stillingen — det er Bevægelsen i Dybden — ved Kappen, der pi- 
sker bagud, og ved de mægtige hævede Vinger. Og hvor levende føler 
Kunstneren Øjeblikket! Søvinden suser gennem Vingernes dirrende 
Fjer, Chilon presses ind mod Legemet, følgende dets Bevægelser, 
aabenbarende Hofternes Runding, den line Midje og de under Drej- 
ningen stærkt svulmende Bryster. Men navnlig leger den med Kappen, 
der er som el levende Væsen for sig, flagrende hagud i en stor Bølge- 

gefold, kastet fremover højre Ben o g presset ind derimod og saaledes 
indesluttende Legemet ligesom i en Bølgedal. Kun et Sekund, og Fol- 
der og Fald sil være anderledes. Det momentane, som Lysippos ind- 
førte i den legemlige Fremstilling, er her overført paa Klædebonnet 
og giver den hele Figur 
sit Præg af Øjeblikkets 
viltre Ynde. 

Figuren er i Louvre 
opstillet højt, for Fnden 
af den prægtige Daru- 
Trappe. Ingen Besøger 
vil glemme Indtrykket 
af den 3 Meter høje Fi- 
gur, der ligesom fylder 
Rummet med sit Vinge- 
sus. Franskmændene 
har her handlet med et 
fuldkommen rigtigt In- 
stinkt, thi i Virkelighe- 
den stod Statuen højt 
oppe, over Kabirerncs 
Tempel og for Enden 
af en Dalslugt, der aah- 
ner sig ud mod Havet. 

Den er ikke skabt, som 
de tidligere græske Sta- 
tuer, i Tilknytning til 
nogen Arkitektur, men 
den lever sil Liv i den 
frie Natur, den er det 
første Vidnesbyrd om 
vaagnende Natursans, 
tonende frem over 
Templerne for de Troende, der nærmede sig Øen, og forkyndende boj- 
lydt over det blaa Hav en jublende Sejrens Hymne. Ejendommeligt 
er den som et Modstykke til Demosthenes’ bitre Alvor. De er Børn af 
samme Tid, kun en Snes Aar skiller dem. Hvor minder det ikke om 
et lille nygræsk Distikon: 

Al Jordens Fryd og Elende, al Jordens Sorrig og Gammen 

blev avlet i samme Time og kom til Verden sammen. 

Et andet Hovedværk i Louvres Antiksamling er den berømte Afro- 
dite fra Melos (Venus fra Milo), funden i Aarel 1820 i en firkantet 
Nische paa en Mark paa Melos (ikke, som det almindeligt siges, i en 
Klippehule) og Aaret efter opstillet i Louvre. Et Stykke af Statuens 
Hasis paa højre Side er senere forsvundet tilligemed en Indskrift. I 

denne var først Kunstnerens Navn 
nævnet, men Navnet var allerede øde- 
lagt; derefter stod der at læse, at han 
var fra Byen Antiokia ved Mæander- 
floden (i Lilleasien), og da denne By 
først anlagdes i tredie Aarhundrede, 
kan Statuen i hvert Fald ikke være 
ældre. Den tabte Del af Fodstykket var 
lidt højere end den bevarede, Figurens 
venstre Ben var saaledes noget hævet. 
Statuen er iøvrigt sammensat af to 
Stykker, desuden er højre Hofte Hikket 
til. Denne ejendommelige Flikketeknik 
er kendt ogsaa fra andre Oldtidssta- 
tuer. Begge Armene mangler — og 
hvilket Hovedbrud har dette ikke for- 
voldet! Dog er venstre Haand og lidt 
af venstre Overarm bevaret. Haanden, 
der holder et Æble — Afrodites Sym- 
bol og tillige Øen Melos' Vaaben — - er 
meget grim, ligner nærmest en udstop- 
pet Fægtehandske, men da den sikkert, 
har vendt mod Bagva'ggen, og da ind- 
kaldte Kunstnere — som vi allerede 
har set det med Olympiaskulpturerne — netop olie sløjede af i Ud- 
førelsen af de Partier, der ikke skulde ses, er dette ingen Grund til at 
betvivle dens Ægthed. Den forsvundne Del af Fodstykket havde — 
som Tegninger fra Datiden viser — oveni et firkantet Hul. Der har 
sandsynligvis her staaet en Pille, paa hvilken Gudinden har støttet 
venstre Albu, og dermed stemmer, at Bicepsmusklen i det bevarede 
Overarmsstykke ikke er strammet. Haanden med Æblet bar sandsyn- 
ligvis været bojet indad mod Figuren. Højre Arm har hun, som Spor 
i Marmoret viser, ført lien foran Legemet for at gribe i Klædningens 
Folder. Dog er det ikke nogen Lænestilling, snarere synes Gudinden 
at hælde bort fra Pillen, og baade dette og Kroppens livfulde Drejning 

forekommer rent meningsløs. Nu har vi tilfældigt paa en Mønt og en 
Søjle to Billeder bevarede af Øen Melos’ Skytsgudinde, Tvche fra Melos, 
hvoraf vi kan se, at hun var fremstillet bærende — ligesom Kelisodots 
Kirene — Plutos paa den ene Arm, mens hun let støttede den anden 
paa en Søjle. Denne Stilling var hensigtsmæssig ved et slort og roligt 
Gudebillede, der muligt endog var af Guld og Elfenben. Ogsaa Fidias’ 
Athena Parthenos støttede sig til en Søjle, der gav hele Opbygningen 
Fasthed. Aabenhart har da den fremmede Anliokener optaget Motivet 
med Søjlen fra Øens Hovedguddom. 

Men hvorledes saa forklare Enkelthe- 
derne, navnlig de urolige Linier i Le- 
gemet? Kunstneren har her haft et 
andet Forbillede for Øje, og vi er i 
Stand til at eftervise den Type, han 
er gaaet ud fra. Den foreligger bedst 
i den saakaldte Venus fra Kapua. Gud- 
inden var her i Færd med at spejle 
sig i Ares’ blanke Skjold, som hun 
holder til Siden for ikke at dække sil 
Legeme for Beskueren. Følgeligt maa 
hun dreje sig stærkt om mod denne 
Side, og hermed er Liniernes Retning 
givet. Hun hæver den venstre, sænker 
den højre Skulder, fordi hun med ven- 
stre Haand holder i Skjoldets øver- 
ste, med højre i dets nederste Rand. 

Hun har blottet sig til Hofterne, fordi del er hele sit Legeme, hun 
vil se i Spejlet. Kla’debonnets øverste Rand forløber skraat nedad fra 
venstre til højre, thi paa venstre Side presser Skjoldet Kla-duingen ind 
mod Hoften og holder den oppe. Og endeligt er venstre Ben hævet, fordi 
hun støtter Skjoldet derpaa. I denne Figur var alt naturligt. Man be- 
tragte nu igen den meliske Afrodite. Hun drejer sig sta-rkt mod ven- 
stre Side — der er intet at dreje sig for. Hun er nøgen til neden for 
Hofterne, men Nøgenheden savner enhver Motivering. Klædebonnet 
er snærret om Benene og holdes kejtet oppe af højre Haand, den 
øverste Rands Skraalinie er følgeligt noget svagere. Endeligt er venstre 
Ben uden nogensomhelst Grund hævet og stillet paa et højere Under- 
lag. Hvis nogen endnu kunde tvivle om, hvilken af de to Typer, der 
er ældst, saa foreligger den første: Venus fra Kapua i talrige Genta- 
gelser og Variationer, mens Afrodite fra Melos aldrig er bleven ko- 

pieret. Statuen uar overhovedet intet klassisk Værk, er aldrig omtalt, 
aldrig afbildet i Oldtiden Man smiler ved Tanken om, at Begejstringen 
for den i det 19de Aarh. gik saa højt, at man ikke vilde tilskrive 
nogen ringere Mester end Praksiteles den. Det er i Virkeligheden et 
Stykke Provinsialkunst, og Melos var en lille fattig og afmægtig 0, 
all andet end et Kunstccntrum (sml. Thukydids vemodige Skildring i 
femte Bog af de meliske Gesandters Forhandlinger med Athenæerne). 

Dermed være ikke sagt, at Beundringen for Statuen var forfejlet. 
Nu da et heldigt Tilfælde har ladet Armene forsvinde, saa vi ikke føler 
den sjælløse Komposition, træder den gode Kærne af Figuren frem i 
al sin Skønhed. Ansigtet er af en helt anden Type end i de Praksite- 
liske Afroditeskikkelser, Haaret er mere haardt, navnlig som det sætter 
af fra Panden, Øjnenes Bande er højere og skarpere, saaledes at det 
fugtigt sanselige i Blikket fattes. Underansigtet er kraftigere — næsten 
lidt mandhaftigt — udviklet. Men samtidig er der noget fornemt og 
sjælfuldt over Trækkene, en ædel, drømmende Ynde, fri for lav San- 
selighed. Og denne Skikkelse, hvor er den tin og kysk, levende varm 
ved Marmorhehandlingen, svulmende uden Yppighed, slank og bevæ- 
gelig i al sin Fyldel Man sammenligne engang med Max Klingers Ain- 
litrite, der ligeledes mangler Armene som Følge af et Kunstnerlune, 
og man vil først da ret fatte, hvor livfuld Afrodite fra Melos er ved 
Siden af den andens plumpe Retliniethed. Med den stærke Drejning 
og den fremskudte Hofte minder Figuren noget om Nike fra Samo- 
thrake, og den Original, som den maa fores tilbage til, stod muligvis 
den lysippiske Kreds nær. Sit Særpræg faar den navnlig ved den myge 
Duven og sunde Rankhed, som Kunstneren saa mesterligt har vidst 
at forene. Der er samme Modsætning mellem hende og de ældre, stive 
Gudebilleder som mellem en mykenisk Ranke og en ægyptisk Blom- 
sterrække. Vi kalder jo ikke Ranken slap, fordi den bøjer sig under 
Blomstens Tynge, men vi glæder os over den Naturfølelse, Kunstneren 
aahenbarer. Ligesaa med Afrodite: hun knejser uden at være stiv, hun 
bøjer sig uden at være slap, hun har, hvad Italienerne kalder »la molle 
delicatura , den fine Bøjelighed, der er ni iegte Fornemheds Særkende. 
Derved er hun bleven ikke blot et straalende Billede paa hellenisk 
Sundhed og Skønhed, men — mere end det — Typen paa den »him- 
melske Kærlighed« (Afrodite Urania), Legemliggørelsen af vore Drøm- 
mes fornemme og yndefulde, stolte og vege Kvinde. 

VIII 

KUNSTEN I PERGAMON 


D er er noget underligt hjemløst og rodlost over den hellenistiske 
Kunst i Tiden nærmest eller Lysippos. Athen er en lille forarmet 
By og ikke længere Kunstens Arne. Og ingen anden By formaar at 
træde i dens Sted. Først i Slutningen af tredie Aarhundredc fik Kun- 
sten et nvl Hjemsted, hvor nationale Ejendommeligheder og Tradi- 
tioner kunde udvikle sig, nemlig i Pergamon. 

Byen laa paa en Trachy tklippe, oinllvdt af Floden Kaikos og dens 
Bifloder, tre Mil inde i Landet fra den elæiske Bugt paa Lilleasiens 
Vestkyst. Oprindeligt var det et lille, uanseligt Citadel og lik først Be- 
tydning, da Feltherren Lysimachos under de urolige Forhold efter 
Aleksander den Stores Død anbragte sin Statsskat paa 9000 Talenter 
her og satte sin Eunuk Filetairos til at bevogte den. I Aaret 283 be- 
nyttede Filetairos sig af de politiske Omvæltninger til at bemægtige 
sig Skatten og gøre sig til Borgens Herre. Hans Nevø og Efterfølger 
Kumenes udvidede Borgens Magt over Kaikosdalen og efterlod ved 
sin Død 241 sin Søn Attalos et helt Rige. Det var dog først efter at 
have vundet en stor Sejr over Gallerne, at Attalos antog Kongenavnet 
og førte sit Land frem i første Række blandt de hellenistiske Stater. 
Disse Gallere eller Galatcr var farlige Fjender, der, indkaldte som 
Lejetropper, oversvømmede hele Lilleasien og ikke mødte nævnevær- 
dig Modstand, før de stødte mod det pergameniske Rige. Der paa- 
fulgte cn lang Ra*kke blodige Krige, men ved sin Død 197 kunde At- 
talos efterlade sin Søn Eumenes II Magten bef;estet og udvidet. Ogsaa 
Eumenes regerede længe og lykkeligt, og først efter hans Død i Aaret 
159 begynder Forfaldstiden. I 133 opslugtes Pergamon af den altbe- 
sejrende Romervælde. 

Rigets Storhedstid falder under Attalos I og Eumenes 11. Det var 
begge dygtige Regenter, fremragende som Statsmænd , Feltherrer, 
Bankiers og ligesom Medicæerne i Florens levede interesserede i Vi- 

Den gnrske Kunst 8 


Digitized by Google 



114 


denskah og Kunst. Deres Magt styrkedes af de lange Regeringer, mens 
Fyrsterne i de hellenistiske Riger ellers ofte fik deres Magttid forkortet 
af Dolk og Gift. Men dette bundede igen i det trofaste Fainiliesammen- 
hold. Attalos’ Dronning Apollonis var især Familiens gode Aand. Hun 
var af borgerlig Herkomst, men nævnes altid som et lysende Eksem- 
pel paa en god Dronningemoder. 

Den pergameniske Videnskab stod saa højt, at den kunde konkur- 
rere med Aleksandrias. Da de ægyptiske Videnskabsmamd af smaalig 
Chikane forbød Udførelsen af Papyrus, tog man Pergamentet, der 
hidtil havde været agtet for ringe til Bogmateriale, i Brug. Nærved 
det kongelige Palads laa et Bibliothek, hvis Ruiner nu er komne for 
Dagen, der indeholdt 200,000 Bind. Det var især Prosaen, der dyrke- 
des, Æstetik og Retorik, og ved Siden deraf de reale Videnskaber. 
Den bekendteste Repræsentant for Pergainons Videnskab var Krates fra 
Mallos, der var med i det berømte Gesandtskab til Rom i 150 og der- 
igennem fik Indflydelse paa Strømkæntringen i det romerske Aandsliv. 

Ogsaa Kunsten dyrkedes. Borgen vrimlede af Kunstværker, og den 
kongelige Samling indeholdt gamle, værdifulde Kunstskatte, endog fra 
arkaisk Tid. Kunde man ikke faa Originaler, vilde man i det mindste 
have Kopier. En Maler blev saaledes sendt til Dell! for al kopiere Po- 
lygnots berømte Billeder. Her møder vi da en ny Form for Kunst- 
betragtning, en historisk, klassicistisk, der fra nu af Oldtiden igennem 
holdt sig jævnsides med den æsthetiske Kunstnyden. Endnu mærkes 
den klassiske Retning ikke i den nye Kunst, der skabtes. Den fik sit 
Præg gennem Kampene med Gallerne. I Aleksanders Verdensrige 
havde Kosmopolitismens Ide gennemtrængt de bedste Aander saaledes, 
at de var begyndt at betragte Barbarerne som Brødre, i hvert Fald 
som et Menneskemateriale med Udviklingsmuligheder, der skulde og 
kunde udnyttes. Nu stod man pludseligt overfor Barbarer, der vilde 
knuse alt det, man havde bygget op, der vilde tilintetgøre selve den 
helleniske Kultur, som den civiliserede Verden havde antaget. Under 
den truende Fare vaktes da en ny hellenisk Nationalfølelse, mere om- 
fattende, ja for første Gang virkeligt panhcllcnisk. Og fra samme, 
friske Kilde randt nye stærke Strømme ind over Kunstens Enge. Snart 
stod alt i Grøde, Blomsterne sprang ud, og de var alle rundne af 
samme Jord. 

Plinius nævner en hel Række Kunstnere, der i Pergamon havde 
fremstillet Gallerkampene. Ved de store tyske Udgravninger i Halv- 
fjerserne og Firserne i forrige Aarhundrede i Pergamon kom blandt 
meget andet det vældige Fundament til disse Kampgrupper til Syne 

sammen med Indskrifter, der i Hovedsagen bekræfter Plinius' Ord. 
Baade Attalos og Eumenes er her nævnede som Stiftere. Sporene i 
Dækpladerne viser, at det var Broncestatuer; men Værkerne selv er 
forsvundne. Fra Pausanias ved vi tillige, at Kong Attalos paa Athens 
Akropolis havde stiftet fire Grupper: en Perser- og en Amazonekamp, 
et Galler- og et Gigantslag. De to forste Æmner kender vi, idet jo 
Grækerne i femte Aarhundrede jævnførte Perserkrigene med de my- 
tiske Kentaurkampe eller — og det var navnlig Athenæerne — med 
Kampene mod Amazonerne. Den sidste Sammenstilling derimod havde 
Pergamenerne selv foretaget. Kampen mellem Guder og Giganter var 
langt den betydningsfuldestc af den helleniske Sagn verdens Kampe; 
den gjaldt jo selve den lovbundne, guddommelige Verdensorden. Per- 
gamenernes Jævnførelse vidner da om en ganske uhyre Selvfølelse. 
De havde reddet den helleniske Verdenskultur fra Undergang, som 
Zeus og lians Gudeslægt den hele Verden med alt det Beslaaende. At 
Attalos skænkede Grupperne til Athen, muligt efter et Besøg i Aaret 200, 
er ganske naturligt, thi Athen havde jo fostret den Kultur, hans Folk 
havde kæmpet for at bevare. Gaven var et Vidnesbyrd om hans pan- 
hellcniske Sindelag. 

De atheniske Statuer var naturligvis ogsaa af Bronce — Marmor- 
grupper havde ikke været nogen værdig Kongegave — men var min- 
dre, knap to Alen høje. Baade af de hjemlige og de atheniske Grupper 
besidder vi Marmorkopier. Marmoret, hvori de er udførte, er af en 
egen chokoladefarvet Lød og stammer fra den lilleasiatiske 0 Furni. 
Det er saaledes aabenbart pergameniske, ikke senere romerske Kopier, 
hvilket naturligvis forøger deres Værdi. 

Til den store Pergamencrgruppe hører først og fremmest den Sta- 
tue, der gaar under Navnet: den døende Galler. En ung Mand ligger 
saaret i højre Side og støttet paa højre Arm, der myger sig under 
Vægten. Hovedet er bøjet, stum retter han Blikket mod den sivende 
Blodpøl. Panden er rynket, Mund og Kinder hæver i stille Smerte, og 
med venstre Haand stryger han i haahløs Vé og Vaande ned over 
Laaret, ned mod Kmeet. Man ser straks, det ikke er en Græker, paa 
Haaret, der er mærkeligt stridt, en Følge af at Gallerne gned det ind 
med Kalklud, og vokser langt ned i Nakken. Man erkender det paa 
Mundskægget og paa Halsbaandct, der begge var de galliske Høvdin- 
gers Særmærke. Legemet er kraftigt, men slet ikke gennemarbejdet 
ved Legemsøvelser, har glatte, runde Sider, rolige store Flader paa 
Bryst og Bug, slappe Kødfolder over Navlen. Ja, Partiet ved Lysken 
er næsten barnligt blødt. Glæden ved at skildre dette Barbarlegeme 

røber sig i de mindste Enkeltheder: i de brede Hænder med »Horn< 
paa Fingerleddene, i Hudfolderne ved Haandleddet og i de store Fød- 
der med de ru Fodsaaler. Det er Naturalismen, der atier har under- 
lagt sig et nyt Enklave. .Kdelt er dette Legeme ingenlunde, Barba- 
ren er skildret nøgternt og sandfærdigt. Men i Motivet er der en Fa- 
los, der adler Skikkelsen. Det er det første Billede af den øjeblikkelige, 
legemlige Smerte, men Smerten er dæmpet ved mandig Selvbeher- 
skelse. Det er virkeligt en Høvding, der dør, uden Slaphed, uden 
Klynk og uden unyttig Trods. 

Paa Fodstykket ligger foruden Sværdet et Horn. Høvdingen havde 

Hornet til at ildne 
Krigerne til Kamp. 
Der tales etsteds 
hos Plinius om et 
Værk af Epigonos, 
en Trompeter. Vi 
læser samme Epi- 
gonos’ Navn blandt 
liere andre paa det 
store Fundament i 
Pergamon, og han 
har da vel særligt 
skabt denne Figur. 
Under sin Opregning af de pergameniske Kunstnere kalder Plinius 
ham fejlagtigt Isigonus. 

Til samme Gallergruppe hørte ogsaa Galleren og hans Hustru. Skil- 
dringen er her mere dramatisk. Slaget er tabt, Galleren ved intet andet 
Raad end at give sin Hustru og sig selv Døden. Han har saaret hende 
i højre Bryst, Blodet rinder ned ad hendes højre Arm. Idet hun syn- 
ker ned, støtter han hende varsomt — selv i Døden hører de sammen 
— og støder samtidigt Sværdet oven over Nøglebenet ned i sit eget 
Hjærte. Ansigtet vender han stolt og truende mod Forfølgeren; der er 
en egen barbarisk Vildskab i dette Aasyn med de st;rrke Bryn og de 
dybtliggende Øjne. Ved det lange Skridt, han gør, og den livfulde 
Kontraposto i Armenes og Benenes Bevægelse minder han om den 
borghesiske Fægter, men han savner hans smidige Strakthed; Skridtet 
er tungere, mere bondsk, Legemet sværere og kødfuldere, selv om det 
i Muskelkraft langt overgaar den døende Gallers. Kvinden er mindre 
typisk, kun det halvlange Haar og Underansigtet, muligt ogsaa den 
lede Hals minder om Barbarkvinden, men iøvrigt savnes her mærke- 

ligt »Studier i Marken«. At 
Kvinderne er med i Kampen, 
forøger det patetiske. Det er 
ikke en Kamp om Sejren, men 
det er en hel Stamme, der dør 
med Sværdet i Haand, en Stam- 
me der selv vilde have tilintet- 
gjort Fjenderne, hvis Lykken 
havde staaet dem bi. Paa de 
gamle ægyptiske og assyriske 
Relieffer ser vi Kongerne knuse 
deres Fjender, der slapt hen- 
givne modtager Døden. Perga- 
menerne var klogere. De ind- 
saa, at jo farligere og stærkere 
de skildrede Modstanderne, des 
større Hæder var der ved Sejren. 

Samme Størrelsesforhold 
som disse to Statuer viser Ho- 
vedet af en døende Perser. En 
Hætte omslutter det bløde, karakterløse Ansigt, over hvilket Døden 
isnende har aandet. Man kunde tro, han blot var blegnet, hvis ikke 
Øjnene var brustne, Øjeæblerne rullede indad. Øjelaagene er skilte 
med smalle Slidser, det højre Øje har optrukne Bryn og synes at have 
lukket sig sidst, ja man tror at se det blafre lidt endnu. Dette er af 

stor Virkning. Han har ikke set Dø- 
den i Øjnene som en Mand, men Dø- 
den er kommen over ham, skønt han 
har søgt at blinke sig fra den, og er 
langsomt som en Lammelse draget 
hen over Ansigtet fra venstre til højre 
Side. 

Altsaa havde man ogsaa i Per- 
gamon et Perserslag, og det fører 
med Nødvendighed til den Slut- 
ning, at alle lire Grupper fandtes 
her, og at de smaa atheniske kun 
var Genparter. Af disse har Arkæo- 
logen Bruun paavist en hel Mængde 
Hoved nf en dart IVrarr. Thermemusx'el. Kop j er ^ nu pr spre(Ue ; Europas 

Musæer, men oprindeligt var samlede i Haven ved Palazzo Madama i 
Kom. 

I Neapels Musæum findes de fire interessanteste. Alter her er der 
en saarel Galler, der ved Stillingen minder om den »døende Galler«. 
Men Hjælmen, han bærer, øger Ansigtets gennemtra-ngte Smerte, dens 
Hagebaand strammer pinligt. Vi lider under denne Hjælm, der tynger 
Hovedet forover, trods det han stemmer sig imod med vældig Kvg. 
Han er saaret baadc i Bryst og Ryg, hans Blik er afsindigt vildt. Mun- 
den aabner sig til svag Stønnen, der gaar en Dirren gennem Legemet 
helt ud i de stærkt krummede Tæer. Der er her en tydelig Stigning i 
Smerten, der ogsaa giver sig Udslag i den Maade, paa hvilken han 
forpint stryger venstre Hæl ned ad højre Bens Læg. Atter en uskøn 

Skikkelse, lavbenet, undersæt- 
sig, men højnet gennem en 
mandig Døds Skønhed! 

Ganske modsat virker den 
døde Perser. Tiaraen og de 
lange Benklæder røber hans 
Nationalitet. Slap og marvløs 
hviler han, kroget som selve 
sin Krumsabel, der ligger saa 
pænt ubrugt foran ham. Ven- 
stre Arm med Skjoldet har han paa Ryggen. Han er aabenhart falden 
paa Flugten, mens han hæderligt bestræbte sig paa at dække sin Bag. 
Saa roligt er hans Ansigt, Øjnene halv lukkede — ja, men er han da 
død? Der er intet Saar at se, men det kunde jo være noget »indven- 
digt«. Et kort Overblik er imidlertid tilstra-kkeligt til at vise, at han 
blot ligger »tot«, krumbøjet som en Hund for at skjule sit Ansigt. Den 
ene Fod hviler kun paa Hælen, den højre Arm er krummet og støtter 
let ved Fingrene mod Jorden. De er ganske vist restaurerede, men sik- 
kert rigtigt efter Sporene i Blokken. Var han død, vilde dette være 
umuligt. Tyngdeloven vilde da virke enevældigt og drage Lemmerne 
ganske anderledes i Leje. Dertil kommer, at Øjeæblerne ligger langt 
fremme, mens de pergameniske Kunstnere ved Fremstillingen af Dø- 
den altid rigtigt lader dem rulle ind. Den hele Figur virker som en 
stille Haan over Perserkrigenes Herlighed, over disse Tabslister hos 
Herodot, der paa græsk Side regner med godt Hundrede, paa persisk 
med Hundrede Tusinder. Samtidigt med at Pergainenerne bevidst skil- 
drer deres egen Kampe som gældende Liv og Død, forringer de — 
noget krakilsk — de store, berømmelige Fortidskrige. 

Den døde Gigant virker nærmest som en Teaterhelt. Hanit i Hjærtet 
ligger lian paa lit de parade med Hovedet i et malerisk Purl af Lok- 
ker, med Vildmandsskæg, haaret Bryst og svulmende Muskler. Han 
minder ved disse sidste og tillige ved den kunstige Behandling af 
Øjenbrynene og Øjnene om den senere Gigantfrises harokke Kærne- 
karle. 

Mere menneskelig og tiltalende er Amazonen. Lansen er knækket 
som et Bør, selv ligger hun 
stiv og strakt i Døden, med 
aaben Mund og brustne Øjne, 
mager og smalkindet. Behand- 
lingen af Enkelthederne, navn- 
lig Haaret og den pibede, kru- 
sede Dragt, er meget omhyg- 
gelig som altid indenfor den 
pergameniske Skole. Da Figu- 
ren genfandtes var den, som 
en gammel Tegning viser, 
grupperet med et lille Barn, 
der senere er borthugget. End- 
nu ses der i Klædebonnet Spor 
af de ringere »Forbedringer« 
derefter. Dette Motiv minder 
os om Aristides’ Maleri af den 
døde Moder, der frygter, at 
Barnet skal drikke hendes 
Blod. At Amazonen netop er 
saaret i højre Bryst, nærmest Barnet, stemmer jo godt hermed. Og af 
den samme Epigonos, der udførte »Hornblæseren-, nævnes der en 
Gruppe: den døde Moder med Barnet, der kærtegner hende. Det 
turde da vel være en Kopi deraf, vi har for os. Vi tænker os jo ganske 
vist Amazonerne som stolte, uberørte .lomfruer, men Herodot fortæller 
dog om deres Kærlighedsforhold til Skvtherne, med hvem de avlede 
Børn, og dette synes at være et særligt lilleasiatisk Sagn, der altsaa 
forklarer vor Fremstilling. 

Det er, som vi harset, navnlig Gallerne, der er kopierede. I Skildrin- 
gen af dette fremmedartede Folk naaede pergamenisk Kunst højest, 
og disse Figurer havde paa den Vis baade kunstnerisk og etnogralisk 
Interesse. Sejrherrerne fra Kampgrupperne kender vi intet til. De var 
sandsynligvis dannede efter de kendte Skemaer for nøgne, græske 

Helte, og Kopier var derfor ikke begærede. Man ser, hvorledes Oldti- 
dens og Nutidens Smag paa det Punkt var ens. Sund og omhyggelig 
er Skildringen af de fremmede Barbarer, i legemlig Henseende lidt 
tørt minutiøs, men Fremstillingen er heaandet gennem Kampens Li- 
denskab, og vi gribes af Stemningens Ægthed, naar vi stilles Ansigt 
til Ansigt med Lidelsens og Dødens Alvor. 

Til denne ældre pergameniske Kunst, der blomstrede under Atta- 
los’ Regering, kan vi henføre en Del andre Værker, af hvilke de ejen- 
dommeligste er følgende: 

Sliberen (i Florens). Kn Mand 
sidder paa Hug og hvæsser en 
stor, bredbladet Kniv paa en 
Sten. Det er en Barhar, en Sky- 
ther med spids Kosakhjærne, 
dybtliggende Øjne, hæslig, krum 
Næse, bred Flab og sparsomme 
Skægklatter i det magre Ansigt. 
Som et stort, fult Rovdyr sidder 
han og skeler lydigt opad. Sky- 
therne brugtes i Athen og vel 
ogsaa andetsteds som Bødler, 
saa Meningen med Kniven er 
sikkert ikke den bedste. Paa 
Sarkofager og paa en Mønt har 
vi nu denne Figur afbildet sam- 
men med Apollon og Satyren 
Marsyas, der er hængt op i et 
Træ til Flanning, fordi han havde vovet at udfordre Musikkens Gud 
til en Væddekamp. Fyren her venter da kun paa Signal for at be- 
gynde at tlaa løs i den levende Krop. Af den ophængte Marsyas eks- 
isterer der adskillige Kopier, der imidlertid etter Marmoret kan deles 
i to Klasser: den hvide og den rode Marsyas. Den hvide Type er aaben- 
bart den ældre. Marsyas hænger her rolig og sørgmodig ventende sin 
Skæbne, med Legemet strakt efter Tyngdens Lov. Man ser straks, at 
det er selve Muskelspillet, der har interesseret Kunstneren. Ved Op- 
hængningen træder jo paa en ganske ejendommelig Maade Muskler, 
der ellers er skjulte, frem til Overfladen med klare Konturer. Den 
impressionistiske Behandling af Haar og Skæg som kompakte Mas- 
ser tyder paa, al denne Type er skabt i den lysippiske Skole. Typen: 
den røde Marsyas er yngre. Det røde Marmor er frygisk og viser all- 

saa hen til Lilleasien, og Maaden, hvor- 
paa Haaret er udarbejdet, detaljeret, Lok 
for Lok, og ligeledes Behandlingen af Øjen- 
bryn, Øjne og Skæg røber denne Types 
pergameniske Afstamning. Skildringen er 
da ogsaa langt lidenskabeligere, i god Over- 
ensstemmelse med Pergamonskolens Tra- 
ditioner. Han hænger ikke i stille Taalmod 
som den anden, men Legemet krummer 
sig sammen i Rædsel for, hvad der skal 
komme. Brystkassen bliver derved endnu 
mere spændt, Mavens Flade endnu Indere, 
selv Fødderne er bøjede og famler i Vil- 
delse efter fast Grund. Marmoret fremkal- 
der samtidigt et Indtryk, som om Blodet 
— altsaa ikke alene Musklerne — var 
traadt frem til Legemets Overflade. Ansig- 
tet er fortrukket. Munden aaben, den ene 
Mundvig draget op; det forpint- nervøse 
Udtryk viser, at han hører Kniven blive 
hvæsset, og at Lyden af det skarpe Staal 
skriger igennem ham. Som en Modsætning 
til dette forpinte, fortrukne Minespil, der 
ligesom forbereder Laokoons Smertens- 
skrig, virker den skythiske Barbar i sin 
koldsindige Raahed endnu stærkere. 

Smerten og Døden i Kunsten kræver 
en Reaktion. Det er derfor naturligt, at vi 
i pergamenisk Kunst ogsaa har stærkere 
farvede Skildringer af l-ivsnydelsen end i 
den ældre Tid. Saaledes er i den saakaldte 
Barberinske Faun for første Gang Rusen 
skildret. Satyren ligger snorkende paa sil 
Panterskind, der er bredt ud over Klippen. Urolig vælter han sig med 
de plumpe Lemmer, mens Vinens Smaadjævle jager i hans Krop, fra 
Maven gennem Blodet til Hjærnen, bliver ved, lader ham ikke i Fred. 
Øjnene er lukkede, Øjeæblerne vælder frem, som vilde de sprænge 
Laagcne, og Legemets Aarer svulmer, navnlig i Underarm og Ben, 
begge Dele typiske Træk for drukne Folk og et Vidnesbyrd om Be- 
nyttelsen af levende Model. Ansigtet kunde godt se ud som et Portræt, 

linved nr den rode Mnrsyas. Kon\orviilor|>iilmlsel. 
Ilom. 


nærmest ligner han en raa Slags- 
bror af en Bondekarl. Mesterlig 
er Gengivelsen af den ru og 
liaarde Hud, af de slappe og 
bævende Kinder — man tror at 
bore barn drage Aande, venter 
hvert Øjeblik, at han skal vaag- 
ne og rejse sig. Et Billede af 
uædel Krafl, men et fortrinligt 
Stykke Naturalisme og teknisk 
en Michelangelos Mejsel vær- 
digt! 

I)et mægtigste Kunstværk, vi 
kender fra Pergamon, er det 
store Xeusalters Relieffer , hvis 
Rester blev dragne frem ved 
de lyske Udgravninger i Perga- 
mon 1879 — 188(5. Alteret næv- 
nes af Oldtidsforfatteren Ampelius som et af Verdens Underva-rker 
og var efter hans Angivelse 40 Fod højt. Efter en Indskrift at domme 
er det forst rejst under Eumenes’ Hegering, og det var indviet til Zeus 
med Tilnavnet Soter, d. v. s. Frelseren. Det er vel Aarsagen til, at vi 
linder del omtalt, hvor vi mindst 
skulde vente det, nemlig i Jo- 
hannes’ Aabenbaring (2, 12 fT), 
hvor han henvender sig til Me- 
nigheden i Pergamon og siger: 

»Jeg ved, hvor du bor, dér hvor 
Satans Trone staar.< For de 
Kristne var der kun en Frelser, 
og Zeus Frelseren maatte i de- 
res Øjne blive Satan selv, hans 
store Alter med de fantastiske 
Uhyrer Satans Tronstol. Et an- 
del Sted bruger Johannes Ud- 
tryk, der synes at hentyde til 
det samme og at vidne om Selv- 
syn (9, 19): »Thi Hestenes Magi 
er i deres Munde og deres Ha- 

• ., • * tf i r i I lovril af tlrn hvide Marsvns. Paris. 

ler; thi deres Haler er formede 

som Slanger og har Hoveder, og med dem gør de Skade.« Det var en 
mægtig, firkantet Alterbygning med en Platform og en Søjlehal for- 
oven, til hvilke en 20 Meter bred Trappe paa 24 Trin fra Østsiden 
førte op. Frisen beklædte Underbygningen paa alle Sider, ja ledsagede 
endog Trappen hele Vejen op og havde ialt en Længde paa 130 Meter. 
Parthenonsfrisen er ganske vist 100 Meter lang, men dens Relieffer 
er kun 1 Meter høje og 
springer højst 5 Centi- 
meter frem, mens disse 
har en Højde af 2, .'10 
Meter og stundom er 
udarbejdede til en Dyb- 
de af åO Centimeter. 

De større Skikkelser 
vilde efter moderne 
Kunstneres Overslag 
ofte kræve indtil et Aars 
Arbejde af en enkelt 
Kunstner. Kn Mængde 
Hænder har altsaa vie- 
ret i Virksomhed, selv 
om naturligvis Kompo- 
sitionen og Overledel- 
sen har hvilet i en en- 
kelt Mands Haand. Men 
alle disse Smaamestre 
har faaet Lov at ind- 
hugge deres Navne un- 
der Frisen. 

Æmnet vardet nationale: Gigantkampen. Men lier kunde man ikke, 
som i de fritstaaende Kampgrupper, nøjes med 12 Guder og lige saa 
mange Modstandere, her maatte ophvdes en god Del til Kampen paa 
en Frise af saa betydelig Udstrækning. Alle Himlens, Havets og Un- 
derverdenens Guddomme, Dæmoner af enhver Art, Stjærnebilleder, 
selv de hellige Dyr maatte ud til Dysten. Heller ikke de nedarvede 
Traditioner og Typer slog til. De Lærde maatte tages med paa Raad, 
de opsnusede gammelt, forglemt mytologisk Materiale, ordnede det 
hele genealogisk, skrev ligesom Programmet til Optoget. Overfor denne 
Stofmasse maatte ogsaa den ,Kvne til personlig Karakteristik af Gu- 
derne, som Ijcrde og Iredie Aarhundrede havde udviklet, give tabt, og 

det blev nødvendigt som i den gamle Kunst at lade Ord og billede 
gribe ind i hinanden. Derfor er Gudernes Navne vedføjede foroven, 
Giganternes forneden. 

En af de bedst bevarede Plader stammer fra Østsiden og forestiller 
/.em i Kamp med tre Giganter. Ma'glig rager Gudekongens Skikkelse 
op i Midten, omgiven af den bølgende Kappe, der naturligvis oprinde- 
ligt var bemalet og saaledes yderligere fremhævede den nøgne Over- 
krop. De anatomiske Kundskaber, der røber sig i behandlingen af 
ilen muskuløse Overkrop, er ikke at foragte, men de er ret kedsom- 

meligt anvendte; inddelte i formelige Karréer rykker Muskelknuderne 
frem paa Legemets Overflade, og de enkelte Muskler er oven i Købet 
barokt overdrevne. Ganske vist maa man her tage Afstanden i be- 
tragtning, thi Reliefferne var hævede 2,(>0 Meter over .lorden. Saa for- 
staar man ogsaa den voldsomme Udarbejdelse af Klædebonnet over 
Zeus' ben, der set paa Afstand er af stor malerisk Virkning ved bryd- 
ningerne mellem Lys og Skygge. Mærkeligt nok bar Kunstneren trods 
disse Synspunkter gjort sig den Ulejlighed omhyggeligt at udarbejde 
noget saa smaat som Aarerne i Zeus' Legeme og de Folder i Klæde- 
bontiet, der fremkommer ved Tøjets Sammenlægning. Desværre mang- 
ler Gudens Arme undtagen højre Haand; men vi kan se, at han ar- 
bejdede kraftigt med dem, omtrent som Gudfader i Miehelangelos 
Skabclsesbillede i det Sikstinske Kapel. I venstre Haand bar ban boldt 
Skjoldet: Ægiden, med liojrc slynger ban en Tordenkile mod en Gi- 
gant, der ses fra byggen, kæmpende meden Sten og dækkende sig med 

et Skind, han har rullet om Armen, ganske som en Kentaur i Par- 
thenonsfrisen benytter et Løveskind som Skjold. Denne Gigants Mu- 
skulatur er næsten lige saa vældig som Zeus', men han er lavere end 
denne, og Guden har heri en betydelig Fordel. Begge Gigantens Ben 
løber ud i Slanger, af hvilke den ene er i Kamp med Zeus’ Ørn, der 
slaar en Klo i dens Næsebor. De to andre Giganter er begge ramte, 
den ene foran Zeus i Skulderen, den anden i Laaret, som Tordenkilen 
helt har gennemboret. Vi faar ved samme Lejlighed at vide, hvorledes 

et saadant Instrument serud. Det eneste overnaturlige ved disse Tinge- 
sterer Bøgen og Flammerne, der slaar op af dem, ellers skulde Saarene, 
de tilføjer, ikke synes værre, end at »de læges ved fjorten Dages Hospi- 
talskur«. (Julius Lange). Men det, at to Giganter samtidigt segner saa- 
rede om, mens Zeus allerede er i Færd med at knuse den tredie, giver 
en Forestilling om den lynsnare Fart, hvormed Gudekongen kæmper. 

Alhenu griber paa den næste Beliefplade en Gigant med Vinger i 
Haaret, mens hendes Slange bider ham i Brystet. Hun bærer attisk 
Hja-lm og Skjold og Ægiden paa Brystet og minder ved hele sin Ka- 
rakter om det femte Aarhundredes Kunst. Der kan ikke være Tvivl om, 
hvor Typen horer hen: det er Athena fra Parlhenons Østgavl, der her 
er efterlignet, hvor hun med flagrende Klædebon og fuldt rustet sprang 
ud af Zeus’ Hoved. Vi formaar at bestemme dette ved Hja-lp af et 
romersk Brøndrelief, paa hvilket Scenen i Parthenonsgavlen er efter- 

lignet. (Se Afh, Side 59). Her møder vi altsaa cn klassisk Strømning 
i Kunsten selv, mens Pergamenerne under Attalos havde nøjedes med 
at samle og kopiere, men ladet deres nationale Kunst leve sit eget Liv. 
Der er vist heller ingen Tvivl om, at Athenas Tag i Gigantens Haartop 
gaar tilbage til et gammelt, klassisk Forbillede. Kt Gavlfelt i et af de 
gamle, førpersiske Akropolistempler indeholdt, som vi ovenfor har 
omtalt, en Gigantkamp, og Athena griber der en falden Gigant paa 
lignende Maade i Hjælmbusken. (Se Afb. Side 46). Motivet har da vel 
hørt til de gængse. Giganten, der vrider sig under hendes Haand 
er meget barok, især i Partiet mellem Bryst og Bug. Hans Over- og 



Underkrop er slet forbundne og Overkroppen uforholdsmæssigt svær. 
Den svigtende Formsans spores ogsaa i Athenaskikkelsen, hvis Hoved 
sidder hæsligt skævt mellem Skuldrene. Ejendommeligt er det, at Fi- 
gurernes Midtakser er Skraalinier, der danner bestemte Vinkler til 
hinanden, ikke alene indenfor den enkelte Gruppe, hvor denne Linie- 
føring giver et levende Indtryk af Kamptummelen med Angreb og 
Dækning, men ogsaa, som f. Eks. i Zeus- og Athenaskikkelsen, mel- 
lem to nærstaaende Pladers Hovedfigurer. Der røber sig heri en noget 
primitiv Stræben efter Symmetri. Til højre for Athene stiger Jorden , 
Giganternes Moder, bønfaldende op. Hun er karakteriseret ved Over- 
flødighedshornet, som hun ret uskønt støtter saaledes, at hun vender 
Haandfladen ud mod Beskueren. Hendes Øjne er ligesom Gigantens 
af stor Kraft i Udtrykket; de betegner aabenbart en Videreudvikling 
af Skopas' Øjne, men Stiliseringen er langt videre fremskreden, Pande- 
benet springer frem som et Tagskæg. Over hende kommer Scjersgud- 
inden Nike flyvende og kranser Athene, skønt denne kun synes at 

have sejret ved sin Slanges Hjælp. Den noget tunge Nikefigur vir- 
ker fuldkommen allegorisk, som en svævende Kngel i en Ruhensk 
Apotheose. Ja, man kan ikke vægre sig mod den Mistanke, at baade 
hun og Jorden er der som Fyld, for ikke at lade noget Rum staa 
toml. Den yngre pergameniske Skole lider af en formelig horror 
vacui, der ligesom Skraalinierne kommer Skildringen tilgode i Slag- 
tummelen selv, men føles pinligt ved sin grove Gentagelse overall. 

l’aa et andet Relief 
kæmper Gudinden He- 
kale, der i Følge de fol- 
kelige Forestillinger hav- 
de tre Kroppe. Naturfø- 
lelsen var dog for levende 
hos Pergamenerne, til at 
det skulde lykkes dem 
plastisk at sætte et saa 
sammensat Væsen i Be- 
vægelse. Hun har kun to 
Hoveder, en Krop og fem 
Arme i Arbejde. Mensen 
Slange bider hende i Laa- 
ret — et ret udelikat Mo- 
tiv — gaar hun selv løs 
paa en Gigant, ledsaget 
af en af sine Helvedes- 
hunde. Kn anden Hund 
hjælper Arteinis og har 
hidt sig fast i Nakken paa en falden Gigant, der borer den sin Tom- 
mellinger i Øjet. Ariemis iler som en Furie med Bue og Pil løs paa en 
ung, smuk Gigant, idet hun uædelt træder paa en falden Fjende. Saare 
omhyggelig er Behandlingen af hendes Klædebon, men navnlig af de 
broderede Støvler, mens Benene selv er daarligt gjorte. Allerede i æl- 
dre pergamenisk Kunst sporede man Forkærligheden for slige Detaljer, 
her i Frisen har den taget Overhaand, ja, der lægger sig en rnesten 
orientalsk Smag for Mønstre og Stoffer for Dagen, og man gør mere 
ud af Læder- eller Fiskeskindsstøvler, af Pelsværk, Slangeskæl o. I. 
end af den nøgne Form. Der er samtidigt paafaldende lidt Nøgenhed 
i Frisens Gudeligurer, navnlig hos Kvinderne er Blottelsen meget for- 
sigtig. Det er saa meget mærkeligere, som Kunstnerne i tredie Aarli. 
intet havde nægtet sig i saa Henseende. 

Fra Nordsiden stammer 
den smukke Skikkelse: Nat- 
lens Gudinde , der slynger en 
Krukke, omvunden med 
Slanger, i Hovedet paa sin 
Modstander. Ogsaa Kentau- 
rerne i F’artenons Metoper 
benyttede jo Vinfade som 
Vaaben, her er Krukken vel 
fyldt med giftigt Kryb. At 
det skulde være Stjærnebil- 
lederne Krater og Hydra 
(Krukke og Slange), Gud- 
inden benytter, er næppe 
troligt. Det er jo ikke Hag- 
narok, vi har for os, men 
en Kamp forden bestaaende 
Verdensorden. Hvorledes 
skulde man saa kunne rive 
Stjærnernc af Himlen og 
benytte dem som Kaste- 
skyts? 

Trods de Lærdes Medvirken laa Faren for Monotomi nær. Guderne 
skulde jo sejre over hele Linien. Hvad Spænding kunde Kampen da 
byde? Man maalte gribe ti) alle Midler for at bringe Afveksling, ikke 
alene i Motiver, men ogsaa i Skikkelserne. Giganterne optræder navnlig 
under de mest vekslende Former: helt som Mennesker (efter de klas- 
siske Forbilleder) eller 
med Vinger eller med 
Slangeben, enenkelt med 
Tyrenakke og Tyreho- 
ved. Det har vel ikke 
været ren Fantasi, men 
der ligger sikkert gam- 
mel Folketro til Grund. 

Den hele Frise bliver da 
en mærkværdig Blan- 
ding af Lærdom, Folke- 
overlevering. Klassicis- 
me, en orientalsk Sky vituhcnbniitstnirie rrn Pergnmmi 

for det nogne og Forkærlighed for kostbare Stoller, en primitiv Iagt- 
tagelse af Symmetrien og Skræk for det tomme Rum, endeligt en 
barok Stilisering af Legemets enkelte Dele i Tilknytning til den mas- 
sive lysippiske Heraklestype og Skopas' maniererede Øjenbehandling. 
Under alt dette gaar den ældre Skoles sunde og friske Naturalisme 
til Grunde og med den Individualismen, navnlig i Kvindefigurerne, 
hvis Ansigtstype overalt er den samme : den praksiteliske Afrodites. 



DurtnuMiik. Knpitolinskc Musn-tim. Ilom. 


Oppe paa Zeusaltrets Platform var Søjlegangen smykket med en 
lille Frise, paa hvilken Telefos' Liv var fremstillet, idet Pergamenerne 
ansaa denne Herakles' Søn for deres Stannncfader. Et af Reliefferne 
viser, hvorledes Herakles linder Telefos diende ved en Hinds Yver. 
Herakles staar og læner sig til Køllen, ganske som den lysippiske. 
Lvsippos er altsaa allerede Klassiker. Mest Interesse har Relieffet ved 
sin Naturbaggrund: Klippeterræn og en Platan. Nu begynder den 
græske Natursans fra Maleriet at trænge ind i Skulpturen, først na- 
turligvis i Relieffet, senere, som vi skal se, i Rundplastikken. 

Fra Pergamon har vi ogsaa det første Stykke Slillelii > i græsk 
Kunst i Vaabensamlingen paa en Balustrade. Her blomsteede ogsaa 
Mosaik-kunsten, der ved sin rent dekorative Farvepragt røber Sam- 
menhørighed med Orientens brogede Va'gdekorationer. Den berøm- 

teste Mosaicist i Pergamon var Sosos, af hvis Duemosaik vi besidder 
en Kopi. Han var ogsaa Skaberen af den hæslige Kunstart, der kal- 
des: ufejet Hus og bestod i, at man i Gulvets Mosaik afbildede alle- 
slags Madrester fra et solidt Middagsbord. Man kan tænke sig, at 
denne Form for »Stilleliv« slog særligt godt an blandt Romerne. 

IX 

RHODISK KUNST. 


R hodos, Rosenøen, er en af Ægæerhavets herligste Øer, dens Ho- 
vedstad naaede i Handel, Industri og Kunst frem i første Række 
af Oldtidens Byer allerede fra Midten af tredie Aarhundrede, og denne 
Velmagtsperiode varede i to Hundrede Aar trods Romervælde og Na- 
bostaternes Undergang. Men i Aaret 43 f. Kr. blev Byen hærget og ud- 
plyndret af Cassius, og en Mængde af dens Kunstskatte førte til Rom. 
Deriblandt var sandsynligv is ogsaa det berømteste Værk af den rhodiske 
Skole: Laokoonsgruppen. Plinius fortæller, at den paa hans Tid stod 
i Kejser Titus’ Palads, og priser den højligt, hvad man dog ikke maa 
tillægge for megen Betydning, da hele Plinius’ Værk er dediceret Kej- 
seren, og han i Overensstemmelse hermed nødes til at berømme alt, 
hvad Kejserens er. Han beretter tillige, at den var udført af tre Kunst- 
nere: Hagesandros, Polydoros og Athenodoros. Den første og den 
sidste kender vi ogsaa fra rhodiske Indskrifter og kan tidsfæste dem 
og dermed Laokoonsgruppen til første Halvdel af Aarhundredel f. Kr. 
Laokoonsgruppen genfandtes i Aaret 1306, og da den paa Forhaand 
var stemplet af en Oldtidsforfalter, vakte Fundet naturligvis en uhyre 
Opsigt, og Beundringen steg næsten gennem Aarhundrederne. Bekendt 
er Winckelmanns Forkærlighed for dette Værk, og hvorledes Lcssing 
tog den til Udgangspunkt for sine Undersøgelser af Forholdet mellem 
Digtningen paa den ene. Skulpturen og Maleriet paa den anden Side. 
Begivenheden, der fremstilles, er følgende: Apollopra^sten Laokoon har 
været i Færd med at ofre paa Alteret sammen med sine Sønner, da 
Straffen fra Guderne kommer over ham i Skikkelse af to giftige Slan- 
ger. I Følge en nu tabt Tragedie af Sofokles havde Laokoon vanhel- 
liget Apolios Alter ved at have Omgang med sin Hustru i dets Nær- 
hed, og denne Tradition ligger aabenbart her til Grund, ikke den 
gængse, der kendes fra Vergils Æneide, at Laokoon led, fordi han 
havde advaret sine Landsmænd Trojanerne mod den farlige Træhest. 

*• 

Slangerne er, som del ses, komne fra hojre Side, er gledet henover 
den ældste Søn uden at saarc ham og har kastet sig over Faderen og 
den yngste Dreng. Ganske vist har de hegge ved en enkelt Knude søgt 
at sikre sig den ældste, men han har dog Haab om Redning og synes 
mere angst for de andre end for sig selv. I Følge en Overlevering af 
Sagnet, som vi møder allerede i de kyklikes Digte, fandt virkelig kun 

den ene Søn Døden. Den 
store Giftslange hider 
Laokoon i Siden, sanse- 
løs griber han om dens 
Hals med venstre Haand, 
men for langt bag dens 
Hoved, til at Taget kan 
nytte ham noget. Den 
højre Arm er restaureret 
i 1730, og da man den- 
gang vilde bringe Frem- 
stillingen i Overensstem- 
melse med Vergils Ud- 
tryk (II, 220): divellcre 
nodos (at rive Knuderne 
fra hinanden), hævede 
man Armen og lod Haan- 
den knuge om Slangele- 
gemet. Nu stemmer imid- 
lertid Fremstillingen al- 
ligevel slet ikke overens 
med Vergil, idet han la- 
der Slangerne først dræ- 
be begge Sønnerne og derefter kaste sig over Faderen. Og Spor i Lao- 
koons Haar viser, at han har grebet sig til Hovedet med højre Haand, 
en ganske naturlig Gebærde, som enhver vil foretage ved et Stød eller 
et saadant stærkt Ilid i Siden. Man kan sammenligne med den faldne 
Perser i Aleksandermosaiken, der ved et Lansestød i Siden bøjer sig 
og griber sig til Hovedet paa ganske lignende Maade. Her ligger altsaa 
en Naluriagttagelse til Grund, der ved den nuværende Restauration 
helt gaar tabt. Men ogsaa for Linievirkningens Skyld er den rigtige 
Revægelse af stor Betydning, idet den afrunder Gruppen ganske an- 
derledes. Tænker man sig den yngste Søns højre Arm, der ogsaa er 
restaureret, paa lignende Maade højet indad, slutter det hele tæt sam- 

men, og vi faar jævntglidende Omrids, der vilde lage sig bedst ud i 
en Niche. At Gruppen virkeligt er bestemt til at ses i en saadan Ind- 
ramning, viser den flade, reliefagtige Udarbejdelse. Foruden denne 
har den en anden Ejendommelighed: at være et ganske typisk og dog 
samtidigt dristigt Marmorværk. Laokoon og den yngste Søn støttes 
af Altret og af Slangernes talrige Knuder, den ældste af del lange 
Klædebon, der falder ned fra hans Hyg til Jorden. Men se saa, hvor 
dristige Motiverne er trods Mar- 
moret, hvorledes den addste Søn 
staar paa et Ben, og den yngste 
løftes helt tilvejrs i Slangefavn- 
taget og presses ind mod Fade- 
ren. Denne Dreng dør ret stille 
af Slangebiddet i højre Bryst, 
mens Laokoon vrider sig i Pine, 
med hele Ansigtet fortrukket i 
hjærteskærende Vaande, med 
Brystkassen spændt, som skul- 
de Huden sprænges. Men hvor 
a>gte virker ikke desto mindre 
dette Legeme, naar vi kommer 
fra Pergamencrfriscns Barokli- 
gurer! Huden glider stramt hen 
over dirrende Muskler, men 
deres Symfoni er naturlig, Struk- 
turen sund og sand. Det er og- 
saa velgørende igen at møde en 
mere impressionistisk Behandling af Haaret, al være fri for Slange- 
skæl og alt det Smaatteri, der i Pergamenerfrisen afledede Opmærk- 
somheden fra det hele Billede. Vi, der kender den tidligere græske 
Kunst, forstaar derimod ikke rigtigt, at Lessing kan tale om Mildhed 
i Lnokoons Smerte og om stille Suk. For os betegner den det højeste, 
den græske Kunst i saa Henseende naaede, det vildeste Smertensskrig. 
At Smerten lader os koldere, end der aahenbart er tilsigtet, beror paa 
ganske andre Ting, paa at Opbygningen er os for dekprativ og Ansig- 
tets Bynker for mekaniske i deres Forløb. Der kan midt i det hele 
være et lille Træk, der rører, som naar underste, højre Øjelaag dirrer 
af Taarer, der vil frem, men alt for meget hiiver til Grimasse. Det er 
sikkert ikke for intet, at Værket er udført af tre Kunstnere. Kunst- 
værket har mistet sin umiddelbare Friskhed under Komitéarhejdel. 

Ogsaa i den rhodiske Kunst kræver den store Smerte sin Reaktion. 
Den gamle Kentaur, der traver afsted med en Erot paa sin Ryg, bag- 
bunden og pint af det lille, onde Asen, virker som en Parodi paa Lao- 
koon. Da han ikke kan feje Eroten bort som en Flue med den lange 
Hale, vender han sig om imod ham bønfaldende om Skaansel. Men 
forgæves! »En sildig Elskov kommer med store Renter«, siger Properts. 

To indkaldte Kunstnere Apollonios og Tauriskos fra Tralles ud- 
førte paa Rhodos den 
store Marmorgruppe, 
der nu benævnes den 
farnesiske Tyr. Ogsaa 
den kom til Rom og 
stod en Tid opstillet 
i Politikeren og Litte- 
raten Asinius Pollios 
Hus. Senere blev den 
overflyttet til Caracal- 
las Radeanlæg, hvor 
den genfandtes i Aaret 
1546, stærkt ødelagt. 
En Mængde Enkelhe- 
der skyldes den sam- 
tidige Restauration. 
Æinnet, der behandles, 
er det thebanske Sagn 
om de to Kongesønner 
Zetos og Amfion, der 
binder Dronning Dirke til en rasende Tyr, en Straf, hun oprindelig 
havde tiltænkt de unge Mænds Moder Antiope. Scenen er Bjærget Ki- 
thairon selv, nær Theben, med Klipper, en Platan, en Hyrde og hans 
Hund og en Vrimmel af Sinaadyr i Klippens Rifter og Revner. Tænker 
man sig Gruppen opstillet paa Toppen af en Høj, danner denne Basis 
Overgangen fra den levende Natur til Handlingen selv. Nu er endeligt 
Natursansen brudt igennem og gør sig gældende selv i Friskulpturen. 
Øverst krones Gruppen af den stejlende Tyr, som Andion, der beteg- 
nes ved Lyren, søger at holde tilbage, mens Zetos er sysselsat med 
Rebene. I den oprindelige Form, Gruppen havde, er Dirke allerede 
bundet under Armene — som det nu er, kunde hun jo frit løbe sin 
Vej — og Zetos griber hende i Haarel for at klynge hende til Tyren, 
mens hun klamrer sig til Amtions Knæ, i Haab om at han, Musernes 

Yndling, skal vise sig mildere af Sind. I Baggrunden staar Antiope og 
nyder sin Hævn. Det hele virker noget theatralsk, som cn brutal 
Knaldeffekt mellem sødlige Paradisdekorationer. Det ser overordentligt 
flot ud, som Amfion skræver fra Klippespids til Klippespids, men vi- 
dere sandfærdigt virker det ikke — Tyren vilde snart faa ham pirret 
i Afgrunden. Vi skal føle Blodet stivne, naar vi ser Tyren stejle over- 
for den bratte Skrænt, paa hvis Rand Dirke sidder — i næste Øjeblik 
gaar det i vild Fart nedefter. Men Virkningen svækkes betydeligt ved 
Hunden og Hyrden nede paa Skraaningen, foran Tyren. Heller ikke 
i Behandlingen af Enkelthederne er der nogen Omhu, endsige Skøn- 
hed. Dog mildnes den i og for sig bru- 
tale Handling: at to Mænd klynger en 
værgeløs Kvinde til en Tyr, noget der- 
ved, at Hovedvægten lægges paa selve 
Kampen med Tyren. To Ynglinge, der 
kan holde en vild Tyr — det er dog 
værd at se. Der er heri en ægte helle- 
nisk Glæde ved den legemlige Kraftud- 
foldelse. Interessant er det at sammen- 
ligne med Reliefferne paa de mykeniske 
Guldbægre fra Vafiograven, hvor lig- 
nende Tyrekampe foregaar mellem Klip- 
per og Oliventræer. Der flyver Menne- 
skene tilvejrs som Halmviske paa Ty- • 

• renes Horn. Man mærker her i denne 
Gruppe, at der ligger et Aartusind græsk Udvikling imellem. 

Beslægtet i Stil med Laokoon er det kendte Portræt af Homer. 
Baade i Behandlingen af Ansigtets Rynker og af Haaret, navnlig Haa- 
ret ved Tindingerne, spores Ligheden. Paa et Sølvbæger fra Herkula- 
num er fremstillet Homers Apotheose, hvorledes Homer bæres til 
Himlen af en Ørn, og dette Arbejde er utvivlsomt græsk, sandsynlig- 
vis endog rhodisk, da Rhodos er Hovedfabrikationsstedet for Guld- 
og Sølvarbejder af den Art. Det kunde muligt tjene til yderligere Be- 
kræftelse, skønt det er langtfra at give os Sikkerhed for Homertypens 
rhodiske Oprindelse. Der foreligger flere Hoinerbuster med en noget 
forskellig Enkeltbehandling, men i Hovedsagen er Opfattelsen ens. 
Homer tænkte Grækerne sig som højtbedaget og blind, det sidste, 
fordi Digteren af en af de homeriske Hymner nævner sig selv som 
den blinde Mand fra Kios. Allerede Thukydid citerer dette Sted og 
tillægger Homer det. Begge Dele er forenede i Homerhovedet. Han er 

en gammel, rynket Mand med indfaldne Tindinger; foran paa Issen 
begynder Haaret at blive tyndt. Dog navnlig er det blinde Øje fortrin- 
ligt udnyttet. Pupillerne titter frem mellem de svagtaabnede, store 
Laag. Øjet selv ligger dybt, og Fedtposerne under Brynene er oven i 
Købet tørrede ud, saaledes at Hulingerne er dybere, med slappe Hud- 
folder. Dette sidste har intet med Blindheden at gøre, men giver Skygge 
og læggeret Skær af Vemod over disse døde Øjne. Øjenbrynene er ikke 
meget hævede og danner ikke som i Sokratesportrættet nogen stærk 
Modsætning til Kindernes nedadgaaende Furer. Hos Sokrates var Øjets 
Omgivelser uroligt bølgende, her ligger de blinde Øjne i store, stille 
Øjenhuler. Blikket er vendt indad, ikke mod en urolig larmende Tan- 
kernes Verden, men mod vemodige og lyse Erindringer. Thi — som 
Øjenlægen Dr. Magnus rigtigt har set — hans Blindhed er ikke med- 
født, men en saadan, som den fremkommer ved den ægyptiske Øjen- 
syge. Han har kunnet se, han har set det altsammen, set Havets 
Brænding fraade op ad Klipperne, set Ørnen komme fra Bjærgene og 
hente sig Bytte, mens Menneskepuslingerne løb efter Røveren, skri- 
gende paa deres Gaas. Alt har han skuet, og nu lever det derinde, 
forklaret i Erindringens Solglans. Billedverdenen i hans Sjæl er saa 
rig, at den maa bryde sig en Vej frem, der straaler en Tankernes 
stærke Skønhed ud i de forfaldne Træk. Hovedet er løftet — Lyset 
falder helt paa hans Aasyn — Lokkerne ved Tindingerne skælver, 
hvilken Zeuskraft i dette Oldingehoved! Og Munden er svagt aaben 
profetisk, snart vil de tone, de dejligste Kvad, Hellenerne kendte. Hvor 
ejendommeligt, at Homer, Kilden til den gamle fine helleniske Visdom, 
først langt ned i den hellenistiske Tid fæstnedes i en Type, alle kunde 
anerkende! Det vidner om, at den Tids Kunst kande noget, som den 
gamle Kunst i Storhedstiden ikke kunde. Den gamle Kunst gav os 
Billeder af legemlig Skønhed, adlede ved Sindets Renhed og den æd- 
leste Menneskeglæde. Den hellenistiske Kunst lod Aanden lyse i det 
døde Stof og frembragte, hvor den naaede højest. Værker af lige saa 
uvisnelig Skønhed. 

